
ANTAUPAROLO 


DE LA TRADUKINTO 


Meze de la ija jarcento aperis en Anglujo Kristanaro, 
kies anoj sin nomis “ Amikoj al vero,” kaj poste “ La 
Religia Societo de Amikoj.” La nomon “Amikoj ” 
(Friends ) ili uzas inter si ankoraŭ nun, sed la ekstera 
publiko ordinare nomas ilin “ Kvakeroj ” (Quakers)> kiu 
estis komence moknomo kun signifo “ tremistoj,” kaj 
originis el tio, ke Fox (la Patro de la Societo) admonis 
persekutantan juĝiston ke li “ tremu je la vorto de la 
Sinjoro.” 

En ĉi tiu libreto la aŭtoro traktas kelkajn doktrinojn 
—“ fortikaĵojn ”—de la kvakera kredo. Malgraŭ ling- 
vaĵo iafoje tre mistika, kaj la natura malfacileco de la 
temo, la libro havas ĉarmon propran, kiun oni sentas des 
pli forte, ju pli atente oni legas. Oni trovas en ĝi ne 
tiom polemikan argumentadon aŭ metodan rezonadon, 
kiom provon komuniki la helpon de persona vivanta sento 
kaj sperto. La aŭtoro ne timas konfesi malfacilaĵojn, aŭ 
ilin fronti. ŝi verkas kun modereco kaj singardemo, kaj 
pro timo fari aserton tro fortan, emas prezenti aferon 
malpli forte, ol ŝi eble povus. Oni rimarku, ekzemple, la 
karakterizan uzon de esprimoj kiaj “ ŝajnas al mi, ke 

viii FUNDAMENTOJ DE LA KVAKERISMO 

estas ” anstataŭ “ estas.” Mi provis konservi la stilon 
de la originalo; tamen, mi kelkafoje permesis al mi por 
klareco dividi unu frazon en kelkajn malpli longajn. 

La sekvantan skizon pri la Societo mi ĉerpis el La 
Londona Rondiranto. La verkinto ne estis Amiko, sed 
liaj vortoj kredeble ne estas malpli interesaj pro tio, ke 
li priskribas ĝin de ekstere. 

“ La Religia Societo de Amikoj ” fondiĝis meze de la 
I7a jarcento, rezulte grandaparte el la predikado de 
George Fox (pr. Ĝorĝ Foks) kaj aliaj, kiuj protestis 
kontraŭ la formalismo kiu tiam minacis sufoki la religian 
vivon de Anglujo. Ĝi ne estas multnombra, sed ĝi ĉiam 
havis influon tute senproporcian al sia grando, kaj ĝiaj 
idealoj kaj kredoj nun disvastiĝis en multajn direktojn 
tute ekster ĝiaj limoj. Interese estas rimarki, ke kvankam 
en antaŭaj tempoj la cetera religia mondo opiniis la 
Amikojn pestaj herezuloj, ĝi nun ĝenerale respektas kaj 
amikas ilin kiel personojn, kiuj (malgraŭ kelkaj stranga- 
ĵoj) ofte estas el plej bonaj Kristanoj. Inter nomoj de 
konataj anoj de la Societo, tiuj de William Penn la 
fondinto de Pensilvanio, John Bright la oratoro, John 
Greenleaf Whittier la poetp, Robert Barclay la teologo, 
John Woolman kaj Elizabeth Fry la reformistoj, kaj 
aliaj, tuj venas en la kapon. 

“ La laboroj kaj la influo de la Societo rilate la forigon 
de la sklavkomerco, kaj la movadojn por paco kaj arbi- 
tracio, edukado, abstinenco, kaj aliaj reformoj, estis 
grandegaj. La giganta movado Adult School estis fondita 
deAmikoj. 

“La doktrinojn de la Sodeto mi necelas trakti ĉi tie. 
Eble la plej konataj al eksteruloj estas, ke ĉia militado 
kaj ĵurado estas kontraŭ la Kristinstruo. Oni scias, 


Digitized by 


Go^ 'gle 


Ŭriginal from 

MEW YORK PUBLIC LIBRARY 



ANTAŬPAROLO 


IX 


ankaŭ, ke la Amikoj ne solenas sakramentojn (laŭ la 
ordinara kompreno de la termino). 

“ La Kvakerismo estas grandaparte protesto kontraŭ 
la ideo, ke la spirita vivo estas afero de formuloj kaj 
ceremonioj. En siaj religiaj kunvenoj Amikoj celas 
antaŭ ĉio adori Dion * laŭ spirito kaj vero/ Opiniante, 
do, ke ritoj, simboloj, kaj eksteraj objektoj, malgraŭ plej 
bona intenco, tendencas distri la pensojn for de intema 
meditado kaj aferoj spiritaj, la Amikoj lasas ilin flanke 
kiel malhelpajojn. Ju pli da eksteraj distroj, des malpli 
facile oni fiksas la atenton intemen. 

“Pro tio, vizitanto al Amika kunveno iom mire 
trovas sin en ĉambro skmpule pura kaj neta, sed sen 
kolora vitro, skulptaĵo, aŭ alia omamajo. Cie regas 
plena simpleco. Nenia sonorilo vokas al ĉeesto, aŭ 
funebras morton. Estas uzata nek orgeno, nek incenso, 
nek libro preĝa aŭ himna, nek ceremonio, formularo, aŭ 
ordo de diservo. Oni ne faras * monkolekton,’ krom en 
specialaj okazoj tre maloftaj. 

“La unuafoja vizitanto al la kunveno eble sin de- 
mandos: * Kiam la diservo komenciĝos ? ’ Sed por ĉiu, 
la diservo devus komenciĝi kiam li sidiĝas. Povas okazi, 
ke eĉ tuta horo pasas en kvieta meditado; sed plej ofte 
la silenton rompas de tempo al tempo iaŭdo, preĝo, lego 
de Biblia ĉapitro, aŭ vortoj de kiarigo, admono, aŭ helpo. 
Ciu en la ĉambro (viro aŭ virino) egale rajtas kaj devus 
paroli, se li sentas vokon tion fari; kaj silenti, se ne. 
Sed ekzistas nenia programo aŭ antaŭa aranĝo, kaj 
troviĝas nenia pastro aŭ alia isto por estri la procedojn; 
oni deziras, ke la sola kunvenestro estu Kristo, ĉeestanta 
kvankam nevidebla. 

“La Amikoj ordinare ne vestas sin nigre, nek uzas 

X FUNDAMENTOJ DE LA KVAKERISMO 

plumfaskojn, nigrorandan leterpaperon, aŭ similajn 
senutilaĵojn, por montri funebron. En la tombejo, ĉiuj 
tomboj estas egalaj laŭ grandeco kaj simpleco; la 
ŝtonoj estas senomamaj, kaj surhavas nur nomon kaj 
daton sen vortoj laŭdaj. Ekz., Daniel Jones, 74 -jara, 
mortis 14 an tagon de 5 a mo., 1875. Sammaniere, en ĉiu 
kunveno, aŭ religia aŭ afera, oni faras nenian distingon 
inter riĉa kaj malriĉa, alta kaj malalta, viro kaj virino ; 
antaŭ Dio tiaj diferencoj neniom valoras. 

“ Edziĝoj estas egale simplaj kaj senparadaj. Sed 
malgraŭ la preskaŭa foresto de rito aŬ ceiemonio, krom 
la leĝe necesa subskribo de atestoj, edziĝo Amika estas 
afero tre solena, kaj zorgege antaŭkontrolita. Inter 
Amikoj nur tre malofte okazis eksedziĝo. 

“ La Amiko rifuzas ĵuri, aŭ konsenti, ke estas du 
specoj de verparolo: unu por la ĉiutaga vivo, kaj alia 
(pli vere vera) por la juĝejo. Laŭ li, la jeso de Kristano 
devas esti jes, kaj la neo ne. Lia penado ke ĉiu vorto 
estu severe vera, igas lin malrapida esprimi opinion. 
Elektante siajn vortojn pripense kaj singarde, li inklinas 
paroli maltro forte prefere ol tro. 

“ Ci tiu zorgego ekzameni siajn vortojn, diri nenion 
nekonvenan por Kristano, kaj ĉe parolo pri religiaj aferoj 
uzi prefere la vortojn de la Skribo, kondukis la fruajn 
Amikojn al parolmaniero iom aparta. Ekzemple: 
* Unua Tago,’ ‘ Dua Tago * (k.s.), ‘ de Sepa Monato 9 : 
(pro konscienca nevolo honori la sunon, lunon, mortintan 
militiston, aŭ falsajn diojn Thor, JVoden, k.c.) ; kaj la 
uzo de ‘ ci * anstataŭ 4 vi * kiam la alparolato estas nur 
unu persono. Multaj vortoj kaj esprimoj kiaj a convince - 
ment, an opening, to have a stop in one’s mind, to have a 
concern, left well alone, Yearly Meeting, Meeting-house , 

private retirement, transdonite de generado al generado, 
formas preskaŭ apartan idiomon kvakeran. La skrupula 
peno eviti ĉion, kio povus konduki al tento, xezultis en 
ekstrema simpleco de vivado. La tradida kvakera 
kostumo devenas de tio, ke la fruaj Amikoj konservis 
simplan tiaman vestmanieron, ne atentante aŭ sekvante 
la ŝanĝiĝojn de la modo. Same pri la kutimo stari ĉe 
publika preĝo. Ili havis skrupulojn pri uzo de nenecesa 
omamo, kaj de ĉiu senutila kaj parada luksaĵo. Ili 
suspekte rigardis la dancadon, la teatron, la muzikon, 
kaj diversajn aliajn artojn kaj sportojn, kiel distraĵojn 
nekonvenaj por Kristano, ĉar se ne pekaj en si mem, 
danĝeraj pro tendenco kaj asociaĵoj. Ui hezitis aranĝi 
kunkantadon de himnoj, timante, ke tiel oni riskus 
paroli aŭ paroligi vortojn, kiujn la koro ne vere sentas. 
Ili ne demetis la ĉapelon antaŭ alia homo, eĉ reĝo; kaj 
ili uzis neniajn moŝtajn titolojn, nomante sin simple 
William Penn, Elizabeth Fry. 

“ Kelkajn el la suprenomitaj apartaĵoj kaj kutimoj la 
Amikoj nun ĝenerale forlasis kiel ne plu necesajn aŭ 
signifajn. Sed ankoraŭ restas la spirito naskinta ilin; 
ke, ne kondamnante aliajn, kiuj ne havas samajn 
skrupulojn, oni kun humileco cdu mem havi * purajn 
manojn,’ kaj evitu ĉion eble duban. 

“ Kiajn efikojn havas tia simpla vivado sur la personan 
karakteron kaj temperamenton ? Mi observas, ke Amiko 
emas esti kvieta kaj antaŭpripensema ; nerapida formi 
opinion, aŭ ĝin ŝanĝi; sendependa de aliaj rilate kredon; 
severe honesta en la ĉiutagaj aferoj kaj la komerco; 
nefiata, nekaŝema, kaj sincera. La rimarkinda long- 
viveco de Amikoj sendube rezultas el ilia senekscita kaj 
regula vivmaniero. 

xii FUNDAMENTOJ DE LA KVAKERISMO 

“ Pro tio, ke ili ne subtenas multekostajn preĝejojn, 
orgenojn, pastraron, ĥoron, kaj similajn institudojn 
(kid devas anoj de aliaj eklezioj), la Amikoj havas pli da 
mono elspezebla je aliaj aferoj eble pli utilaj. Ilia mal- 
avareco pri ĉiuspecaj filantropiaĵoj estas preskaŭ pro- 
verba. Ui aparte zorgas, ke malricaj anoj ne troviĝu sen 
la necesaĵoj de la vivo. 

“ Ui estas plej altgrade toleremaj por la religiaj kredoj 
de aliaj. Manko de spaco malpermesas, ke mi priskribu 
ĉi tie la internan organizon de la Societo. Sed sendube, 
eĉ en la nuna tempo, oni malfacile trovus sistemon de 
regado pli demokratan, ol ĉi tiu, antaŭ 250 jaroj eUa- 
borita. 

“ Kiaj estas la malfortaĵoj de la Sodeto ? 6i faras 
preskaŭ nenion por sin reklami. (Kvankam mi tre ofte 
ĉeestis kunvenojn, neniu provis min varbi al la Societo, 
aŭ konvinki pri ĝiaj kredoj.) 6i ne tiom altiras la mondon 
eksteran kaj nekredantojn, kiom nutras kaj fortigas 
kredantojn. Estas demandeble, ĉu la severa Amika 
kunveno konvenas egale al la bezonoj de Hu tempera- 
mento. 6i logas individuojn pli ol la amason. ŝajne 
ekzistas nesufiĉe da sistema penado konservi en la 
Sodeto la infanojn, kaj instrui ilin pri Amikaj kredoj; 
sekve junaj anoj facile kaptiĝas de la superaj eksteraj 
logoj de aliaj ekleziaj. Oni ja povas demandi, ĉu la 
prava penado ne perforti la kredon de aliaj, ne iafoje iras 
troen, kaj rezultas en deteno de gvida konsilo rajte 
atendebla. 

“ Antaŭ jarcento, la Societo estis en danĝero vivi tro 
multe por si mem, esti tro ekskluziva, kaj, zorgante pri 
tradicioj kaj la litero de la leĝo, forgesi ĝian spiriton. Sed 
tiu danĝero nun grandaparte forpasis. La Sodeto mem 

estas multe pli vigla kaj unuigita ol antatie, ĝi datire 
kreskas, kaj ĉie sentiĝas revekiĝo, aparte ĉe la generado 
juna.” 

• • • • • 

Caroline Emelia Stephen, filino de Sir James Stephen, 
K.C.B., kaj fratino de Leslie Stephen, naskiĝia en 1835 
ĉe Kensington Gore, kaj de infaneco edukiĝis ano de la 
anglikana eklezio. Unue kontaktinte kun Amika kun- 
veno je ĉ. 1872, ŝi aniĝis la Sodeton, kaj poste enskri- 
biĝis kid ministro. En la pli fruaj tagoj de aneco en la 
Societo, li okazigis kunvenojn ĉe sia domo en Chelsea. 
La lastaj dekdu jaroj de ŝia vivo pasis ĉe The Porch, 
Newnham, Cambridge. ŝi mortis Aprilo 7an, 1909, post 
mallonga sed dolorega malsano, je aĝo 74, kaj estis 
cindrigita ĉe Golders Green, kaj enterigita ĉe Winchmore 
Hill. Pri la doloro ŝi diris: “ 6i daŭros kiom longe mi 
ĝin bezonos, kaj tiam mi iros hejmen.” E 1 ŝiaj verkoj, la 
nuna (unue ddonita en Majo, 1890) kredeble estas la plej 
konata. Pri ĝi oni skribis post ŝia morto: “ Kvankam 
ŝi ĉiam havis antipation al ĉio sinreklameca, por la bono 
de aliaj ŝi faris ĝin ĝis iu grado spirita aŭtobiografio.” 

La jenaj dtiraĵoj d ŝia recenzo pri la “ Biografio de 
Caroline Fox” (1882) havas apartan intereson pro la 
aludo al la kunveno priskribita sur paĝo 3 de la nuna 
volumo. 

“Mia propra sperto ĉe Penjerick komendĝis nur la 
jaron post ŝia morto . . . Sed la medio ĉe tiu domanaro 
ankoraŭ estis io unika. Neniam mi forgesos la impreson 
kiun ĝi faris sur min—impreson sendube pli vivan kaj 
daŭran pro tio, ke tiam por la unua fojo, almenaŭ de post 
la frua infaneco, mi kontaktis kun vera kvakera hejmo. 
6i venis al mi je tempo kiam la premo de liturgiaj formoj 

xiv FUNDAMENTOJ DE LA KVAKERISMO 

kaj ekleziaj ordinancoj jam iĝis preskaŭ netolerebla por 
mia animo, tiam perpleksegata pri temoj la plej profundaj, 
kaj turmentata de la ŝajna neeblo scii la veron, kaj de la 
malfacilo trovi komunan adoron kiun mi povus parto- 
preni sen risko de nesincereco. 

“ De Penjerick mi iris al Falmouth^a Kunveno—la 
unua Amika kunveno kiun mi iam ĉeestis—kunveno 
malgranda, kiu okazis en silento preskaŭ nerompita, sed 
silento kiu helpis min pli ol ajnaj vortoj. Lasante la 
kunvenon, mi rigardis la radiantajn vizaĝojn de miaj 
nove trovitaj amikoj, kaj sentis: ‘ Ja povas brili 
vizaĝoj ties, kies tuta vivo pasis en tia libereco, en la 
ĝuo de tia dimanĉa trankvilo.’ . . . 

“ Ne eĉ momente mi volus pensigi, ke nur ĉe la Kvaker- 
ismo estas trovebla tiu nekatenita spirita vivo [de kva- 
kera hejmo], kvankam mi estas certa, ke la spirito de la 
Kvakerismo estas tre favora al ĝi. Mi scias, ke ek- 
zistas personoj, kiuj povas uzi formojn kaj ordinan- 
cojn ne sklaviĝante al ili. . . . Sed se ĉiuj Kristanoj 
ankoraŭ sin kroĉus al tiuj eksteraj aferoj, estus eĉ pli 
malfacile ol nun malimpliki la puran Kristanismon de tio, 
kio surkreskis ĝin. . . . 

“ Estas bone konate, kun kia rimarkinda libereco kaj 
simpleco la Amikoj ofte renkontas Kristanojn tre mal- 
samkredajn, sur la komuna tero fideleco al la unu Sinjoro; 
kaj ankaŭ, kiom ofte la Kristanismo, kiel vivata kaj 
prezentata de Amikoj, ricevis de nekredantoj ateston de 
escepta respekto kaj admiro. La kialo de ĉi tiu estimo 
ŝajnas esti, ke la Kvakerismo estas sincera provo distingi 
inter la esenco de la Kristana rdigio kaj ĝiaj akcidentoj, 
kaj doni al la pli pezaj aferoj la relativan gravon kiun ili 
havis por ĝia Fondinto. . . . Oni facjle komprenos, ke la 

foresto de ĉia pastraro kaj de eksteraj ordinancoj evitigas 
al la Amikoj kelkajn malfacilaĵojn polemikajn. La 
Societo estas vivanta pruvo, ke la spirito de Kristo estas 
dependa de nenio tia.” 

• • • • • 

Mi kore dankas al Edward A. Miilidge pro multaj 
korektoj kaj proponoj; al John A. Gill, Frederic W. 
Hipsley, kaj Alexander E. Lee pro kritika tralego de 
parto aŭ la tuto de la manuskripto, kaj al Elizabeth 
0’Brien kaj Gertrude C. Sentance pro lego de la pres- 
provaĵo. Pri difektoj de la traduko mi sole estas 
responda, kiel ankaŭ pri ĉi tiu Antaŭparolo. La 
Aldonoj al la nuna volumo anstataŭas tiujn de la angla 
originalo. 

La elspezojn de ĉi tiu eldono malavare pagis iu, kiu 
deziras resti anonima; mi uzas la okazon voĉi al tiu la 
dankojn de la esperantista mondo. 

Deka Monato , 1915. M. C. B. 

VORTARA NOTO 

La teknikaj terminoj MinisUr , Elder , Overseer estaa 
tradukitaj per Ministro, PUaĝulo, Kontrolanto. Klarigo 
troviĝas en la teksto. Diakono , episkopo , kvankam 
ĝustaj, preskaŭ certe miskompreniĝus de la ordinara 
leganto. 

La vorton komunlo mi uzis en sia devena, neteknika, 
nesakramenta senco, por traduki communion (urith God , 
k.s.), kun signifo “ dolĉa intima interrilatado (inter- 
komunikiĝado, komunsento, kunuleco, pensinterŝan- 
ĝado),” neniu el kiuj terminoj tre konvenas. 

La radiko koncern (kiel la angla concem ) en kvakera 
buŝo uziĝas iafoje kun iom aparta kvazaŭteknika senco; 
“oni estas bone koncernita, sentas koncernon, rilate 
ion ” (t.e., oni agas sub sento pri misio aŭ voko deviga). 

La sola vorto kiun mi elpensis estas ordlnanco, kiu 
ŝajnis necesa en ĉi tiu verko por traduki la anglan 
ordinance, sed kiun mi tamen ne deziras vidi enkon- 
dukita en Esperanton. La vorto signifas iom malprecize 
“preskribita rito aŭ ceremonio, speciale sakramento.” 


La jenaj vortoj, kvankam ankoraŭ ne en la plimulto 
de vortaroj, jam estas ofte uzitaj de diversaj aŭtoioj: 
Kazo (medicina, matematika, k.s.), case, cas , Sacke (kp. 

xviii FUNDAMENTOJ DE LA KVAKERISMO 

“ okazo,” occasion , occurrence , event, evenement, FalL , 
Forfall). Me8aĝo=Sendito-diro, parolsendaĵo, sciigi- 
taĵo, message , Botschaft. Perpldt8i=mense konfuzi aŭ 
embarasi, malcertigi, to perplex , rendre perplexe , 
toirren , bestŭrzt machen. Rlvell (figura uzo de la foto- 
grafa termino)=malkaŝi, to reveal, reveler, offenbaren 


La subajn jam longe proponitajn afiksojn mi uzis, ĉar 
mi trovas ilin bonaj kaj ne kontraŭfundamentaj; tamen, 
mi tute ne celas trudi ilin al aliaj. 

Mls- (prefikso, angle fnŭ-)=erare, malĝuste. 

-End (sufikso el la latina)=kiu devas aŭ devus esti 
-ita. Ekz., Lat. “ Delenda (detruenda) est Carthage” 
(Carthage must be, or is to be, destroyed). “ Kotizaĵoj 
estas nun pa gendaj” (subscriptions are now payable). 
“ Pag otaj y ” kiu profetas tion, kio okazos en la estonteco, 
kaj “pa geblaj” kiu rilatas eblecon de pago, esprimas 
ideojn tre malsamajn; “ devas esti pagitaj” estas iom 
longa. 

M. C. B. 


ty Google 


Original frn-m 

MEW YORK PUBLIC LIBRARY 



FUNDAMENTOJ DE 
LA KVAKERISMO 


ENKONDUKO 

Cu (kiel kredas kelkaj Amikoj) la Kvakerismo destiniĝis 
al rimarkinda kresko, aŭ ne; ŝajnas almenaŭ certe, ke ĉia 
grava reviviĝo religia rezultos nur el freŝa rekono kaj 
akcepto al la principoj sur kiuj la Societo de Amikoj 
fondiĝis. Kio efektive estas tiuj principoj, kaj la rezul- 
tantaj kutimoj, estas temo pri kiu oni trovas kvanton da 
nescio mirigan pro tio, ke aliaj Kristanoj multe rilatas al 
kaj interesiĝas pri Amikoj. Preskaŭ ĉiu havas ian rilaton 
kun la Societo, tamen malofte oni renkontas neanon, kiu 
posedas scion iom ĝustan pri ĝia vidpunkto aŭ ĝia 
organizo. 

La konata malinklino de Amikoj al prozelitismo 
kredeble klarigas la ĝeneralan impreson, ke kvakera 
kunveno estas esence privata—kunsido mistera, en kiun 
estus trude deziri enlason. Multaj kredeble eĉ supozas 
(se iam ili pensas pri la afero) ke tiaj kunvenoj ne plu 
okazas; ke la Societo rapide formortas, kaj ke la tradida 
“ silenta diservo 99 estas afero pasinta—nepraktika, 
kaj apenaŭ inda seriozan pripenson en la nuna epoko 
babilema kaj senspire agema. 

2 FUNDAMENTOJ DE LA KVAKERISMO 

Nebula impreso tia kredeble ŝvebis en mia menso, kiam, 
en 1872, mi unuafoje trovis min oportune proksima de 
kvakera kunveno, kaj, je mia surprizo, ricevis koran 
bonvenon. La invito venis en tempo de bezono, ĉar mi 
jam komencis senti kun konsterno, ke mi eble ne multe 
plu povos konscience partopreni la Anglikanan Ordon de 
Diservo; ne pro tio, ke mi ne plu ŝatis ĝian senrivalan 
riĉecon kaj belecon, sed pro duboj pri ĝia doktrina 
vereco; kaj plue mi pli kaj pli sentis, ke ĝia ellaboriteco, 
kaj la konstanta intenso de religia fervoro, kiun la ella- 
boriteco celis parolprovizi, estas por mi la tro peza kiraso 
de Saŭlo. Ĝi estu vera aŭ ne en siaj spekulativaj kaj 
teoriaj premisoj; mi klare konsciis, ke ĝi estas tre 
nevera, kiel esprimo de mia sperto, kredo, aŭ aspiro. Ju 
pli vive oni sentas la forton de ĝia elokvento, des pli, 
ŝajnas al mi, oni devas heziti ĝin alpreni kiel lingvon 
de la propra arrimo, kaj des pli dube estas, ke la 
altoj kaj profundoj de sento, kiujn ĝi postulas, estos 
pretaj plenigi ĝiajn grandiozajn fluujojn ĉiudimanĉ- 
matene je difinita horo. La ekdubojn kontraŭ kiuj mi 
tiam pene baraktis duoble fortigis la oftegaj dogmaj 
asertoj kaj supozoj de la Liturgio, kaĵ ĝia senrompa 
fluo lasis al mi nenian okazon eligi la proprajn, 
malpli poluritajn, sed por mi pli urĝajn, kriojn 
por helpo. Tiel la horo diserva, anstataŭ esti 
tempo de spirita fortigo kaj trankviligo, iĝis por mi 
tempo de denova konflikto, kaj de okaza ekzalteco 
kaj emocia ekscitiĝo nepre sekvotaj de reakcio kaj 
apatio. 

Mi ne provos prijuĝi ĉi tiun spiritan staton. Mi pri- 
skribis ĝin iom plene, ĉar mi ne povas kredi ĝin tute 
escepta, aŭ sen signifo. Ciaokaze, mi komencis antaŭtimi 

momenton kiam en nenia diservejo inter miaj kunkris- 
tanoj mi povos trovi la bezonatan helpon, kaj prezenti 
mian tribnton de adoro. Kiam jen! unu neniam- 
forgesotan dimanĉmatenon, mi trovis min unu el mal- 
granda aro de silentaj adorantoj, kiuj estis kontentaj sidi 
kune sen vortoj, ke ĉiu povu sentesplori kaj proksimiĝi 
al la Dia Alesto, ne malhelpate almenaŭ, se ne helpate, de 
homa parolo. Parolon mi sciis libera, se vortoj doniĝus; 
kaj antaŭla fino dela kunveno, unu-du frazojn tre simple 
parolis maljuna kaj ŝajne neklera viro, stariĝinte en eia 
loko inter ni. Liajn vortojn mi ne multe atentis, kaj mi 
havas nenian memoron pri ilia signifo. Mia tuta animo 
pleniĝis per la nedirebla paco de neĝenata okazo por inter- 
komunikiĝo kun Dio—per la sento, ke fine mi trovislokon 
kie mi povos, sen plej eta nuanco da nesincereco, akompani 
aliajn en serĉo al lia kunesto. La sidado en silento povus 
ligi min neniel; alifianke, ĝi povus malfermi al mi (kiel 
tiumatene) eĉ la pordon de la ĉielo. Kaj de tiu tago, la 
kvakera kunveno efektive estis por mi la plej granda 
ekstera helpilo al ĉiam pli plena eniro en la spiriton kiu 
naskis ĝin; la ejo de la plej animonvenka, fidonredona, 
fortiga kaj paca komunio, per manĝo de la pano de vivo, 
kiun mi iam konis. Mi ne povas kredi alie, ol ke tio, kio 
tiel nedireble helpis min, povus esti helpa al tre multaj en 
la nuna epoko de skuado al ĉio skuebla, kaj de mal- 
serena serĉado al spirita bono. Kun la espero, do, pli 
vasten sciigi la veran fonton kaj naturon de tiu anima 
helpo, mi nun provos priskribi kion mi nomis niaj 
fundamentoj—tiun princicaron, kiu restos firma, kia 
ajn la. estonteco de la obcieto pli ol ducent jarojn 
bazita sur ĝi. Mi deziras skizi, kiom povigas min mia 
sperto kiel Amiko pro konvinkiĝo, kie kuŝas la vivo 

4 FUNDAMENTOJ DE LA KVAKERISMO 

kaj forto de nia Sodeto; kaj kiamaniere ĝiaj prin- 
cipoj, ldel efektivigitaj en ĝia praktiko, ĝia organizo, 
kaj (super ĉio) en ĝia diservmaniero, kapablas satigi 
la apartajn bezonojn de granda klaso en la nuna 
tempo. 

ORGANIZO 

La organizo de la Sodeto de Amikoj estas, mi kredas, ne 
tre konata ekster ĝiaj limoj, kaj skizeto eble estos in- 
teresa, kaj prepare oportuna por klarigo pri nia sinteno 
ĝenerale. Mi do proponas liveri skizeton pri nia kon- 
stitucio kiel Societo, kiom mi ĝin konas. Plenaj detaloj 
estas troveblaj en la Book of Discipline , kiu estas la 
aŭtoritata klariganto pri ĉio tia. 

Ci tiu libro estas freŝdate reviziita, kaj la eldono de 
1906-1911* (en du oktavaj volumoj) enhavas la plej 
lastajn regulojn pri ĉia detalo de intema organizo. 
Ciujare la Jara Kunveno ankaŭ eldonas volumon en kiu 
troviĝas citaĵoj el ĝiaj protokoloj, plena raporto konta 
kaj statistika, kaj resumo de la raportoj ricevitaj el 
subaj kunvenoj tra la tuta lando. 

Ciu “ aparta kunveno”—tio estas, ĉiu aro kiu kunvenas 
por diservo je la unua (ordinare ankaŭ je iu alia) tago de 
la semajno—estas unu el grupo de kunvenoj por diservo 

• "Krŭtana Diadplino de la Religia Sodeto de Amikoj en Granda 
Britujo kaj Aŭstralio; konsŭtanta el dtaĵoj pri Doktrino, Praktiko, 
kaĵ Eklezia Organizo, el la Epŭtoloj kaj aliaj Dokumentoj eldonitaj 
kun la sankdo de Londona Jara Kunveno, 1672 ĝŭ 1911.” Parto Ĵa, 
Kristana Doktrino (1883), Sm. 0.125Ĵ; P^rto Ila, Kristana Praktiko 
(1911), Sm. 0.500; Part Illa, Ekleria Organito (1906), Sm. 0.175. 
Londono: Headley Brothers, Bŭhopsgate, E.C. 

6 FUNDAMENTOJ DE LA KVAKERISMO 

(ordinare kvin aŭ ses), kiuj kunsidas unufoje en ĉiu 
monato, por trakti aferojn kaj disciplinon; kaj kiuj 
kune formas kion oni pro tio nomas “ Monata Kunveno.” 
Ciu Monata Kunveno, plie, estas unu elgrupo de Monataj 
Kunvenoj, ordinare kvar aŭ kvin, kiuj simile unuiĝas 
por formi “ Kvaronjaran Kunvenon,” ĉe kies ĉiutri- 
monataj kunsidoj oni konsideras aferojn de pli vasta 
amplekso. La dek ok Kvaronjaraj Kunvenoj de Granda 
Britujo (kun kelkaj aliaj kunvenoj N.d.l.t .) formas 
siavice la “Londonan Jaran Kunvenon,” kiu estas la 
plej supera aŭtoritato en la Societo. Oni povas eĉ diri, 
ke ĝi ja estas la Societo de Amikoj de Granda Britujo, ĉar 
ĉiu Amiko estas ano de la Monata, Kvaronjara, kaj Jara 
Kunvenoj, al kiuj li aŭ ŝi apartenas, kaj rajtas la parolon 
en ĉiu interkonsiliĝo. La Jara Kunveno okazas en 
Majo, kaj ĝiaj kunsidoj (kiuj de la unua tempo estis en 
Devonshire House, Bishopsgate Street (Esceptoj : Leeds, 
1905 ; Birmingham, 1908; Manchester, 1912) daŭras 
ordinare ĉirkaŭ dek tagojn. Kompreneble, la efektiva 
ĉeesto estas malgranda kompare kun la nombro de anoj. 
En la nuna tempo la Societo konsistas el ĉirkaŭ dudek 
mil anoj, kaj la Jarajn Kunvenojn ĉeestas mil ducent ĝis 
mil kvincent proksimume.* 

La viroj kaj virinoj havis ĝis 1907 Jarajn Kunvenojn 
apartajn. La virina Jara Kunveno fondiĝis longe post la 
vira, en 1790 (1784 Trad.), kaj traktis ĝenerale pri aferoj 
malpli gravaj, aŭ almenaŭ malpli ampleksaj, ol la vira. 
Ĝi havis nenian leĝdonan povon, sed posedis tamen 
influon ne malgrandan. Ne malofte okazis, ke viraj 

•ĉi tio rilatas nur al Londona Jara Kunveno. Ekzistas en afla) 
partoj de la mondo 15 aflaj Jaraj Kunvenoj kun simila konstitudo. 
(A U.U.) 

Amikoj “ kun religia koncerno,” vizitis la virinan kun- 
venon, kaj ke Amikinoj pro aimila motivo vizitis la 
viran. 

“ Kunaj kunsidoj ”—tio estas, kunsidoj de Amikoj 
viraj kaj virinaj kune—ankaŭ okazis de tempo al tempo, 
kiam temo speciale interesa por ĉiu ano estis konsiderota, 
kaj je tiuj okazoj la virinoj estis plene liberaj partopreni 
la diskutojn. Pro la kreskanta ofteco de tiuj kuniĝoj, oni 
en 1907 decidis, ke ĉiu kunveno estontece estu “ kuna 99 ; 
alivorte, la Vira kaj la Virina apartaj Jaraj Kunvenoj 
fariĝis unu kuna Jara Kunveno; kvankam ankoraŭ 
okazas ĉiujara Konferenco de Amikinoj. 

Kredeble ŝajnas strange al la plimulto, ke oni neniam 
decidas demandon per kalkulo de voĉoj. De la unua 
tempo, oni atingis ĉiun decidon per kion oni povas nomi 
praktika unuanimeco. La Jara Kunveno, kiel ankaŭ ĉiu 
alia kunveno “ afera ” aŭ “ disciplina,” havas sian pro- 
tokoliston, kiu, kun unu aŭ pli da helpantoj, kunigas en 
si la rolojn de prezidanto kaj sekretario. Kiam demando 
estas plene konsiderita, la protokolisto devas interpreti 
la senton de la kunveno, kaj fari protokoleron, kiu pro- 
tokolero, legite al la kunveno, ofte ricevas iom da 
modifo vorta aŭ eĉ senca, laŭ la proponoj de individuaj 
Amikoj, sed, enskribite en la libro, akceptiĝas kiel decido 
de la kuveno. Se montriĝas konsiderinda diverso de 
juĝo pri grava demando, oni kutime, se eble, prokrastas 
decidon ĝis la sekvonta Jara Kunveno; kaj tiu metodo, 
mi kredas, preskaŭ senescepte sufiĉis rezultigi la prakti- 
kan unuanimecon necesan por fina decido pri la demando. 
Certe estas rimarkinda la fakto, ke neniam voĉdonante, 
tia granda aro faras ĉiujn siajn aferojn je plena kontento 
de la granda plimulto el la koncernatoj. 

8 FUNDAMENTOJ DE LA KVAKERISMO 

La Kvaronjara kaj la Monataj Kunvenoj estas, plej- 
parte, ripetoj je malpli granda skalo de la Kunveno Jara. 
La aferoj de ĉiu suba kunveno, kiel ĉe la Jara Kunveno, 
fariĝas sen kalkulo de voĉoj, kaj deridiĝas simile per la 
juĝo de la protokolisto, post atingo de praktika unuani- 
meco. Ciu Monata Kunveno nomas “ reprezentantojn ” 
por la sekvonta Kvaronjara, kaj la Kvaronjaraj 
Kunvenoj same nomas “reprezentantojn ” por la 
Jara. La reprezentantoj ne havas devon precize 
formulitan, sed oni laŭte legas iliajn nomojn, kaj notas 
ilian ĉe- aŭ foreston je la komenco de ĉiu kunveno por 
kiu ili nomiĝis; kaj estas celate, ke ili servu ĝeneral- 
maniere kiel specialaj peruloj inter la pli kaj la malpli 
grandaj kunvenoj al kiuj ili apartenas. 

Simile, pri temo kiu rilatas la tutan Societon, la Jara 
Kunveno komunikas al la Kvaronjaraj Kunvenoj, 
kiuj siavice difuzas la impulson tra siaj Monataj kaj 
Apartaj Kunvenoj, ĝis ĝi atingas ĉiun individuan anon; 
kaj, resende, sciigoj pri ĉiu Aparta Kunveno de tempo al 
tempo estas liveritaj al la Monataj Kunvenoj, de ili 
raportitaj resume al la Kvaronjaraj, kaj tiel fine prezenti- 
taj al la Jara Kunveno en Londono. Ciuj ĉi procedoj 
supren-malsuprenaj plenumiĝas laŭ detala precizeco kaj 
reguleco, kaj registriĝas ĉiustadie en la libroj de ĉiu 
kunveno. Ekzistas, do, kompleta sistemo de cirkulado, 
kvazaŭ vejna kaj arteria, per kiu ĉiu ano individue 
kontaktas al la Societo kiel tuto, kaj per kiu informoj, 
influo, kaj disciplino portiĝas ambaŭdirekten inter la 
centro kaj la ekstremaĵoj. 

La “ disciplino ” de la Societo estas afero treege in- 
teresa, pri kiu mi ne kuraĝas diri certe kiom nia kon- 
fesata idealo praktike plenumiĝas. Sen ia dubo, en la 

lastaj jaroj okazis iom grandaj ŝanĝoj, plejparte en la 
direkto al malseveriĝo de disciplino pri aferoj kompare 
malgravaj. En la plej frua tempo la Jara Kunveno 
formulis kelkajn demandojn por lego kaj konsidero en la 
subaj kunvenoj je diversaj okazoj, kaj pri la plimulto el 
la demandoj (el lduj kelkaj rilatis diversajn fakojn de 
Kristana moralo, kaj kelkaj ofton de ĉeesto ĉe kunvenoj 
kaj konformon al akceptitaj normoj de simpleco vesta 
kaj lingva) oni kutimis postuli detalajn respondojn el ĉiu 
aparta kunveno, siatempe transsendotajn resume al la 
Jara Kunveno mem. En 1861, tamen, la Jara Kunveno 
instrukciis, ke kelkajn el la demandoj onu nur “ konsi- 
deru,” sen devo ilin respondi. En 1875 oni same decidis 
pri preskaŭ la tuta demandaro, kaj mmtempe oni 
respondas nur tiujn, kiuj rilatas ofton de ĉeesto ĉe 
kunvenoj religiaj kaj aferaj. (La demandoj nun uzataj 
troviĝas en la Aldono.) La ŝanĝo havas tre evidentan 
signifon; kaj mi kredas, ke ĝia efekto estas eĉ pli 
rimarkebla ol komprenus nescianto pri la treega zorgo 
kaj seriozeco, laŭ kiuj oni aritaŭe pesis kaj priraportis ĉi 
tiujn aferojn en ĉiu “ prepara kunveno ” (t.e., ĉiu aparta 
kunveno sidanta kun la speciala celo prepari la aferojn 
traktotajn en venonta Monata Kunveno), kaj denove 
ĉiustadie en la progreso de la raporto ĝis ĝia fina prezent- 
iĝo de la Kvaronjara Kunveno al la Jara. Vestaĵon kaj 
lingvaĵon, kaj aliajn eksterajn aferojn, oni nun (sendube 
plisaĝe) lasas preskaŭ tute al la konscienco de la 
individuo. Rilate al pli gravaj aferoj, kiel ekzemple 
severa honesto negoca, sobreco, kaj morala rekteco de 
konduto, ankoraŭ ekzistas, mi esperas kaj kredas, ne 
malmulte da prizorgo reala kaj vigla, per anoj speciale 
difinitaj. En ĉiu Monata Kunveno troviĝas Amikoj kiuj 

ofica8 kiel pliaguloĵ au kiel kontrolantoj. La devo de la 
“ pliaĝuloj ” estas konsili la ministrojn pri la uzo de ilia 
talento; la devo de la “ kontrolantoj ” atenti pri helpo 
al la malpli riĉaj anoj, pri flego al la malsanaj, kaj aliaj 
aferoj tiaj; prizorgi la anojn ĝenerale rilate ilian 
- Kristanan konduton, admoni private ĉiun, kiu eble 
kaŭzos falpuŝiĝon aŭ skandalon; kaj (se necese) venigi 
la aferon antaŭ la Monatan Kunvenon por trakto laŭ- 
bezona. Se la Monata Kunveno opinias necese eksigi 
anon pro persisto en konduto nekonforma al nia Kristana 
konfeso, aŭ alikiale, la dirita ano povas apelacii al la 
Kvaronjara Kunveno, kaj de ĝia decido al tiu de la Jara 
Kunveno, kiu estas ĉiuokaze definitiva. 

La Londona Jara Kunveno havas konstantan komi- 
taton, kiu traktas tiajn el ĝiaj aferoj, kiaj bezonas 
atenton pli ofte ol unufoje en la jaro, kaj prizorgas ĝiajn 
financajn kaj aliajn ĝeneralajn aferojn. Ĝi havas la 
strangan kaj pensigan titolon “ Kunveno pri Suferoj,” 
pro tio, ke ĝi komence sin okupis plejparte per helpo al 
Amikoj persekutataj. 

“Komitatoj pri Ministrado kaj Kontrolo” kunvenas 
en ĉiu Kvaronjara kaj Monata Kunveno, kiel ankaŭ 
en la Jara. Ili konsistas el la enskribitaj ministroj, la 
pliaĝuloj kaj la kontrolantoj de ĉiu aparta kunveno, kune 
kun (en kelkaj Kvaronjaraj Kunvenoj) kelkaj Amikoj 
titolitaj “ anoj per asocio,” kiuj ĉeestas ilin kvazaŭ 
neoficiale, sed per konstanta invito. Ci tiuj komitatoj’ 
koncerniĝas, kompreneble, kun demandoj rilate la 
specialajn oficojn de siaj anoj.* 

# La paragrafo ankoraŭ estas ĝusta esencej tamenen 1906 oni faru 
keikajn fianĝojn, kiuj donis liberon al la subaj kunvenoj maldaŭrigi 
la komitatojn. 

La ministroj , kiel oni bone sdas, ne estas difinitaj aŭ 
dediĉitaj per konsekro homa ; kaj neniu el ili iam ricevas 
salajron, aŭ havas devon respondi al postulo de homa 
aŭtoritato por servoj. Per la vorto “ ministroj ” ni 
nomas tiujn, ili estu viroj aŭ virinoj, kiuj ricevis talenton 
kaj vokon “ ministri,” tio estas, fari voĉan servon, en 
religiaj kunvenoj. Kiam Amiko uzis tian talenton ioman 
tempon laŭ maniero, kiu ŝajnas al la aliaj anoj evidentigi 
veran vokon, la Monata Kunveno notas la fakton en la 
libroj de la kunveno. Ci tiu enskribo estas farita nur por 
“ bonordo,” kaj oni ne supozas, ke ĝi aldonas ian plian 
povon aŭ aŭtoritaton al la ministro “ enskribita.” La 
ministroj estas tute liberaj daŭrigi siajn kutimajn 
okupojn, kaj multaj el ili, efektive, enspezas sian 
vivrimedon per laboro metia, komerca, aŭ profesia. 

Kiam ministro, ĉe la uzado de sia talento, sentas vokon 
vojaĝi malproksimen, oni opinias bone, ke la “ kon- 
cerno” venu antaŭ la Monatan Kunvenon, kaj, se ĝi 
estas tre grava aŭ malproksimena, antaŭ la Kvaronjaran, 
kaj kelkafoje eĉ la Jaran Kunvenon ankaŭ. La kun- 
venoj, se ili sentas “ unuecon ” pri la koncerno, liveras al 
la ministro protokoleron aŭ ateston tiusencan, kiu servas 
kiel prezentilo kaj garantio en ĉiu kunveno kiun la 
ministro vizitas dum tiu “ servado.” En tiaj kazoj oni 
pagas la vojaĝelspezojn de la ministro, de unu Monata 
aŭ Kvaronjara Kunveno al la proksima, kaj li kutime 
gastas ĉe anoj de la kunvenoj vizitataj. La ofteco de 
tiaj vojaĝoj, en Anglujo kaj ankaŭ alilande, “ por servo 
al la vero,” estas afero pri kiu malmultaj neanoj ion sdas. 
Inter Anglujo kaj Ameriko estas konstanta interŝanĝo de 
vizitoj tiaj, kaj la tre abunda biografia literaturo de la 
Societo svarmas per raportoj pri entreprenitaj “ sub 

12 FUNDAMENTOJ DE LA KVAKERISMO 

impreso de religia devo ” vojaĝoj, kiuj daŭris iafoje 
monatojn, aŭ eĉ jarojn, antaŭ ol la Amiko “ sin sentis 
libera ” de la afero. Oni neniam antaŭdifinas limon al tia 
laboro. Oni sentas, ke ĝi estas laboro rilate kiun oni 
devas atendi kaj sekvi la ĉiutagan disvolviĝon de la Dia 
gvido. 

Tia konture estas kion oni povas nomi la meĥanismo de 
la Sodeto. Restas nun aludi keikajnĝiajn karakterizajn 
kredaĵojn, antaŭ ol konsideri la spiriton kaj inteman 
fonton el kiu ili kreskis, kaj de kiu ili ricevas sian tutan 
signifon kaj valoron. 

Mi jam aludis la apartaĵon kiu kuŝas ĉe la radiko de 
ĉiuj ceteraj; nome, nian kredon pri la naturo de la vera 
evangelia ministrado, kiel voko al viroj kaj virinoj, 
junaj kaj maljunaj, kleraj kaj nekleraj; veninta rekte 
de supre, kaj ne transdonebla per homa aŭtoritato aŭ 
luebla por mono; obeenda laŭ la sola kaj senpera 
direktado de la unu Majstro, la sola Kapo de la Eklezio, 
Kristo la Sinjoro. Konsekvence de tiu kredo, la Amikoj, 
kiel oni bone scias, pro konscienco ĉiam rifuzis pagi 
dekonaĵojn, aŭ iel ajn kontribui al la subteno de pagata 
pastraro, kaj de la diservoj kiujn preskribas la ŝtata 
Eklezio. 

Tre parenca al ĉi tiu kredo pri ministrado estas nia 
atesto kontraŭ la observo de ĉia religia rito aŭ ceremonio. 
Nek bapto per akvo, nek rompo de pano kaj trinko de 
vino, estas akceptita de ni kiel Diordonita institucio kon- 
stante deviga, kaj neniun el tiuj ceremonioj ni observas. 
Ni kredas, ke la veno de Kristo metis finon al la malnova 
reĝimo de eksteraj observoj; kaj ke la tendenco de lia 
instruo estas rekte kontraŭ la graveco de aferoj tiaj. 
La tekstoj kiuj priskribas lian lastan vespermanĝon kun 

la disĉiploj, kaj tiuj en kiuj li parolas pri sia konstanta 
influo sur ilin per la figuroj de pano, sango, k.c., ŝajnas al 
ni multe pli kompreneblaj kaj impresaj legite sen inter- 
preto per la sakramentaj teorioj, kiujn oni greftis sur 
ilin. La “ unu bapto ” “ en la Sankta Spirito kaj en 
fajro,” kaj la konstanta spirita komunio ricevita per 
manĝo de la viva pano, estas, ni konscias, la esenco mem 
de vera kaj spirita diservo; kaj ni kredas ilin tute sende- 
pendaj de ceremonioj eksteraj. Ni do sentas, ke la 
solaj kondiĉoj necesaj por la plej altaj agoj de diservo 
estas la ĉeesto, kaj la konvena spirita stato, de la 
adorantoj. 

Ce nia malakcepto de aparta pastraro kaj de ĉiu 
ekstera observo kuŝas la ĉefa divergo inter ni kaj aliaj 
Kristanoj. Kontraŭ militado ni ĉiam atestis, pro ĝia 
nekonformeco al plena akcepto dq la Spirito de Kristo ; 
kaj kontraŭ ĵuroj, ĉar li kategorie malpermesis ilin. Ni 
ankaŭ gvidiĝis forlasi la sekvadon post la ŝanĝiĝema 
modo, kaj ŝati simplecon vestan kaj lingvan; simplecon 
kiu nun rapide aliformiĝas laŭ tipo, sed, espereble, ne 
vere malaperas. Ci tiuj malpli gravaj atestoj kredeble 
estas pli vaste konataj, ol la pli fundamentaj; sed kvan- 
kam ili rilatas aferojn kompare bagatelajn, ili tamen 
kreskas el profunda radiko de principo. Rimarkinde 
estas, ke de tempo al tempo, en diversaj partoj de la 
mondo, naskiĝis religiaj sektoj, kiuj, ne komunikiĝinte 
kun ni, akceptis similajn doktrinojn pri multaj, se ne ĉiuj, 
elĉi tiuj punktoj. Tiu fakto, aldone alla ekzistado kaj la 
ampleksa influo de nia Societo, ŝajne montras, ke ĝiaj 
radikoj profunde penetris iajn fundamentajn principojn 
de la vero. 

Mi nun provos pritrakti ĉi tiujn principojn, ne analize, 

14 FUNDAMENTOJ DE LA KVAKERISMO 

aŭ serĉante lingvan precizon, sed konstatante, plejparte 
el persona sperto, ilian praktikan funkciadon. 

Mi konfesas, ke ne sen ioma sinmalfido, mi, noveven- 
into, entreprenas la taskon. Ce la ĝisnuna skizo de 
efektivaj faktoj, kompreneble estis facile sin gardi 
kontraŭ diro grave erara; sed en la venontaj ĉapitroj mi 
devos trakti aferojn malpli facile kontroleblajn. En 
kelkaj rilatoj, ŝajnas al mi apenaŭ eble, ke iu ne naskita 
kaj edukita en la Sodeto estu plene kompetenta priskribi 
ĝiajn principojn kaj morojn. Sed aliparte, la fakto, ke 
oni aniĝis ĝin de ekstere, mem donas apartan taŭgecon 
por la ofico interpreti ilin al eksteruloj. Oni memoru, 
mi petas, ke tute neniel mi pretendas paroli en la nomo 
de la Societo. Mia celo estas (kiom ebligas al mi la 
propra sperto) klarigi la sekreton de ĝia forto kaj de ĝia 
logo por neanoj; kaj por tiu provo ja povas senti 
specialan fiberon iu edukita ekster ĝia fimo, kaj parolanta 
nur kiel individuo. Se mi ne povas pretendi plene posedi 
la akcenton de Amiko naskita tia, mi tamen povas esti 
ne malpfi komprenebla por tiuj, ĉe kiuj miaj Kristanaj 
principoj ĝis matura aĝo ensuĉiĝis kaj nutriĝis. 


Digitized by 


Go^ 'gle 


Original frn-m 

MEW YORK PUBLIC LIBRARV 


j 



ĈAPITRO II 

LA INTERNA LUMO 

La kreda fundamento sur kiu la Societo de Amikoj 
konstruiĝis, estas la konvinko, ke Dio ja efektive 
komunikas, per senpera kaj viva enblovo de iom el la 
spiro de sia propra vivo, kun ĉiu spirito kiun li kreis; 
ke li neniam lasas la homon sen atesto je li en la koro, 
kiel ankaŭ en la ĉirkaŭaĵoj; ke la mezuro de lumo, vivo, 
aŭ graco tiel donita kreskas per obeo; kaj ke por klare 
aŭdi en si la Dian voĉon parolanta decas ke oni estu 
trankvila—sola kun li en la kaŝejo de lia apudesto—ke 
ĉiu karno silentu antaŭ li. 

Ci tiu kredo povas esti pli precize formulita, klarigita, 
kaj (ni kredas) pravigita, de la kompetentaj ĝin pritrakti 
filozofie. La fondintoj de nia Societo ne estis filozofoj, 
sed ili parolis pri la afero el intensa kaj abunda persona 
sperto, sekve de kiu ili konfide alvokis al la sperto de 
homoj ĉiuspecaj por konfirmo de sia doktrino pri la 
interna lumo. Kaj tiu konfirmo ne mankis. La historio 
pri la subita apero de la Societo, pri ĝia rapida formiĝo 
en fortan organizaĵon, kaj pri la eksterordinaraj persisto, 
fervoro, kaj sincero de ĝiaj unuaj anoj, plej imprese 
pruvas la ĝustecon de ilia celado.* 

* En 1680 (tridek du jarojn post kiam George Fox komends pre- 
diki) la nombro de Amikoj kredeble estis ĉirkaŭ 40,000. “ En 1656 
Fox kalkulis, ke malofte estis malpli ol 1,000 en malliberejo; kaj estas 

*5 

16 FUNDAMENTOJ DE LA KVAKERISMO 

Mi tute ne deziras prezenti la fundamentan doktrinon 
de nia Societo per lingvaĵo malpli populara, ol tiu de la 
unuaj Amikoj. Mi preferas, kaj mi necese devas, kiel 
ili, apelacii al la komuna sperto. Mia celo estas per 
moderna kaj simpla lingvaĵo, kaj por praktikaj 
celoj, klarigi kiamaniere la konstitucio de nia Societo, 
kaj niaj apartaj atestoj, ĉiuj rezultis el tiu unu ĉef- 
principo. 

A 1 tiu, kiu demandis pri la realeco kaj naturo de la 
lumo interna, la unuaj Amikoj kutimis demandi responde, 
ĉu li ne kelkafoje sentis en si ion, kiu konsciigas lin pri 
liaj pekoj; kaj certigi alli, ke tiu sama povo, kiu aperigas, 
kaj tial estas vere lumo, ankaŭ, sekvate, kondukos lin 
el la peko. Tiu certigo, ke la lumo kiu malkaŝas la pekon, 
estas ankaŭ la povo kiu ĝin forigas, estis la evangelio de 
George Fox. La povon mem li priskribis multmaniere. 
Kristo en vi, la espero de gloro; la lumo, vivo, Spirito, 
kaj graco de Kristo; la semo, la renaskiĝo, la povo de 
Dio al savado, kaj multaj pluaj esprimoj tiaj, eltorentas 
en abundaj fluoj de kora elokvento. “ Turni la homojn 
al la interna lumo,” “ direkti ilin al Kristo, ilia senpaga 
Instruisto,” estis lia ĉiutaga laboro. 

Tiucele li kaj liaj amikoj tien kaj reen vojaĝadis tra la 
lando, ĉie okazigante kunvenojn. Ke respondo neniam 
mankis al ilia alvoko, pruvas mem la multnombreco de 
tiuj, kiuj post tre malmultaj jaroj troviĝis pretaj ren- 
konti persekuton, kaj konservi sian ateston dum longaj 
jaroj da mallibereco kaj suferado. Enla komencaj tagoj 
de nia Societo, la doktrino pri la Interna Lumo evidente 


asertite, ke inter 1661 kaj 1697, 13,562 Kvakeroj malliberiĝis, 152 
ekziliĝis, kaj 338 mortis aŭ en malliberejo, aŭ pro siaj vundoj.” 
( Encycl. Brit.> eldono, art. Quakers .) 

facile kompreniĝis kaj akceptiĝis de la ordinara angla 
menso. Nuntempe, kontraŭe, oni kutime aludas ĝin 
kiel dogmon misteran, kiu naskiĝas de tempo al tempo 
en la mensoj de izolaj entuziasmuloj, sed kiu estas 
indiĝena nur en Orientaj landoj, kaj nature abomena por 
la praktika prudento de la nia popolo. 

La diferenco, mi kredas, venas el la fakto, ke ekzistas 
rondoj en rondoj, aŭ sferoj en sferoj. La lumo kiun la 
unuaj Amikoj atestis ne limiĝas en tiu plejinterna sank- 
tejo, kies ekziston mem konscias eble neniu krom kelkaj 
mistikuloj. Kontraŭe, ili konstatis, ke kvankam ĝi 
fontas el tiuj plejprofundaĵoj, ĝi lumas ankaŭ al la 
konscienco, la konduto, kaj la tuta ekstera kadro de la 
vivo. Oni nomis ĝin “ interna ” ne sole laŭ la senco, ke 
ĝi, pli ol ĉio cetera, proksimas la centron de nia esto; 
sed ankaŭ laŭ la (por ordinaraj mensoj) pli komprenebla 
senco, ke ĝi rilatas la homon mem—ke ĝi estas por ĉiu 
la rekompenco de lia propra fideleco, senpere de pastroj 
kaj ordinancoj. La religio de ili predikita estis unu, kiu 
akcentas ĉies individuan respondecon pri la propra 
animo; ĝi estis religio portebla kaj kontrolebla—kiu 
postulas verecon ĉe vorto kaj faro, rektecon kaj bon- 
korecon kaj sinregon, sed ne ceremoniajn observojn aŭ 
pastrajn garantiojn; religio ĉe kiu la praktiko plipezas 
la teorion, kaj ĉiuj devas samnivele partopreni la Diser- 
vadon kaj la aferojn de “ la Eklezio.” Oni facile kom- 
prenas, kiom potence tia predikado sin rekomendus al la 
angla sendependemo. Ĝi nepre vokas al la senŝanĝa 
veramo en la homa koro, kaj ricevos bonvenon kiam ajn 
predikata el persona sperto pri ĝia potenco. 

“ Kion vi serĉas ekstere, vi jam posedas interne.” La 
vortoj, kiuj ŝanĝis la vivon de Madame Guyon, neniam 

18 FUNDAMENTOJ DE LA KVAKERISMO 

perdos sian povon dum la homa naturo sin okupas per 
penado al stato de starema ekvilibro. La ĉiama pravigo 
de la Kvakerismo kuŝas ĉe ĝia energia aserto, ke la regno 
de Dio interne de ni estas; ke ni ne kreiĝis dependaj, por 
nia spirita bonfarto, de organizaĵo ekstera. Ĝia ĉiama 
malfacilo kuŝas ĉe la obstina emo de la homoj sin tumi 
por spirita helpo unu al alia, ĉe la malforteco de ilia 
percepto de tiu dia Voĉo, kiu parolas al ĉiu per lingvo 
nur por li aŭdebla, kaj ĉe la apatio kontenta traekzisti 
la vivon sen provo al vera individua komunio kun 
Dio. 

“ La regno de Dio interne de vi estas.” La veron de 
tiu profunda parolo de Kristo mem neniu Kristano 
disputas. Sed ĝia signifo estas tre ampleksa. Li mem 
kontraŭmetis ĝin al la “ Jen tie ĉi ! ” aŭ, “ jen tie ! ” 
kontraŭ kiu li avertis la disĉiplojn. Ili ne forrapidu 
serĉi la Kriston ĉiudirekte; ili memoru, ke lia regno 
(nepre kunsignifanta lian vivan ĉeeston) estas en la 
koroj de lia popolo. Li mem faras neniun el tiuj subtilaj 
distingoj inter konscio kaj esto, akcidento kaj esenco, 
subjektiva kaj objektiva, aŭ eĉ supraĵa kaj profunda, 
kaj similaj, kiujn plaĉis al multaj liaj plej sindonaj 
sekvantoj enteksi en la simplajn vortojn “ interne 
de vi.” 

A 1 mi ŝajnas neeviteble, ke ju pli funden oni penetras 
la kaŝejojn de la homa animo, des pli oni devus havi 
senton de proksimiĝo al interna sanktejo. Sendube, oni 
povas tre vere kaj profunde kompreni la parolon “ in- 
terne de vi ” laŭ la senco “ antaŭ ĉio en via plej intima 
esto.” Sed tio ne estas ĝia origina kaj plej evidenta 
signifo. Nia Sinjoro en sia instruo ofte distingas inter 
ekstera kaj interna, sed la distingo estas farita larĝe kaj 

simple. Plej ofte ĝi pli postulas nian sincerecon kaj 
tutkorecon, ol nian povon de sinesploro—ĝi estas pledo 
por la pli gravaj aferoj de la leĝo prefere ol observoj 
trivialaj kaj ceremoniaj. Mi kredas, ke oni apenaŭ povus 
vere diri, ke la doktrino pri “ lumo interna,” kiel ni 
komprenas ĝin, estas precize formulita en la Evangelioj; 
kvankam ĝi ŝajnas al mi preskaŭ neevitebla konkludo el 
ilia instruo. Mi tamen ne provas plene trakti la deman- 
don. Mi nur deziras atentigi pri la tre ampleksa signifo 
de esprimoj kiaj “ la lumo interne de ni,” kaj “ la ena ” 
aŭ “ interna lumo.” 

Kiel de nia Majstro mem, tiel ankaŭ de la Amikoj,* kiuj 
predikis Lin kiel la Lumon, la figuro estis uzata laŭ larĝa 
kaj populara senco. Lumo estas la plej evidente kon- 
vena kaj ĉiam kontentiga figuro por la Dia vero. Ĝi 
tamen estas apenaŭ pli konvena aŭ kontentiga, ol la alia 
figuro tiom ofte, kaj preskaŭ interŝanĝeble, uzata de la 
samaj instruantoj, nome, spiro—inspiro. Apenaŭ mi 
scias, ĉu pli plene esprimus la veron diri, ke la funda- 
mento de nia Societo estas kredo je la “ interna lumo,” 
aŭ je “ immediate inspiro.” # Mi ne scias ĉu la du ideoj 
estas ĉiurilate tute distingeblaj. Nia vera fundamento 

* Mi volus ĉi tie rimarkigi pri la dutenceco de la angla etprimo 
“ immediate inspiration.*’ Per immediate oni povas kompreni 
“ senpera,” kiusence ĝi fiajnas superflua; ĉar oni ja ne povas kon- 
cepti inspiron peran, kvankam rivelo tre povas esti tia. Sed rilate la 
komunikon de iu penso, ĝi povas signifi ankaŭ “ tuja ” ; kaj tiusence 
kelkaj Amikoj kalkulas al ĝi specialan gravecon (kiun, mi kredas, 
aliaj malkonsentas) kvazaŭ ĝi limigus ministradon je la parolo de 
vortoj, kiujn oni kredas ĵus donitaj por parolo per (kion oni nomas) 
“ irefia sanktoleado ” de supre. Parolante do pri nia kredo, ke en 
ĉiu koro ekzistas al la vero atestanto kvazaŭ radiata el la centra 
vero, mi preferus nunmomente eviti la esprimon. Entute, la figuro 
malplej misinterpretebla fiajnas esti “ lumo.” 

estas kredo je la fakto, kiun ili ambaŭ rilatas; la 
fakto de efektiva dia influo komunikata al ĉiu homa 
spirito. 

La fakton de inspiro neas neniu Kristano, sed plena 
konfeso de ĝia nuna kaj konstanta funkciado estas 
iugrade propra al Amikoj. Ekster la Societo ne malofte 
aŭdiĝas paroloj kvazaŭ la Dia inspiro estas afero pasinta ; 
dono tute escepta, ordinara nur en apostolaj tempoj. A 1 
mi ŝajnas, ke tiel limigi ĝian amplekson preskaŭ estas 
nei ĝian realecon. Mi apenaŭ povas kompreni la ideon, 
ke antaŭ longe Dio ja parolis al la homoj, sed ke li neniam 
tion faras nun. Certe, ĝi ŝajnas kontraŭa al inda sento 
pri lia senŝanĝeco. 

Multaj el ni konvinkiĝis, ke unu plej granda baro 
kontraŭ efektiva kredo je inspiro estas la tre kruda kaj 
meĥanika koncepto pri ĝi per ĝia atribuiĝo al la litero 
de la Skribo. Kontraŭ tiu prema kaj supraĵa koncepto, 
la Amikoj des pli generale ŝirmiĝis, ju ph firme ili tenis 
la Kvakeran doktrinon pri la lumo interna. Kelkaj, sen 
ia dubo, tro malproksimen iris, transigante la ideon de 
senerareco al si mem. Sed, entute, mi opinias, ke la 
instruo de Fox kaj Barclay (t.e., mallonge, ke la “ Vorto 
de Dio ” estas Kristo, ne la BibHo, kaj ke la .Skriboj des 
pli donas profiton, ju pH oni legas iHn en la sama spirito 
de kiu ili devenis) bone kontraŭpezis la emon de aHaj 
Protestantaj sektoj transigi la ideon de senerareco for 
de la Eklezio al la Biblio. Nenio, mi kredas, povas vere 
instrui la naturon kaj signifon de inspiro krom persone 
ĝin sperti. Ke ĉiu povas havi tian sperton, se li nur 
atentas la Dian influon en sia koro, estas la fundamenta 
doktrino de la Kvakerismo. 

Cu vivo konforme al ĉi tiu doktrino rezultigos la 

hejmecan kaj solidan, sed preskaŭ tro sobran moralecon de 
la tipa Kvakero, aŭ ĉu ĝi kondukos al la mistikaj fervoroj 
de ia Isaac Penington, aŭ la apostolaj laboroj de ia John 
Woolman aŭ Stephen Grellet, dependas plejparte de la 
natura temperamento, kaj apartaj ecoj, de la vivanto. La 
amplekso de la diversaj konsekvencoj de la doktrino 
estas tiel vasta, kiel la amplekso de homaj talento kaj 
sperto. Kredo komuna al la profeto kaj al la infano 
kompreneble liveros grandan diverson de praktika 
rezulto. 

Ĝi estaskredokiunoniapenaŭpovas propagandi alie ol 
per alvoko rekte al la sperto, al la atestanto interna; kaj 
ekzistas la plua malfacilaĵo, ke sperto, al kiu oni povas 
alvoki nur partopreninte ĝin, necese esprimiĝas per 
lingvaĵo tre ofte kaj nature miskomprenata. La aserto, 
kiom ajn singarda, ke oni efektive mem spertas la Dian 
inspiron, tre povas soni kiel pretendo al persona senerare- 
co. Nenio, tamen, povus esti pli maltrafa ol tia kom- 
preno. La unua efiko de la brilo de lumo interna estas 
montri kio estas malĝusta, “ konvinki pri peko.” Ne 
estas pretendi superecon je ordinaraj homaj kondiĉoj 
diri, responde tian alvokon, “ Jes, mi ja sentis potencon 
internan, kiu konsciigas min pri miaj pekoj kaj eraroj, 
kaj mi ja spertis ĝian kuracan kaj emancipan povon 
krom ĝiajn fajrajn purigojn kaj akrajn kondamnojn. 
Kio montris al mi mian kulpon, tio resanigis min; la 
lumo min gvidis, kaj ankoraŭ gvidas, antaŭen kaj 
supren, el la abismo, pli kaj pli proksimen al sia eterna 
Fonto, kaj mi scias, ke kiom mi ĝin obeas, mi estas ekster 
danĝero.” Kio estas tia respondo krom konfeso, ke “ la 
lumo, la Spirito, la graco de Kristo ” ja estis enloĝanta, 
enblovanta povo en la koro ? Se tio estas pretendo al 

inspiriteco, ĝi estas pretendo, kiu supozigas nenian 
meriton aŭ eminentecon ĉe la pretendanto; ĝi havas 
bazon komunan por la impostisto, la diboĉulo, kaj la 
pekulo; por Paŭlo kaj Maria Magdalena. Ĝi estas la 
historio de ĉiu infano revenanta al la domo de la 
Patro. 

Sed ne por ĉiu estus nature priskribi tiun sperton per 
lingvaĵo tiel mistika, kaj kredeble la mistikulo siaflanke 
ne haltus ĉe io tiel simpla kaj elementa. Kaj ĉi tie 
frontas nin la vera “ apartaĵo ” de Kvakerismo—ĝia 
rilato al la mistikismo. Sen ia dubo George Fox mem kaj 
la aliaj patroj de la Societo posedis fortan mistikemon, 
kvankam ne laŭ la senco de ĝenerala nebula revemeco, 
kiun iom riproĉe donas al tiu vorto la adorantoj al “ sana 
prudento.” Certe, nenia riproĉo povus esti malpli trafa 
rilate la unuajn Amikojn. Ili estis fajraj, dogmemaj, kaj 
treege praktikaj kaj sobranimaj. Sed sendube ili estis 
mistikuloj laŭ la, miaopinie, pli ĝusta senco de la vorto 
—homoj, tio estas, vive konsciantaj la internecon de la 
lumo de vero. 

La mistikismo tiusence estas konata fenomeno, de kiu 
multaj ekzemploj estas troveblaj en ĉiu religio. Efek- 
tive, ĝi pliĝuste estas persona apartaĵo, ol formo de 
kredo; kaj pro tio, kvankam de tempo al tempo socioj 
(ekzemple, la nia) baziĝis sur tielnomitaj mistikaj 
kredoj, apenaŭ povas ekzisti—almenaŭ, en Eŭropo—ia 
vera skolo mistika. La mistikismo, kiel oni konas ĝin, 
estas esence individua. Ĝi rifuzas esti formulita aŭ 
resumita. Laŭ unu senco ĝi estas komuna al ĉiuj 
religioj ; laŭ alia, ĝi egale estas nedependa de ĉiuj. La 
konsiston de mistikismo oni facile komprenas, sed 
la kvalito mem estas nekomunikebla. La kredo de 

mistikuloj estas konata sekreto. Ili mem ĉiam deziris ĝin 
komuniki, kvankam ili ĉiam sentis tion nefarebla per 
vortoj sole. Ĝi estas la sekreto de la lumo—interna lumo 
sin vestanta per la vivo, kaj vivanta por ĉion konduki al 
la lumo. Mistikulo, miakomprene, estas tiu, kies animo 
estas memkonscie lumata de interne; kiu sentas, ali- 
vorte, senperan internan komunikiĝon kun la centra 
Fonto de lumo kaj vivo. Li nature havas viglan senton 
kaj de la distingo kaj de la harmonio inter la interna kaj 
la ekstera—senton tiel vivan, ke li ne povas kredi ĝin 
nepartoprenata de aliaj. Vera mistikulo kredas, ke ĉiuj 
homoj (kiel li konscias pri si mem) havas vivon internan, 
en kiun, kvazaŭ en privatan ĉambron, ili povas retiri sin 
laŭvole.* Ce tiu internejo li trovas azilon for de la kalej- 
doskopaj aspektoj de ekstera ekzisto; for de la multaj 
ĝenoj kaj plezuroj kaj agitiĝoj de la vivado senta kaj 
afekcia ; for de homaj juĝoj, de ĉia ŝanĝiĝo, kaj hazardo, 
kaj malkvieto, kaj distriĝo. Li tie trovas, unue ripozon, 
poste sanktan gvidon; lumon, kiu brulas kaj purigas; 
voĉon, kiu obeigas; li sin konscias antaŭ la vizaĝo de sia 
Dio. Ci tie estas, en tiu plejsanktejo, kie “ abismo 
resonas al abismo ” ; ĉi tie, kie la nepereemaj, nesonde- 
blaj, senŝanĝaj elementoj de homeco renkontas la Dian 
Fonton de vivo, de kie ili fluas, kaj estas unu kun 
ĝi; ĉi tie, kie la vivakvo ŝprucas supren por eterna 
vivo. 

“La regno de Dio interne de vi estas.” Persona 
religio estas reala kaj vivanta nur kiom ĝi kreskas 

* Oni ne komprenu min ke “ teni la animon ” (laŭ kvakera 
esprimo) “ retirita al la Sinjoro ” estas fadle. Kontraŭe, tio povas 
postuli energian penadon. Sed peni oni povas laŭvole, kaj eĉ la nura 
peno retiriĝi de la supraĵo al la profundoj de Ia vivo nepre alportas 
helpon kaj forton—estas mem procedo fortikiga kaj firmiga. 

el ĉi tiu profunda interna radiko. La radiko mem estas 
komuna al ĉiuj veraj kredantoj. Per kio povas esti, ke 
por kelkaj animoj la vortoj “ interna kaj ekstera ” 
esprimas la plej vivan kaj kontinuan fakton de konscio, 
dum por aliaj ili ŝajne havas nenian ajn signifon; kiel 
okazas, ke unuj naskiĝas mistikuloj, dum aliaj trovas la 
raporton de la mistikulo pri la interna vivo nekredebla 
kaj apenaŭ komprenebla—jen psikologiaj problemoj 
nesolvotaj de mi. Se, tamen, ia rilato inter ekstera kaj 
interna ja vere ekzistas (kaj tion supozeble oni ne neos, 
kia ajn estu la plej filozofie ĝusta maniero ĝin esprimi), 
la kapablo ĝin percepti estas necese talento donita. Mi 
efektive kredas, ke la povo tiudirekta, kiu karakterizas 
mistikulojn kiaj, ekzemple, Thomas a Kempis, Jakob 
Boehme, Tauler, Fĉnĉlon, Madame Guyon, George Fox, 
William Law, Sta. Terezo, kaj Molinos, estas esence la 
sama talento, kiu aliforme, aŭ ĉe malsama temperamento 
kaj donoj alispecaj, faras poetojn. Gi estas la talento 
vidi la veron proprokule, la kapablo ricevi senperan 
rivelon. Tamen, kiu havas okulon vidi “ la lumon, kiu 
lumas al ĉiu homo venanta en la mondon,” tiu ne dubas, 
ke ĝi estas heredaĵo ĝenerala. Predikantoj kiaj la ĵus 
aluditoj ĉiam konfide alvokas al ĝi kvazaŭ al atestanto 
trovebla en ĉies koro. Kaj ĉu la sperto ja ne konfirmas 
tiun kredon ? Nur laŭ la grado estas ilia dono escepta. 
Eble ili havas vidon aglan, tamen, ili vidas per la sama 
lumo kiel vesperto. 

Sed la viva senpera percepto de vero, aŭ lumo, evidente 
tendencas igi ties posedanton tiugrade sendependa de 
instruistoj eksteraj. Oni ja scias, fakte, ke tiaj lumatoj 
ĉiam emis iri la vojon propran, kaj malatenti, aŭ eĉ 
kontraŭi, instruon tradician; kio ofte okazigis konflikton 

inter ili kaj ekleziaj aŭ aliaj aŭtoritatoj. La Roma 
Eklezio, kun sia kutima sagaco, provis kiom eble utiligi 
tiun strangan povon, kaj provizi savklapojn por la nere- 
gebla restaĵo. Sufiĉe facile estas tion fari, pro du ri- 
markeblaj karakterizaĵoj de mistikuloj—sendependeco 
kaj kvieteco. 

Mistikuloj estas nature sendependaj , ne nur de eklezia 
aŭtoritato, sed ankaŭ ĉiu de alia. Tio nepre rezultas el 
la fakto de senpera ricevo de lumo. Kvankam ĝi necese 
estas forta ligo de kunsento inter tiuj, kiuj rekonas ĝin 
en si mem kaj en aliaj, ĝi nature malinklinigas ilin por 
disĉipleco. Ili sidas kutime ĉe nenies piedoj, kaj ordinare 
ne tre ŝatas, ke oni sidu ĉe iliaj. La mistikismo, el ĉi tiu 
vidpunkto, ŝajnas nature kontraŭa al tradicio. Vera 
mistikulo ne sin ligas per pensoj aliulaj. Li ne sentas 
bezonon por ili, ĉar li estas certa pri la sufiĉeco kaj 
konscia pri la posedo de tiu interna gvido (ĉu nomata 
lumo, aŭ voĉo, aŭ inspiro) por ĉiu individuo videbla, 
aŭdebla, sentebla, aŭ en la propra koro, aŭ neniel. Sed 
ke tiun gvidon oni devus serĉi kaj obei estas principo 
plantebla kaj transigebla de generacio al generacio. 
Ĝia heredita infiuo estas tre rimarkebla en malnovaj 
kvakeraj familioj, ĉe kiuj ankoraŭ troviĝas unika tipo 
de Kristana karaktero kaŭzita de ĝi. 

E 1 kredo je interna gvido nature rezultas ankaŭ la 
kvieteco ; ne nur pro tio, ke ĉe apudesto al Dio ĉio nure 
homa necese malŝvelas en silentan malgravecon; sed 
ankaŭ pro instinkta sento, ke nur dum trankvilo povas 
esti perfekta reflekto de supre en la spegulo de la 
homa spirito. La natura frukto de mistikismo estas 
kvietismo. 

Mankas al mi rimedo kalkuli kiagrade mistikaj kaj 

kvietismaj principoj efektive enestas la Societon de 
Amikoj nuntempe. Sed mi estas certa, ke nia Societo 
estas la natura hejmo de tiuj, kiuj ilin posedas, ĉar ĝi 
estas la sola sukcesa enkorpiĝo de tiuj principoj en 
Eklezian Konstitucion. Oni celas en ĉio subteni kaj kon- 
servi la kutimon atendi gvidon individuan, inteman; 
lasante por ĝia energiado la plej liberan kampon, kaj 
forigante kaj malkonsilante ĉion kun tendenco malhelpi 
obeon al ĝi. En posta ĉapitro mi provos skizi la rezulton 
diversdirektan de tiu celado. Ci tie mi provos klarigi, 
kiom mi povas, precize kion mi komprenas per 
tiu interna lumo, voĉo, aŭ Dia gvido, kiun atendi 
pri ĉio ni Amikoj kredas nia devo kaj nia plej alta 
privilegio. 

Mi ja ne pretendas, ke mia propra parto en ĉi tiu 
regiono de homa sperto estas pli ol malforta kaj intermita 
iometo da tio, kion mi scias ebla. Mi fervore deziras 
klarigi al aliaj, kion mi mem trovis aparte bena kaj helpa 
en la pli profunda disvolviĝo, aŭ per vorto aŭ en la vivo, 
de kvakeraj principoj. Mi tamen sentas, ke tiu tasko 
postulus por sia plena plenumiĝo ne nur pli grandajn 
povojn ol la miaj, sed ankaŭ kunhelpon de la leganto per 
io pli ol sincereco, per vera deziro prihelpi la balbutan 
parolon, kaj forigi la mankojn de individua netrafo. 
A1 tia helpema aŭskultonto, do, mi nun image min 
turnas. 

Fideleco al la lumo estas la devizo de ĉiu, kiu malsatas 
kaj soifas al justeco—kiu celas la regnon de la ĉielo. Cu 
tio estas nur ekvivalento por la pli ordinara esprimo 
“ obeo al la konscienco i ” Mi kredas, ke ne. La kon- 
sciencon, oni scias, povas difekti malrektiĝo, malsaneca 
troiĝo, parta sensentiĝo, tordiĝoj kaj kapricoj ĉiuspecaj; 

kaj ĝi mem bezonas kontrolon laŭ diversaj eksteraj 
normoj. La konscienco, do, ne povas esti gvidanto 
nepra kaj superega. Cu iam povus esti prave ĝin 
malobei, dependas de la senco kiun oni donas al la 
vortoj “ konscienco ” kaj “ prave ”—enigmo kiun mi ne 
intencas tuŝi. 

En senco larĝa kaj praktika, ĉiu scias, ke se super la 
konscienco estus nenio, la konscienco nepre kondukus 
multajn en foson; kaj plie, ke pro manko de lumiĝo el 
supre, ĝi tien efektive jam kondukis. La lumo, kiun 
sekvi estas la superega bono, necese estas io pli pura ol 
la eraripova konscienco kiun ĝi devas gvidi. Ĝi nepre 
estas tiu potenco inteme de ni, se ekzistas tia, kiu estas 
unu kun ĉiom de la saĝo, de la bono, de la ordo kaj 
ĥarmonio, ekstere de ni; unu kun “ la potenco, ne ni 
mem, kiu energias al justeco ”; unu kun “ la eterna volo 
al ĉia boneco.” Ĝi estas potenco tiom ĉiea kaj enestanta 
en la spirito de la ĥomo, kiom estas la gravitado (aŭ kiu 
ajn eĉ pli elementa forto al kiu ĝi eble reduktiĝos) en la 
ekstera mondo, en kiu li loĝas. Ĝi estas la potenco per 
kiu ni vivas kaj moviĝas kaj estas—la potenco kaj la 
apudesto de Dio. 

Mi ne provas—en tiaj manoj la provo estus ja senutila 
—ion kontribui al argumentoj por la Teismo. Kom- 
preneble, por tiu, kiu ne kredas la ekziston de la vivanta 
Dio, la tuta temo kiu min okupas estas sen intereso aŭ 
signifo. Kaj al aliaj mi lasas akordigi (aŭ montri ke ne 
necesas tion provi) la ekziston de malbono kun la 
ĉiopoveco de Dio. La mistero, en kiun nepre sin perdas 
ĉiu serĉado al plena teorio pri la Aŭtoro de nia esto, 
ne nebuligas, kvankam ĝi povas ombri, la praktikajn 
demandojn (kiuj solaj estas mia temo) rilate nian 

ĝustan teniĝon antaŭ li. Fidon kaj aliĝon al li mi 
antaŭsupozas kiel starejon; se oni ne donas tion, 
senutile estas pluen iri. Mia motivo por esploro eĉ tioma 
en niaj fundamentaj postulatoj estas, ke mi ne povas ne 
pensi, ke nia kvakera doktrino pri senpera Dia gvido 
kuŝas sur pli larĝa bazo de komuna kredo, ol oni ordinare 
supozas. 6i ne estas, mi kredas, nura elkreskaĵo de unu 
aparta formo de Kristanismo; ĝi estas la konsekvenca 
kvankam neofta rezulto el ĉiu sincera kredo je Dio, kiel 
ajn atingita. La plej flegma kaj singarda Teisto ne povas 
konfesi malpli, ol ke Dio nepre iasence direktas la iradon 
de la mondo kaj de ĉio en ĝi. La plej ekstaza mistikulo 
povas atesti nenion pli, ol la fakton ke Dio ja efektive 
enas kaj regas la plej intimajn lokojn de lia interna vivo. 
Cu tio ne estas efektive nur la sama vero, vidata tra la 
pligrandiga vitro de persona sperto ? 

A 1 mi ŝajnas senutile serĉi restejon inter unuflanke, 
ateismo pro konvinko, kaj aliflanke, plena sincedo al la 
interna influo de la Dia spirito. Kredi je Dio, adori lin 
per tuta koro, fidi lin senlime, kaj ami lin super ĉio, 
ŝajnas al mi nur diversaj stadioj en la kresko de unu sama 
semo. Mi nur tro bone scias, ho ve ! ke tiu kresko estas 
malrapida, kaj ke ĉiumomente ĝi renkontas barojn kaj 
haltigojn. Mi scias, ke nia fido devas ne nur barakti, sed 
barakti tra la mallumo, kaj ke ĉiupaŝe ĝi povas renkonti 
problemojn por ĝi nesolveblajn. Sed mi ne povas 
konsenti, ke estas konsekvence aŭ logike iradi en fido 
nur duonvoje. Se estas racie kredi je Dio lriel la Superega 
Estulo, kiel povas esti neracie atendi lian vivan kuneston 
kaj gvidon rilate al la plej etaj detaloj de nia ĉiutaga 
vivo ? Antaŭ li, nepre malaperas niaj distingoj inter 
granda kaj malgranda, kaj “ eĉ mallumo ne mallumas. ,, 


Digitized by 


Go^ 'gle 


Ŭriginal from 

MEW YORK PUBLIC LIBRARY 



LA INTERNA LUMO 


29 

“ Kien mi kuros for de via vizaĝo ? Se mi leviĝos al la 
ĉielo, vi estas tie; se mi kuŝiĝos en abismo, jen vi tie 
estas. Cu mi okupos la flugilojn de la matenruĝo, 
ĉu mi loĝiĝos sur la rando de la maro—ankaŭ tie 
via mano min kondukos, kaj via dekstremano min 
tenos.” 

Sed oni eble respondos : “ Cio ĉi povas esti tute vera, 
sed kiel distingi la voĉon Dian de la multaj aliaj voĉoj 
kiuj fordistras de ĝi la atenton ? Se Dio estas ĉie, kiel 
(rilate gvidon) tio diferencas praktike de lia nenieesto ? ” 
Mi ja sentas la grandan forton de la malfacilaĵo. Ĝi 
ŝajne resendas nin por gvido al la konscienco, kies 
nesufiĉecon ni ĵus konstatis. Se mi respondos, ke Dio 
estas videbla en “ kio ajn estas vera, kio ajn estas justa, 
ĉasta, ŝatinda, kaj bonfama,” oni tre povas rediri, “ Kaj 
kiel, krom per la eraripova konscienco, oni povas koni 
la veran, justan, ŝatindan ? ” 

Mi kredas, ke la malfacileco distingi (kaj distingi ni 
devas) inter la volo, aŭ voĉo, aŭ lumo Dia, kaj voloj aŭ 
voĉoj aŭ lumoj malsuperaj, estas unu kiun ni devas ne 
ignori; kaj plie, ke la unua paŝo al lerno de la leciono 
estas kompreni, ke leciono ĝi estas, kaj malfacila—dis- 
ciplino dumviva. Sed ĝuste kiel la infano fidas la gepa- 
trojn instinkte, absolute, senhelpe, eĉ antaŭ ol ĝi provas 
kompreni ilin, tiel same, ŝajnas, ni povas kaj devas fidi 
Dion senrezerve, antaŭ ol komenci, malrapide kaj 
senforte, tamen persiste, akiri konon pri li. Kaj same 
kiel la fido de plenaĝa filo aŭ filino estas io pli nobla ol la 
fido de infaneto, tiel la sperto de saĝo kaj prudento 
sendube havas rivelon propran—altvaloran aldonon al 
tiu esenca rivelo kiun ricevas unue la infanoj, kaj poste 
la saĝaj nur kiom ili havas korojn infanecajn. Ke la 

sentoj ekzerciĝu distingi inter vero kaj malvero, lumo 
kaj mallumo, ordo kaj malordo, la volo Dia kaj 
la volo karna, estas, mi kredas, la cdo de edukado 
en la nuna vivo. Ekzistas nenia ebenigita vojo tion 
atingi. Tamen, ĉu oni povas honeste diri, ke ĝi estas 
neatingebla ? 

Se, do, nur malrapide kaj grade oni povas ĝisveni prok- 
simiĝon al vera kono de Dio (eĉ laŭ homa mezuro), ĉu ne 
estas kredeble, ke nur malrapide kaj grade li igas sian 
voĉon kaj sian gvidan tuŝon distingeblaj kaj komprene- 
blaj al ni ? Cu mirinde, se tiu, kiu ne atribuas al Dio eĉ 
la larĝajn evidentajn leĝojn, kiuj baras des vojon al 
krudaj malbonfaro kaj eraro, ne konscias la realecon 
aŭ la signifon de tiuj delikataj detenaj tuŝoj, per kiuj 
la spiritoj cedintaj sin al lia prizorgo ricevas iomete da 
simŬeco al la Filo en kiu li havas plezuron ? Cu ne la 
unua paŝo al kompreno de tio, kio estas persona 
kaj individua, estas akcepti tion, kio rilatas egale 
ĉiujn ?• 

Tiu individua kaj senpera gvido, ĉe kiu ni konscias ke 
“ la fingro de Dio venis al ni,” ŝajnas kvazaŭ kompletigi 
kaj perfektigi la laboron malnete hakitan de moraleco 
kaj konscienco. Oni povas figuri la leĝojn de nia landoper 
la marbordaj krutaĵoj de nia insulo, de kiuj oni malofte 
sentas riskon defali; kaj la moralan normon de nia soda 
rondo per la ŝoseo, kiun oni apenaŭ povas maltrafi. 
La individua konscienco prezentiĝus, simile, per barilo, 
kiu por ĉiu enfermas partojn de la kamparo, kaj eĉ foje 
baras kaj mallarĝigas la vojon mem. Kaj tiu Dia gvido, 
pri kiu mi parolas, povus figuriĝi per premo de mano sur 

• “ Se vi ne estis fidelaj en tio, kio apartenas al alia homo, kiu 
donos al vi tion, kio estas via propra ? ” (Luko xvi. 12.) 

la nia, dolĉe direktanta nin paŝi dekstren aŭ mal- 
dekstren, halti aŭ iri antaŭen, en maniero intencata sole 
por ni, kaj de ni solaj komprenata.* 

Kiam mi diras, ke mi “prave gvidiĝis” al iu faro, mi 
volas diri, ke estante plene en la limoj difinitaj de la 
moralo, de personaj postuloj, de plej severa atento al la 
voĉo de konscienco, mi tamen sentis, ke ankoraŭ restas 
elekto farenda inter aferoj egale permeseblaj, sed kredeble 
ne egale farindaj—elekto, povas esti, inter du niveloj 
preskaŭ senlime for unu de la alia—kaj ke farante tiun 
elekton mi agis influate de deviga aŭ detena povo ne la 
mia. Ordinare, mi volas diri, plue, ke elektante mi 
atendis, kaj kredeble petis, lumon de supre, kaj ke la 
sekvoj de tiu elekto tendencis firmigi la fidon ke mian agon 
direktis Unu, kiu je la komenco povas vidi la finon, kiu 
scias aferojn al mi kaŝitajn, kaj kiu “ konas mian vojon 
jam antaŭe ” ; mallonge, ke mi kondukiĝis kiel blindulo 
per vojo kiun mi ne konis. A 1 tia sperto ĉu ne atestas 
multege da Kristanoj, kaj speciale la pliaĝaj ?—ĉar eble 
bezoniĝos longaj jaroj da pacienco, antaŭ ol vidiĝos la 

• Mi kompreneble ne forgesas, ke pro la neperfekteco de homaj 
leĝoj kaj homaj povoj, povas esti, kaj efektive estas, kazoj, kie la Dia 
gvido kondukas laŭ vojoj kiuj kontraŭas ilin. La supra figuro celas 
nur ilu 8 tri la ĝeneralan analogion inter la kvazaŭa mapo, kiun povas 
desegni la homa racio, kaj tiu individua kaj senpera gvido, kiu sole 
povas montri al ni vojon pli altan kaj mallarĝan, sed pli liberan—la 
vojon de tiu plej alta servado kiu estas perfekta libero. Kiam, en 
escepta kazo, iu kontraŭeco montriĝas inter la homa kaj la Dia 
gvidlinioj, oni povas diri, konservante la figuron, ke nur potenco 
viva povas liberigi la homan spiriton de la tro prema enbarado de 
malsanema aŭ malklera konscienco, kaj ĝin gvidi laŭ vojoj kontraŭaj 
al la rutino de la akceptita moralo, aŭ eĉ, en escepta kazo, permesi 
kaj ebligi, kaj eĉ postuli, ke ĝi forsaltu de la krutaĵoj de la leĝo mem. 
Kaj instruite de la sperto ni povas fidi, ke en tia kazo la martira 
sango ankoraŭ estos la semo de la Eklezio. 

ŝlosilpecoj de la enigmo, kaj oni povos diveni la intencon 
de la tuto. 

Mi bone konscias, ke mi parolas pri regiono de sperto, 
en kiu facilege estas sin trompi. Mi scias, ke tiu, kiu el la 
abundo de la koro parolas libere pri ĉi tiuj aferoj, emas ne 
nur ofendi la senton cle respekto, sed montri bedaŭrindan 
senlogikecon per siaj konkludoj el faktoj bagatelaj— 
faktoj kies signifo estas tute persona kaj nekomunikebla 
al aliaj, kaj kiuj mem tre povas esti grandaparte fantaziaj 
aŭ distorditaj. Mi opinias, ke pruvon aŭ argumenton 
subtene de tio, kion oni nomas “ aparta providenco,” oni 
malprave bazus ekskluzive sur okazajoj el la propra vivo. 
Oni forgesas, ke tio, kion oni persone trovas plej konvinka 
pro tio ke ĝi estas sperto propra, pro tiu sama kialo— 
kiel argumento —estas por aliaj malplej konvinka. La 
impreso , kompreneble, povas esti simpatie kunsentata, 
kaj ĝi prave posedas apartan gravecon por tiu, kiu havas 
kaŭzon fidi la parolanton. Sed mi opinias, ke respekto 
kaj racio ambaŭ postulas, ke ĝenerale ĉies persona kaj 
intima rilato kun Dia Providenco estu rezervita plejparte 
por uzo kaj edifo persona. Pruvo aŭ argumento pri la 
ĝenerala vero, ke Dio gvidas sian popolon individue, 
devas fondiĝi sur bazo pli vasta, ol unuhoma sperto kies 
ajn. 

Ke ĉiu prave ja povas atendi individuan gvidon plej 
detalan estas kredo, por kiu, ŝajnas al mi, abundas 
kialoj, ampleksaj kaj profundaj. Kiel mi jam diris, 
mi ja ne povas kompreni, ke kredanto je provi- 
denca reĝimo povas fiksi ĝian limon ĉe ĝeneralaĵoj, aŭ, 
kiel ofte okazas en la praktiko, ĉe tiuj rezultoj de la Dia 
regado kiuj lin plaĉas. Car se oni efektive kaj sincere 
kredas, ke la dispono de ĉiuj homaj aferoj estas en la 

manoj de unu superega Reganto, kiel kredi malpli, ol 
ke la plej eta bagatelo rilate ĉiun el ni ricevas la saman 
ĉienpenetran prizorgon ? Cu ne estus egale racie aserti, 
ke Dio kreis la bestojn, sed lasis al ĉiu disvolvi sian felon 
aŭ plumaron ? Kaj, plue, se al Dio oni atribuas la 
ŝirmiĝon kontraŭ danĝero, kiel malakcepti la paralelan 
kredon, ke egale laŭ lia ordono oni elmetiĝis al ĝi, kaj 
sekve, en kelkaj kazoj, nerevokeble destiniĝis al eĉ plej 
ekstrema doloro ? 

Tial mi kredas, ke antaŭ ol povas esti espero ĝui la 
intiman kaj benan komunion kun Dio kiu aliformiĝas la 
tutan vivon, devas plenumiĝi du gravaj kondiĉoj. Oni 
devas kompreni, ke ĉio, de plej eta ĝis plej granda, estas 
lia lingvo—lingvo kies interpreto estas la ĉefa afero de 
la nuna vivo; kaj ankaŭ oni devas esti kontenta suferi 
ĉian doloron kiel lian disciplinon. 

Mi scias, kompreneble, ke la du kondiĉojn oni povas 
plenumi nur per multa lernado kaj el longa sperto pri la 
dirita gvido. Sed iliaj radikoj—instruiĝamo kaj kuraĝo 
—iugrade plantiĝis en la homo longan tempon antaŭ ol 
li komencas pripensi demandojn kia la regado de la 
mondo aŭ la dispono de sia vivo. 

Mi kredas, ke plejparte ĉe la kondiĉo dua—la postulo 
al kuraĝo—kuŝas la morala malhelpo kontraŭ plena kredo 
je Dia gvido. Malfacile estas senti, ke dolorigo estas ago 
de Tiu, kiun oni deziras koni kiel Amon. Jen tamen, la 
centra postulo mem de la Kristanismo. Kio estas 
la kuraĝo, krom volonteco suferi, preteco levi la 
krucon ? 

Per la potenco de la Spirito de Kristo, la eterna Filo de 
la Patro, tiun venkon de fido ni ja povas atingi. Sentime 
ni povas fronti la vivon, kaj legi ĝiajn plej kaŝitajn 

enigmojn per la lumo de tiu rivdo de Dia amo, kiun li 
gajnis por ni per sia suferado kaj morto. Vidate per tiu 
lumo, ĝi estas, laŭ la universala atesto de la sanktuloj, 
delikata kvankam ofte severa malvolviĝo de la ĉiela saĝo 
—profundo interne de profundo—nedireble milda rilate 
metodojn, sed nedepetebla rilate kondiĉojn. Ciupaŝe ni 
devas renkonti la fajran bapton. La profundaĵoj de Dio 
ne estas atingeblaj krom per detruiĝo de la pereema 
karno. Nur tra la morto ni eniras la vivon. Sed enirante, 
ni povas rigardi malantaŭen, kaj el sperto diri, ke liaj 
disponoj superis niajn projektojn—ke liaj pensoj altas 
super niaj pensoj, kiel la ĉielo super la tero. 

Se oni deziras koni la gvidon de Dio, oni devas celi 
ĉielen. La hejmo al kiu li nepre gvidos la fidantojn je li, 
estas nenia hejmo tera, sed Ciono—la ĉiela Jerusalemo— 
la bela urbo de paco, enirebla nur tra multaj suferadoj. 
Tiu, kiu serĉas vojojn ebenajn kaj luksajn ripozejojn ja 
povas diri, ke li rimarkas nenian signon de gvido. La 
gvido Dia estas for de sinindulgo, ofte for de ekstera 
sukceso; tra humiliĝo kaj malprospero; tra multaj 
kaptiloj kaj tentoj; laŭ vojoj malglataj kaj kontraŭ 
fortoj malamikaj—ĉiam supren. La atesto de sukceso 
estas en la regiono de sperto kiu estas plej interna, pro- 
funda, kaj spirita. Ja senutile estas priparoli ĝin al tiu, 
kies vizaĝo ne firme rigardas Cionen. Gi donos nenion 
celitan de li. Tiu, kiu konas la voĉon de la Dia Gvidanto, 
kaj tiu, kiu neas, ke ĝi estas aŭdebla, ne tiom kontraŭ- 
diras unu la alian, kiom uzas malsamajn lingvojn—aŭ pli 
ĝuste, aludas malsamajn statojn de ekzisto. 

Mi estas parolinta pri “ lumo,” “ voĉo,” “ gvido,” kiel 
terminoj preskaŭ samsencaj kaj interŝanĝeblaj, espri- 
mantaj konscion pri la apudesto de Dio kun ni kaj en ni. 

En la vorto “ inspiro ” oni vidas plie la simbolon de lia 
potenco—de la subtena, puriga, vigliga dono de lia 
Spirito. Ci tie vortoj estas preskaŭ senpovaj; kaj 
aŭdante aŭ parolante, ĉe alproksimiĝo al tiuj pro- 
fundaĵoj “ neeldireblaj,” oni bezonas singardemon 
denovan. Sur la sojlo de la interna kamero de la koro, 
la sanktejo de adoro vera, mi paŭzas. 

ADORO 

Nia maniero de diservo estas la natura (kaj, ŝajnas al mi, 
eĉ la neevitebla) sekvo de vivanta kredo je la realeco de 
Dia inspiro—je efektiva, nuna kaj plena komunikiĝointer 
la homa spirito kaj Tiu, kiu estas la Patro de spiritoj. 
Kiu, vere atendanta aŭdi la voĉon de Dio, povas fari alie 
ol silente kliniĝi antaŭ li ? 

“Adori Dion,” diras Episkopo Butler en unu sia 
prediko,* “ estas sin retiri for de la mondo kiun li faris, 
al li sola ; ĝi estas forlasi la okupojn sentajn, sin cedi al 
la influoj de la Dia apudesto , kaj lasi plenan liberon al 
dankemo, amo, respektego, fido, kaj dependo; kies 
natura kaj sole adekvata objekto estas senlima Potenco, 
Saĝo, kaj Bono.” Neniaj vortoj povus esprimi pli plene 
aŭ inde la celon de Amika kunveno—de unu el tiuj 
“ religiaj kunvenoj ” kiuj, laŭ ĝenerala scio, okazas “ sur 
bazo de silento,” sed en kiuj estas libereco por kion ajn 
la Dia influo inspiros da voĉa preĝo, prediko, atesto aŭ 

• Prediko xiv, ** Pri la Diamo.” (Butlrfs Sermons , p. 278. London, 
1726). Kaj en sia epistolo al la pastraro de Durham, publikigita kun 
la ** Analogio ” (London, 1802), li ripetas la vortojn kiujn mi supre 
kunivigis, kaj parolas pri publika diservo kiel “tempo de adoro, 
kiam oni kunvenas por sin cedi al la plena influo de la Dia 
apudesto.” 

pfofetado: kunvenoj ĉe kiuj, oni sentas, ĉiu devus 
komence eniri la plej internan sanktejon de la propra 
koro, kaj esti sola kun Dio; estante kvieta, por klare 
aŭdi lian voĉon interne, ke la lipoj povu prave malfermiĝi 
por rakonti lian gloron aŭ liajn konsilojn al aliaj. E 1 la 
profundoj de tiu kvieteco vortoj ja aŭdiĝas de tempo al 
tempo—vortoj leviĝintaj laŭ simpla obeo al la ŝpruco de 
la fonto interna. Jen kion ni nomas “ esti movata de la 
Spirito,” kaj mi ne povas trovi vortojn pli inde kaj vere 
esprimantajn la idealon de adoro spirita. 

La mistera diverso enteksita en nia simileco, kaj 
apartenanta al la naturo komuna al ĉiu, malebligas, ke 
unu juĝu por alia pri kia maniero de diservo estos por 
li plej helpa. Mi ne scias kiagrade mia propra sento 
pri Amikaj kunvenoj estas idiosinkrazia. Mi ne pre- 
tendas aŭ sentas, kiel kelkaj fruaj Amikoj, ke ĉia antaŭ- 
aranĝo estas en si mem nepermesinda aŭ peka. Mi bone 
komprenas la vidpunkton de tiu, kiu kredas, ke en la 
majestaj kaj tempo-sanktigitaj vortoj de liturgio kia la 
anglikana troviĝas la plej ebla proksimiĝo al inda formo 
de komuna adoro. Mi eĉ povas kompreni, tamen malpli 
kunsente, la vidpunkton de tiu, kiu timas ke la paroloj de 
liaj nekleraj kunadorantoj ĝenos lian propran penadon 
atingi konvenan mensstaton. Sed kvankam mi estas 
preta konsenti, ke pro diversaj kialoj la ekstremo de 
simpleco kaj libereco trovebla en niaj kunvenoj eble ne 
estus helpa al ĉiu, kaj kvankam mi havas nenian deziron 
kaŝi la tro evidentan fakton ke tre ofte ni malatingas nian 
idealon, mi devas tamen konfesi mian propran konvinkon, 
ke tiu idealo de komuna diservo estas la plej pura iam 
konita, kaj ankaŭ ke ĝi estas praktike identa kun tiu, kiu 
ŝajne akceptiĝis en la tagoj apostolaj. Mi kredas plie, ke 

ekzistas multaj, precipe nuntempe, por kiuj ĝi estas la 
sola maniero de diservo ankoraŭ ebla en la praktiko, pro 
tio, ke estas en ĝi nenio polemikebla, aŭ konsciencon- 
implika. Mi jam rakontis (p. 3), kiel nedireble ĝi 
malŝarĝis mian animon en tempo kiam (kiel kiom aliajn 
nuntempe!) turmentis min duboj pri la honesteco pro- 
prigi por mia uzo vortojn, kiom ajn belajn, tiel multe 
kaj grave dubindajn. Mi sentis bezonon, ke en diservejo 
mi trovu ne freŝan renkonton kun duboj kaj polemikado, 
sed rifuĝejon, aŭ almenaŭ pordon al rifuĝejo, for de ili. 
Tamen, ŝajnis al mi neeble, ke iu turmentita de la kon- 
fliktaj instruoj per kiuj nun “ svarmas la aero ” povu 
forgesi polemikon, aŭskultante lingvaĵon kia tiu de la 
“ Libro de Komuna Preĝo.”* ŝajnas, ke nur silento 
povas kuraci la vundojn kiujn faras disputoj en la 
regiono de la nevidata. 

Nenia ekstera helpilo, almenaŭ, iam estis miasperte 
tiom plene eflka kiom la kutimo partopreni en publika 
diservo bazita sur silento. Komence, ĝi allogis min per 
tio, ke ĝi neniel min ligis, kaj ke ĝi lasis min tute libera 
serĉi helpon propramaniere. Sed post nelonge mi 
komencis konscii, ke la kunaj kaj longaj silentoj havas 
efikon multe pli rektan kaj potencan. Ili baldaŭ influis 
sur mian animon en direkto strange rega kaj sereniga. 
Ordinare, post iom da tempo, dum ni kune sidis kaj 
atendis—kion ?—venis al mi profunda sento de soleneco. 
Korfunde mi sciis, en Kies nomo ni kunvenis, kaj Kiu 
estas vere en mezo de ni. Neniam antaŭe mi tiom 
potence sentis lian influon, kiom en tiuj kvietaj 
kunsidoj. 

Plie, la praktikon silente atendi la nevidatan Apudeston 
• Oficiala anglikana preĝaro kaj ordo de diservo. NJ.l.t. 

mi trovis animpretigilo aparte efika por akcepto de 
vortoj eble parolotaj “ en la nomo.de disĉiplo.” La 
paroloj ja ofte estis senfortaj, kaj ĉiam maladekvataj— 
rilate iajn aferojn ja ne povas esti alie—iafoj e eĉ tute ne 
tuŝantaj miajn proprajn bezonojn, kvankam alifoje tre 
impresaj kaj helpaj; sed, sekvinte la longajn silentojn 
kiuj falis kiel roso sur soifan teron, ili iris pli profun^en, 
kaj riceviĝis en multe malpli dorna regiono ol iam antaŭe 
la vortoj venintaj el pastra katedro. 

En Amikaj kunvenoj, plie, la fakto ke ĉiu liberas 
paroli, el paroloj tre diversaj aŭdigas harmoniojn kaj 
interrespondojn, kiajn oni apenaŭ povas renkonti 
aliloke. Ĝi estas iafoje kvazaŭ partkantado kompare 
kun unisono. La libera permeso de ministrado virina, 
kompreneble, tre riĉigas la harmonion. Mi ofte min 
demandis ĉu kelkaj el la patrinecaj admonoj kiujn mi 
aŭskultis en nia kunveno ne trafus iujn korojn eble 
fermitajn kontraŭ predikanto vira. 

Sed la graveco de silento, laŭ kvakera opinio, kuŝas ne 
nur en ĝia momenta efiko kiel helpilo al publika diservo. 
La silento valora por ni ne estas la nura ekstera silento 
de la lipoj. Ĝi estas profunda kvieteco kora kaj mensa, 
flankenmeto de ĉia distreco pri pasaĵoj—jes, eĉ pri la 
propraj pensoj; insista fikso de la atento al la senŝanĝa 
kaj eterna. Ci tiu “ silento de ĉiu karno ” ŝajnas al ni 
necesa preparilo por adoro vera. Ĝi estas, ni kredas, la 
ĉiama kaj esenca kondiĉo por la interna lumiĝo. “ Staru 
kviete en la lumo,” George Fox diras kaj rediras; kaj 
poste venas forto—kaj paco kaj venko kaj liberiĝo, kaj 
ĉiu alia bono. " Kvietiĝu, kaj sciu, ke mi estas Dio.” 
La sperto, mi kredas, de ĉiu plej profunde konscianta 
Diajnrrivelojn de si mem, estas, ke ili fariĝas aparte al la 

animo “ atendanta ”—al la spirito kiu plej profunde 
konscias sian senpovecon fari pli ol silente atendi antaŭ 
Ii. Nur tre malprecize povas vortoj prezenti la eblaĵojn 
de interna silento. La klarecon de interna vidado kiun 
ĝi kelkafoje rezultigas oni plene komprenas nur sperte; 
la aferoj rivelitaj al tiu vido estas pli viveblaj ol parole- 
blaj» Sed ke persista penado flankenmeti ĉian distran 
influon, kaj lasi formorti ĉian vibron eksteran, estas 
grava, se ne esenca, sinpreparo por la akcepto de eterna 
vero, ŝajnas fakto nedisputebla. La kvieteco ja ĉiam 
profitas. Eĉ la malpleja “ mistikulo ” sendube konfesus, 
ke mastri la propran spiriton, kaj akiri la povon proklami 
almenaŭ tempan pacon interne, estas racia kaj sana 
ekzerco de sinregado. 

Miapense, rimarkinda atesto al la profunda vero de la 
kvakera idealo estas la fakto, ke ĝi estas aplikebla al tiom 
diversaj gradoj de spiriteco. Tiu “ interna silento,” kiu 
por la mistikulo estas pordo al la nedireblo, la diafana 
sereno de spegulo reflektonta la ĉielogloron, aprobiĝas 
ankaŭ de la plej senceda racionalisto, kiel la komenco de 
animfirmeco. Kaj la sperto de kelkaj el ni (kiujn mi eble 
povas nomi raciaj mistikuloj) pruvas la grandan valoron 
de la kutimo serĉi al interna silento kiel reala vivdisci- 
plino. Ne nur en la horoj speciale difinitaj por diservo— 
kvankam, ĉu oni estas sola aŭ kun aliaj, la voĉo de 
preĝo kaj laŭdo fontas plej profunde el la kvieto tiama— 
sed ankaŭ en la ĉiutaga batalado de la Kristana vivo, en 
ĝojo aŭ malĝojo, tento aŭ perplekso, la unua kondiĉo kaj 
la plejalta rekompenco de venko estas egalanimeco. 
“ Ne multe maltrankviliĝu ” ; “ ne incitiĝu, ke vi ne 
faru malbonon.” Ne estas bezone multigi saĝulajn 
parolojn pri la temo. Ni ĉiuj—ĉu ne ?—trairis tempojn 

kiam “ li ne malfermis la lipojn” esprimas la solan 
sintenon ebla por tiu, kiu celas finan venkon. Decideco 
kaj silento preskaŭ ŝajnas diversaj aspektoj de la sama 
afero. La silento ja estas arto akirenda, sed ĝi fariĝas la 
instinkta moro kaj nepra helpo de la animo nur post 
daŭra praktikado. La saĝaj Romkatolikaj instruistoj 
preskribas ĝian disciplinon por tiu, kiu deziras lerni 
“ perfektecon.” La Amikoj rekomendas ĝin pli ekzemple 
ol parole, kvankam en iliaj skriboj ekzistas abunda atesto 
al ĝia graveco. Kaj rilate la praktikajn rezultojn 
de nia diservmaniero, mi certe konstatas, ke por 
mi mem, la kutimo partopreni en adoro “ bazita sur 
silento” multe faciligas la praktikadon de trankvila 
vivo. 

La rilato inter nia praktiko de silento kaj nia kredo je 
inspiro estas, mi pensas, evidenta. Kiel aŭskulti, se oni 
ne ĉesas paroli ? Kiel ricevi dum agado senhalta ? Estas 
klare, ke por povo servi kiel iloj de Didonita parolo, 
necesas “ saĝa pasiveco.” 

Pri la vortoj kutime cititaj rilate nian temon— 
“ movataj de la Sankta Spirito ”—ofte renkontiĝas plej 
strangaj miskomprenoj. Oni imagas, ke la Amikoj pre- 
tendas posedi kvazaŭan miraklan donon—ion tiom 
nekompreneblan por la ordinara prudento kiom la 
fremdlingva parolo de la Irvinganoj. Preta korektiĝi, 
kaj kun sento ke la temo tuŝas nesondeblajn profundojn, 
mi dirus, ke tio estas plena eraro. Kion Amikoj sendube 
kredas, estas, ke al la aŭskultanta koro Dio ja parolas 
kompreneble; kaj plie, ke al kelkaj el liaj adorantoj 
doniĝis aparta povo ricevi, kaj vorte transdoni, efek- 
tivajn mesaĝojn de li mem. Kio estas tio, krom la 
necesa sekvo de la kredo ne nur, ke reala komunikiĝo 

kun Li estas eblaĵo, sed ankaŭ, ke ĉiu povas ĝin 
sperti ? 

Ni ne supozas, ke la havantaj la donacon de “ minis- 
trado ” estas neeraripovaj, aŭ necese pli proksimaj Dion 
ol multaj el la adorantoj silentaj kiuj formas la grandan 
plimulton en ĉiu kunveno. Ni sentas, ke la talento estas 
de supre, kaj ke sur ĉiu individuo kuŝas la respondeco 
esti malferma al ĝi; preta ĝin akcepti se donita, kaj ĝin 
uzi fidele dum li posedas ĝin. Sed ni plene konsentas, 
ke por tion fari necesas ĉiama submetiĝo de volo, kaj 
senĉesa viglado. Ni scias, ke “ sin teni al la talento ” ne 
estas facile, kaj ke la okulsimpleco kiu sola ebligas 
distingi inter la supera gvido de la Dia Spirito kaj la nuraj 
instigoj de la propra koro, ne atingiĝas sen multa pacien- 
co, kaj diligenta kaj persista uzo de ĉiu lernrimedo dis- 
ponebla. Ni konfesas la valoron eĉ de korektoj venintaj 
per aliulaj lipoj. Kvankam la servanto estas responda 
nur al sia Mastro, kaj ni fervore deziras nin gardi ĉe tiaj 
aferoj kontraŭ dependo unu de alia, tamen (kiel mi jam 
diris) oni juĝis bone ke kelkaj Amikoj estu aparte 
difinitaj observi la ministrojn ĉe la uzo de ilia talento. 
La “ pliaĝuloj,” al kiuj ĉi tiu ofico komisiiĝas, efektive 
proponas ne nur kuraĝigon kaj konsilon, sed iafoje 
admonon kaj eĉ mallaŭdon, lriam ili kredas tion bezon- 
ata. Estas do klare, ke la Societo ĉiam kredis kun la 
Apostolo Paŭlo, ke “ la spiritoj de la profetoj estas sub- 
metataj al la profetoj.” La granda zorgo kaj singardemo 
montrata ĉe ĉiu Societa aranĝo rilate ministradon 
atestas ĝian komprenon de la profunda vero, ke ju pli 
valoras la trezoro, des pli gravaj la riskoj al kiuj ĝiaj 
argilaj ujoj elmetiĝas. 

Oni ofte demandas, “ Kiel distingi inter mesaĝoj de 

supre kaj la sufloroj de la propra imago ? ,,# La sola 
respondo donebla al ĉi tiu demando estas, ke por fari tion 
en la praktiko oni ja bezonas ĉiom de la ĉiela saĝo kaj 
humila korsincero, kiun oni kapablas. Por tiu, kiu 
kredas, ke Dio ekzistas, kaj ke oni devas adori lin laŭ 
spirito kaj vero, adoro estas la plej alta funkcio de la 
homa spirito. Atingi tian diafanecon de koro kaj menso, 
ke oni povas servi kiel pero por la adoro de aliaj, kaj por 
la Dia respondo al tiu adoro—esti kvazaŭ ŝtupetaro sur 
kiu la anĝeloj de Dio povas supren- kaj malsupreniri en 
la diservejo—jen celo kiu superas ĉian kapablon nure 
homan. Por tio, necesas esti konstante renovigita de Tiu, 
kiu estas lumo—'“ la vojo kaj la vero kaj la vivo.” Sed 
kiu, sin nomanta kredanto je li, povas dubi, ke tia 
renoviĝo estas ricevebla ? 

Mi povas kompreni tiun, kiu kredas ĉian adoron 
senutila, aŭ eĉ malutila; mi ne povas kompreni 
tiun, kiu opinias, ke estas eble adori akcepteble sen 
la helpo de la Spirito Mem propetanta por ni kaj 

• ĉi rilate, ml pensas ke estas grave diferendgi inter la demando 
“ Kiel vi dutingas praktike inter mesaĝoj vera kaj falsa ? ” kaj la 
tute aparta demando, “ Kiel vi distingas teorie inter la homa imago- 
kapablo kaj la Dia ago kiun prezentas la vorto “ inspiro ? ” Sole la 
unuan demandon mi supre traktas, ĉar ĝi estas, mi kredas, la sola 
demando kontraŭ kiu la honesteco postulas lukton. Por povi plene 
respondi al la dua, oni bezonus psikologian lertecon kiun mi neniel 
pretendas; kaj mi dubas ĉu la terminoj mem de la demando ne 
kondukas ekster la regionon eĉ de la psikologio. Sed, parolante 
populare kaj fide, mi respondus, ke nia koncemo ne estas difini la 
predzajn limojn de Dia kaj homa, sed malfermi la plej profundajn 
homajn povojn al la plej puraj Diinfluoj; ke la rezulto kiun ni atendas 
estas la frukto de pia inteligento unue purigita, kaj poste regata, de 
la senpera agado de Dia povo. Kaj, demandante pri la predza linio 
ĉe kiu distingo malaperas, ĉu efektive oni ne uzas terminojn inter si 
iom kontraŭdirajn ? 

kun ni kaj en ni, aŭ ke Lia helpo mankos al iu ajn 
sincera adoranto. Tamen, se ni vere kredas ke tiu 
helpo doniĝos, ĉu ni ne atendas “ esti movataj de la 
Spirito ” ? Cu la atendo estas propra al nur unu aro da 
Kristanoj ? Ja ne. Kio estas propra al ni Amikoj estas 
la timo limigi aŭ malhelpi la senperan influon de la Dia 
Spirito per uzo de fiksitaj formuloj, kaj per eksteraj 
observoj aŭ ajna premo. 

Kiel mi jam diris, mi ne sentas, ke la nia estas la sola 
prava maniero de diservo; mi eĉ ne insistas, ke por ĉiu 
homo, kaj je ĉiu tempo, ĝi estus la plej helpa. Sed mi ja 
kredas ĝin la plej pura konceptebla. Mi ĵaluzas pri ĝi, 
ke ĝi konserviĝu pura, sen almikso de eksteraj “ helpiloj 
al adoro.” Mi kredas, ke pro sia absoluta libereco kaj 
fleksebleco, sia senrivala simpleco kaj seriozeco, ĝi estas 
“ ujo por honoro ” aparte taŭga porti la puran akvon de 
vivo al la multaj, kiuj en la nuna tempo sin trovas per 
dubindaj aldonoj al la esenco de Diadoro malhelpataj 
kontentigi sian animsoifon. 

Mi scias, ke en kvakeraj kunvenoj, kiel aliloke, oni 
povas renkonti multe da homa malforteco kaj neperfek- 
teco; oni povas aŭdi multajn aferojn ĝenaj por la korpo 
—jes, kaj eble ankaŭ por la spirito. Sendube aŭdiĝas tie 
multo kritikebla de intelekta aŭ de literatura vidpunkto. 
Neniu vizitu kvakeran kunvenon kun atendo trovi ĉion 
lau sia plaĉo. Tamen, eĉ la nura sento pri gusto nepre 
konsentus la valoron de ia graveco kaj simpleco, kiu ofte 
karakterizas ilin, kaj kiu venas, sendube de la kutima 
praktikado de interna silento. Tio, tamen, estas punkto 
pri kiu volus insisti neniu konscianta la veran signifon de 
kunvenoj tiaj. La kritikemo forvelkas honte antaŭ tio, 
kion oni sentas provo vera, kiom ajn balbuta, al efektiva 

komunikiĝo kun la Patro de Spiritoj, kaj unu kun la 
aliaj, kiel en lia apudesto, kaj lianome. La viva 
parolo de iu peteganta por si mem kaj siaj amatoj per 
vortoj rekte el la koro, ŝajnas al mi senlime pli potenca 
kaj patosa, ol la plej perfekta esprimo de adoro legata aŭ 
deklamata laŭ preskribita ordo.* 

Grava apartaĵo de niaj kunvenoj estas, ke la responde- 
con pri ilia karaktero partoprenas ĉiu. Mi ja ne diras, ke 
ĉiu ano vive sentas sian respondecon. Ofte, sendube, la 
ministrado tro lasiĝas al unu aŭ pluraj volontaj parolan- 
toj. Sed mi kredas, ke ĉe Amikoj ne povas ekzisti io kia 
la sento de dependo je unu individuo, kiu ŝajne nature 
rezultas el la ideo pri pastra rango. ĉiuokaze, konstante 
prezentiĝas al ni la idealo de aro da homoj kunvenintaj 
sur komuna nivelo, ĉiu libera kaj kuraĝigita kontribui 
sian individuan eron de laŭdo kaj preĝo, silente aŭ 
parole. Ce Amikoj la penso estas ofta, ke en religia 
kunveno “ neniu atendu manĝi panon en senlaboreco.” 
Kaj la moro tiom kutima ĉe ni, ke ministrantaj Amikoj 
vojaĝu de kunveno al kunveno “uzantesian talenton,” 
malhelpas la tendencon al rutineco, kaj vivigas la senton 
de ĉies libereco partopreni kiam kaj kie ajn doniĝas 
vorto. 

La foresto de antaŭaranĝo ĉe niaj kunvenoj havas 

• Oni ofte diris al mi, “ Se vi deziras la silenton, kial ne silenti 
restante hejme ? ” Tio apenaŭ ŝajnas bezoni respondon, tamen mi 
aŭdis ĝin tiom ofte, ke mi ne povas ĝin ignori. Apenaŭ, mi pensas, 
estas bezone rimarkigi, ke ĝi egale trafus la kutimon kunveni por 
kune diri preĝojn, kiujn, tial ke ili estas laŭ la kalendaro jam elektitaj 
kaj presitaj, ĉiu povus legi hejme. Sed pli inde estus respondi, ke ĉu 
nia parolo estas antaŭaranĝita aŭ spontana, ni kunvenas por 
ardigi unu en alia la flamon de vera adoro, kaj por elmontri nian 
lojalecon al la Majstro, en kiu ni tiom unuiĝis, ke ni sentas bezonon de 
reciproka kunsento ĉe aJproksimiĝo al li. 

alian sckvon, kiun mi ne volus tute preterlasi. Tio estas, 
ke nenia distro troviĝas, per kiu oni povas dubi, ĉu oni 
efektive adoras aŭ ne. Liturgio aŭ himno ofte povas esti 
esprimilo de malpreciza duonformita tendenco al adoro ; 
kaj mi ne kuraĝas nei, ke ĝi povas iafoje “ blovi la 
fajreron ĝisflame,” aŭ malhelpi ke fumanta meĉo tute 
estingiĝu. Sed ja ŝajnas al mi, ke ĝi ankaŭ malhelpas 
konscion pri la propra seneco, kaj sufokas multe da 
individuaj krioj por helpo kiujn tiu konscio eble naskus. 
Ciaokaze, eĉ se kunveno silenta ne helpas, ĝi kredeble 
povas fari nenion pli malbonan, ol fari nenion. Apenaŭ 
ŝajnas eble, ke ĝi supozigu al iu false, ke li adoris Dion. 
Sed ĉi tie mi konscias, ke mi paŝas apud la danĝera 
tero de idiosinkrazio, kaj mi ne deziras insisti pri la 
punkto. 

Ĝis nun mi parolis pri niaj kunvenoj por adoro pub- 
lika. Sed, kiel Amikoj ŝatas diri, adoro ne komenciĝas 
kiam oni sidiĝas en niaj kunvenoj, nek flniĝas kiam oni 
lasas ilin. La adoro laŭ spirito kaj vero neniel limiĝas 
per tempo kaj spaco. Tiu sama ideo, ke oni atendas “ en 
la silento de ĉiu karno ” por aŭdi la voĉon de la Sinjoro 
paroli interne de ni, karakterizas ankaŭ niajn horojn de 
adoro privata, aŭ—laŭ la pli singarda esprimo—de 
“ religia soleco.” (La- Amikoj tiom forte sentas, ke oni 
ne povas fari akcepteblan preĝon difinitahore kaj pro- 
pravole, ke kie aliaj parolas pri familia preĝado, kaj 
horoj por preĝo aŭ adoro, ili preferas la esprimojn 
“ familia legado,” kaj “ religia soleco ” aŭ “ religia 
sinretiro.”) 

Kaj ne nur nome, sed ankaŭ praktike, ĉi tiuj horoj havas 
la saman apartan karakteron kiel niaj kunvenoj publikaj. 
Ce Amikaj familioj de la malnova tipo (ankoraŭ, mi 

kredas, pli oftaj ol kutime supozite), la familia kunveno 
konsistas simple el la legado de partajo el la Skribo, 
sekvata de silenta paŭzo, rompita aŭ ne per vortoj de 
preĝo aŭ de atesto. Multaj Amikoj en antaŭa tempo 
(kiel kelkaj, mi kredas, ankoraŭ nun) pro konsciencaj 
motivoj ne volis ke iliaj infanoj uzadu ajnan formulon de 
preĝo, eĉ la Patro-Nian. De la komenco la infanoj 
partoprenis la kunan silenton de la familio, kaj ne povis 
ne kompreni ĝian signifon. En kelkaj fŭmilioj la silento 
malofte aŭ neniam rompiĝis de preĝo voĉa. Silenta 
paŭzo antaŭ manĝo estas la kvakera ekvivalento por 
“ benpeto ”—kaj ŝajnas al mi, ke multo estas direbla 
por tiu moro. Kompreneble, ĉi tio ankaŭ estas okazo 
por vortoj, se vortoj propramove leviĝas al la lipoj de 
ajna ĉeestanto. 

En la plejinteman kameron de adoro privata, la homa 
okulo ne povas enrigardi. Neniu povas esplori aŭ 
prijuĝi la praktikon de aliaj tiurilate; ja ŝajnas profane 
eĉ pense akompani ilin en tiun sanktan regionon. Tie ne 
gravas la diferencoj sektaj. Sed pro tiu kialo mem, mi 
povas kun pli plena konfido alvoki al la kunsento de ĉiu, 
kiu preĝas, ĉe la provo (de kiu mi ne povas min deteni) 
klarigi kiel okazas, ke kredo al nuna inspiro ŝajnas al mi 
neapartigebla de kredo al la ebleco kaj la praveco de 
preĝo. 

Mi esperas, ke oni ne supozos, ke pro trosinfido mi 
tuŝas ĉi tiun temon. Multajn el la kvalifikoj por tio mi 
ne posedas. Sed rilate aferojn kun komuna kaj urĝa 
intereso, la foresto mem de distinga kapablo aŭ de scio 
povas doni ian valoron al la rezultoj de efektiva persona 
sperto, malpliigante la distancon trans kiu la helpa mano 
devas etendiĝi. 

V 

Mi kredas, ke la daŭra efiko por bono aŭ por malbono 
de la nuntempa skuiĝo kaj ondegado de penso plejparte 
determiniĝos laŭ sia rilato al preĝado. Nenia tuja 
rezulto de la elbolo de libera diskutado dum la lastaj 
kvindek jaroj pri ĉio ĉiela kaj tera estis tiom doloriga al 
piaj homoj, nek tiom grave minaca al anima sano, kiom 
la paralizo kiun ĝi multokaze venigis sur la preĝan 
spiriton. Ciutage oni renkontas rektan neadon pri la 
racieco de preĝo—pri la ebleco de efektiva komunikiĝo 
kun Dio. Kredeble ekzistas malmultaj, kiujn neniel 
influis paralize la diluvo da nesolvitaj, kaj ŝajne nesolve- 
blaj moralaj problemoj, kaj samtempe da novaj kaj 
absorbe interesaj vidoj en materialajn aferojn, en kiun 
ĵetiĝis nia generacio. La nura postulo al la atento 
sufiĉas alidirektigi multon el la cerba povo antaŭe 
okupita per la serĉado al Dio. 

Ja lajnas Jia nova vol’, ke ni 
Ne tiom lin pripensu, kiom agu; 

Kaj el la mondo faru la plejbonon 
Laŭ nia pov’, 

skribis A. H. Clough, kaj la sento kiun li voĉas certe 
havas tre vastan akcepton. Eĉ la amo al la vero vokas, 
ke oni sekvu laŭ riveretoj ŝajne kondukantaj for de la 
Fonto de vero. Tamen, la serĉado al scienca vero 
sialoke efektive kontribuas al scio pri Dio, kvankam la 
serĉantoj nur tro facile povas perdi vidon al li pro 
absorbiĝo en rigardado al liaj faroj. 

Sed la tendenco silentigi preĝon ne estas nur nerekta. 
ŝajne la ideo kiu nuntempe plej forte impresis la vulgaran 
imagon, estas tiu de la universala kaj nedepetebla rego 
de leĝaro senŝanĝa. Kaj la konkludo facile sekvas: 
“ Do, senutile estas preĝi.” E 1 tio rezultas terura silento 

—spirita, se ne lipa. Homoj eksentas sin solaj laŭ nova 
kaj timiga senco—solaj kvazaŭ en la valo de sekaj ostoj, 
sen atendo ke Dia spiro starigos ilin, unuigita armeo de 
vivantaj servantoj al la vivanta Dio. 

Mi esperas, ke oni ne suspektos ĉe mi intencon lukti 
kontraŭ la problemo de libera volo kaj neceso. Mi scias 
almenaŭ sufiĉe por konscii, ke fine de ĉiu aleo de homa 
penso staras mistero nepenetrebla. Sed mi scias ankaŭ, 
ke la regiono en kiu la ĉlozofoj disputas pri la problemo 
de neceso kuŝas malproksime ekster la kampo de la 
praktikaj demandoj kiujn mi traktas. Mi scias, ke tiu 
polemiko ne atingis finon, kaj, kiom oni povas juĝi, ne eĉ 
proksimiĝas al fino; tamen mi scias ankaŭ, ke nenia 
interkonsento de filozofoj pri la plej ĝusta maniero 
priskribi faktojn povas aliigi la faktojn mem. Mi ne 
supozas, ke mi parolos laŭ filozofia ĝusteco; sed mi povas 
paroli, kaj parolos, simple kaj vere pri mia propra sperto 
rilate la preĝadon. 

Tempo estis, kiam min mem silentigis la paralizaj 
infiuoj kiujn mi aludis—kiam la ĉielo aspektis kupre, kaj 
ŝajnis, ke ĉia peto estus barakto kontraŭ vasta jamde- 
ciditaĵo, kvazaŭ papilieto sin frakasanta kontraŭ 
glacimonton. Sed mi komprenas nun, ke la vero kon- 
traŭ kiu, por tiel diri, mi faletis en la mallumo, ne estis, 
ke la preĝado mem estas neracia, sed ke mia koncepto 
pri ĝi estis malinda. 

Ke la volo de Dio ne ŝanĝiĝas (laŭ la senco ke ĝi estas 
absolute konforma al si), ja estas la fundamento mem de 
racia fido je li; kaj tion konsentas sanktuloj kaj filozofoj 
egale. La imago facile maldistingas inter senŝanĝeco 
kaj senmoveco; tamen, la leĝoj movaj estas fiksaj kiom 
la spacaj. Kio povas esti pli movplena ol flamoj ? 

Tamen, laŭ naturo ili ne ŝanĝiĝas pli ol fera bloko. 
Fidante al la senŝanĝaj proprecoj de materio oni povas 
tute aliigi la aspekton de la tero. Kaj ĉu oni ne devus 
memori, ke la senŝanĝa ordo obeata de ĉio—videbla kaj 
nevidebla—enhavas ĉiun misteran movon de la menso, 
la nekonatajn fontojn de ĉiama “ variado,” kaj la plej 
nesondeblan el ĉiuj misteroj—la vivon mem ? 

Sajnas al mi, ke kiam la imago ĉion rigidigas, tio estas 
nur trompo. La kompetentaj klarigi la teorion pri 
neceso fervoras montri, ke neniel ĝi kontraŭas la efikecon 
de penado en kiu ajn direkto. Necesas ilia fervoro, ĉar 
nur tro prete la imago trovas pretekston levi la flagon de 
malespero, kaj la volo forlasi la barakton de la vivo, por 
fali en la dormon de apatio. 

Se estas prave pensi pri Dio kiel la Fonto de vivo kaj 
penso, la Patro de spiritoj—kaj al neantoj tion estas 
senutile ke mi tumu min—ĉu ŝajnas neracie, ke la 
spiritoj kiujn li kreis provu komunikiĝi kun li ? Sed 
neraciaj ofte ja estas la naturo de niaj petoj, kaj nia 
koncepto pri la ebleco de ilia plenumiĝo. Jen estas, kie 
mi devas konfesi la senindecon de multaj el miaj propraj 
pensoj kaj diroj pri preĝo, kaj kie mi ofte renkontas tion 
kio ŝajnas al mi netaŭga kaj neadekvata ĉe la vortoj de 
aliaj. Ne povas esti sengrave provi forkribri el siaj 
pensoj kaj vortoj pri la temo tion, kio estas neteninda 
kaj malkonvena. 

Du aferoj, mi kredas, pli ol aliaj tendencas degradi la 
koncepton pri preĝo, ĝis, ĉe animoj kie ĝi estas nur teorio, 
ĝi frakasiĝas kontraŭ la malmolaj faktoj de scienco. Oni 
limigas ĝin je petado ricevi aferojn, kaj oni pensas pri 
ĝi plejparte kiel rimedo ifin akiri. 

Sed tio certe estas malalta koncepto pri preĝo, eĉ 

kvankam la petoj estas por benoj tiel-nomataj “ spiritaj.” 
La vorto “ preĝo,” mi konsentas, povas esti uzata en la 
limigita senco de petfaro; sed oni klare komprenu kaj 
memoru, ke tio estas nur parto—la parto malplej alta 
kaj esenca—de adoro, aŭ komunio kun Dio. Nur laŭ la 
pli larĝa senco—ne peto, sed komunio—oni povas prave 
kaj saĝe nomi preĝadon la efektiva spiro de spirita vivo, 
la povo kiu aliformigas la vivon, tio por kiu ĉio estas ebla. 
Sed tiu distingo inter peto kaj komunio ordinare ne 
estas daŭre memorata de tiuj, kiuj verkas kaj parolas pri 
preĝo, aŭ eĉ de ĉiu, kiu ĝin praktikas. ŝajnas al mi, 
kvazaŭ multaj eĉ profunde spertaj Kristanoj uzas sian 
energion por kuraĝigi kaj stimuli ĝuste tiun parton de 
preĝo kiu havas en si plejmulte da nure homa kaj karna, 
anstataŭ por elmontri tiun pli noblan parton, al kiu la 
alia devus esti nur la natura antaŭaĵo. Se, kiel oni kon- 
stante devas, oni sin turnas al la principo de nia Sinjoro, 
kiu uzis la homan rilaton de patro kaj infano kiel la plej 
altan kaj instruan tipon de la rilato inter Dio kaj la homa 
animo, oni sendube sentos, ke infano, lernante paroli al 
sia patro kaj kompreni lian voĉon, havas aspirojn kaj 
celojn tre alispecajn kaj multe pli grandajn ol la nura 
akiro de donacoj. La homa patro ja povas utiligi la 
senkulpajn kaj naturajn dezirojn de la infano kiel 
rimedon altiri ĝian atenton, sed li multe ĉagreniĝus se la 
infano neniam rigardus preter la profitojn akireblajn per 
la povo paroli al li—neniam leviĝus ĝis la konscio, ke 
interkomunikiĝo kun U estas mem la plej granda el homaj 
ĝojoj—ne nur rimedo trafi celon. 

Kaj simile mi sentas, ke insistante pri “la efikeco de 
preĝo,” oni insistas pri ĝia malplej alta flanko, kaj ke 
la koncentrigo de atento al ĉi tiu malplej alta flanko 

kreas gravan falpuŝilon, kiu dumaniere malhelpas la 
fidon. 

1. Ĝi sugestas provilon kiu ne estas, kaj ne povas esti, 
ĉiam kontentiga. Kioma ajn la povo de preĝo—kaj 
vortoj, mi kredas, neniel povus ĝin plene esprimi—estas 
certe, ke apartaj petoj ne ĉiam plenumiĝas. Nia Sinjoro 
klare nin preparas por la rifuzo de blindaj petoj, kaj la 
ordinara prudento kaj la ĉiutaga sperto abunde evidenti- 
gas, ke multaj petoj estas, kaj necese ĉiam estos, neple- 
numitaj. 

2. Kaj plie, mi kredas, ke en ĉiu koro kapabla je vera 
preĝo ekzistas sufiĉe da nobleco mallogi ĝin de la ideo 
preĝi nur kun la celo akiri profiton, ĝi estu kia ajn. Mi 
kredas, alivorte, ke la modema perpleksiteco pri preĝo 
fontas ne nur el la malfacilo imagi Dion influebla de niaj 
deziroj, sed grandaparte ankaŭ el subkuŝanta sento, ke 
tio, eĉ se fakte vera, estas tre neadekvata koncepto pri 
Tiu, al kiu nia adoro devus direktiĝi, kaj kiu ja scias pli 
bone ol ni kion ni bezonas—mallonge, ĝi rezultas el resalto 
for de la malalta kaj neinda nivelo de multo dirata 
pri la temo. 

Pro tio mi opinias, ke en la fino la fido gajnos nemezur- 
eble el la moderna nekaŝemo rilate la malfacilaĵojn de la 
temo. Rigardate kiel provo eldevigi donacojn el nia 
ĉiela Patro per nura tmdpetado, la preĝado trafos 
multajn malsukcesojn, kaj tre bezonas ilian purigan 
disciplinon. Preĝo ne estas preĝo reala—tio estas, ĝi ne 
estas vera komunio kun Dio—ĝis ĝi leviĝas super la 
regionon de la propraj deziroj al la nivelo “ ne kiel mi 
volas, sed kiel vi volas.” 

La multepetado, estas vere, povas veki atenton de 
nevolonta aŭ dormema orelo homa. Nia Sinjoro mem 

nin memorigas pri tio maUaŭde de la senfervoreco kiu 
senkuraĝiĝas per atendo. Sed la orelo de la Patro ĉiam 
estas malferma por niaj preĝoj. Ni ne povas kredi, ke 
multepetado estas necesa por veki lian atenton. La baro, 
kiam li rifuzas niajn petojn, aŭ prokrastas ilin plenumi, 
certe estas tre alispeca. Tiu, kiu konfesas, ke Dio ĉiam 
aŭdas, ka j ke en ĉiu okazo lia voĉo estas aŭdebla responde, 
devas konfesi ankaŭ, ke severa disciplino estas parto de 
lia respondo tiel vere, kiel dorlota indulgo. Ambaŭ 
estas bonvenaj por la infaneca koro; ĉiu estas parto 
de la lingvo kies interpreton oni devas pacience 
lerni. 

Sed sekvas la demando, “ Kio povas konvinki pri 
aŭskultiĝo, se la respondo estas ĉio egale ? Se respondon 
oni devas serĉi en la tuta irado de aferoj, kaj se tiu irado 
egale ofte kontraŭas kiom konformas al la peto, kio 
pravigas la aserton, ke preĝado respondiĝas ? ” 

Kaj laŭ mia penso, en la respondo al ĉi tiu demando, 
“ Kio do naskas racian konvinkon pri aŭskultiĝo ? ” 
implikiĝas tiu kompreno pri inspiro, kiun la Amikoj, pli 
akcente ol aliaj Kristanoj, ĉiam konfesis kaj laŭagis. 
Sed se mi provas ĝin respondi, oni zorge memoru, ke mi 
donas nur la rezulton—kia ĝi estas—de mia persona 
medito, kaj ne entreprenas formuli oficialan kvakeran 
doktrinon.* Malfacilaĵoj, kvankam kredeble esence 

• Efektive, en la sekvontaĵo troviĝas nenia “ doktrino ” ; nenia 
provo, tio estas, prezenti formulitan aŭ rajtigitan instruon. Mi penas 
montri kiel, laŭ mia propra sperto, la intelektaj malfacilaĵoj de la temo, 
honeste kaj padence frontite, montriĝas rimedo ne estingi, sed purigi, 
tiim veran preĝospiriton, kiu estas la spiro mem de la interna vivo. 
Mi esperas, ke neniu miskomprenos mian malkasecon esprimi ilin. 
Ili estas, kaj ja devas esti, senrezerve konfesitaj. Ni havas ateston 
farendan pri la Aŭtoro de spirita adoro, kaj se ni rifuzas ilin fronti, nia 

samaj de generacio al generacio, venas antaŭ ĉiun 
generadon en nova formo, kaj devas solviĝi per individua 
sperto. 

Tio, kio donas radan konvinkon, ke preĝado respondi- 
ĝas, sendube estas la konsdo pri Dia gvido, jam traktita 
en la lasta ĉapitro. La bazoj de ĝenerala kredo je Dio 
kiel la Patro de spiritoj estas tro profundaj kaj ampleksaj 
por esprimo per plumo mia. Kid mi jam diris, mi 
hipotezas tian kredon kiel la fundamenton de ĉio, kion 
mi nun provas esprimi. Tio, kio ebligas ke la individua 
kredanto je li ekkonu lian voĉon, estas, kiel jam dirite, io 
kvazaŭ mantuŝo ĉe la brako—io rilatanta la vivon tiom 
persone kaj individue kaj signife, ke oni ne povas ne 
senti, ke “ la fingro de Dio venis al ni. ,, 

Sed se, efektive, tiu estas la direkto en kiu serĉi 
respondojn al preĝo, la temo foriĝas el la regiono en kiu 
pozitiva pruvo estas ebla. La tuta polemiko, do, rilatas 
la interpreton de tiaj personaj spertoj, kaj tiu interpreto 
necese rezultas el la naturo de la antaŭa kredo rilate 
verojn pli ĝeneralajn. Ciam estas eble por nekredanto je 
Dio nomi liajn signojn “ nuraj koincidoj.” Kaj ĉu estas 
malpli racie, ke la kredantoj je li estu ĉiam pretaj 
ekkoni ĉiun eĉ plej etan montron de lia volo ? Rilate 
tion, kiel ĉion alian, sen mensa kaj kora preteco oni estas 
nekomprenema pri ĉiu signo, kiom ajn elokventa. Fakte la 
plenumo de peto ne dam sentigas, ke oni ricevis personan 
komunikon de supre. Ricevinte post peto, ne malpli ol 
nericevinte, ni foje inkliniĝas demandi: “ Sed ĉu nia 

atesto maltrafos 'dujn, kiuj plej forte ĝin bezonas. Denove mi 
deviĝaa min tumi al “ io pli ol sincereco ” en miaj legantoj por ĝusta 
kompreno de mia provo malvolvi pensojn, kies esprimon mi trovas 
malfadla ĝis ekstrema grado, sed kiujn mi tamen ne sentas liberon 
retenl 

peto efektive havis ajnan rezulton i Cu aferoj ne okazus 
tute same se ni ne estus preĝintaj ? ” Jen demando, al 
kiu, vere, mi kredas ke oni devas esti kontenta (almenaŭ 
rilate ĉiun apartan kazon) resti sen respondo. Oni 
neniam povas certe scii, kio okazus se oni ne 
preĝus. 

Tion diri, kompreneble, neniel estas nei, ke la preĝo 
faris diferencon realan kvankam nesciatan. Kontraŭe, 
ĝi preskaŭ estas pozitive aserti la agadon de influoj 
nesonditaj ĉar nesondeblaj. La plenan sekvon de ago, 
kiom ajn malgrava, oni ne povas mezuri; sed moderna 
penso nepre tendencas montri, ke ĉiuj aferoj estas tiel 
interdependaj, ke ago sen rezulto estas preskaŭ nekon- 
ceptebla. La agmaniero de preĝo, tamen, ne estas 
sekvebla por homaj okuloj, kaj la deziro scii precize kian 
diferencon nia preĝo faras al la irado de aferoj estas, 
mi kredas, deziro neniam kontentigebla en la nuna 
mondo. 

Tamen, povo ne precize mezurebla povas konstante 
sentiĝi, kaj la povo de preĝo estas ĉe kelkaj vivoj afero 
de sperto ĉiam nova, kvankam nekomunikebla. La 
atestaĵo de tiuj, kiuj povas danke kaj respektege diri, ke 
iliaj preĝoj respondiĝas laŭ maniero mirinda por ili, estas 
tro ofta kaj tro sankta por priinsisto. Oni povas vere 
diri, ke ĝia forto estas nemezurebla. Sed al observanto 
supraĵa aŭ ekstera ĝi nature estas iom vualita, kaj tial 
facile ignorebla. Plena konsidero montras, ke ĝi kon- 
sistas plejparte el kuniĝoj de cirkonstancoj neniel 
nekredeblaj en si mem. Ordinare oni pridubas ne la 
ĝustecon de la faktoj cititaj de tiuj, al kiuj preĝo estas 
realaĵo, sed la klarigon pri ili. Se mi estas prava, supoz- 
ante ke oni ne povas scii la precizan rilaton de kaŭzo kaj 

efiko inter preĝo kaj respondo, la malfacilo plene klarigi 
signifajn kuniĝojn de cirkonstancoj ne estas mirinda 
—ĝi nature rezultas el tio, ke oni celas ekster sia 
kapablo. 

Kaj krom tio, ke la oceano kiun ni ennaĝas parolante 
pri respondo al nia preĝo necese estas nesondebla eĉ por 
ni, estas memorinde, ke ĉiu provo komuniki al aliaj la 
spertojn kiuj nature kaj prave plej forte impresas nin 
mem, havas malfadlaĵojn apartajn, kiuj, ignorate, 
fariĝas falpuŝiloj. 

Unu malfacilaĵo tia estas la fakto, ke la eksteraj aferoj 
plej libere aludeblaj, kiujn oni povas sen malkonveno 
citi al aliaj, havas naturon pli-malpli publikan—ekzemple, 
la konserviĝo de vivoj karaj por ni, okazaĵoj politikaj aŭ 
naciaj, veterŝanĝiĝoj, kaj similaj—aferoj pri kiuj per 
nenia teorio estus racie atendi, ke ili okazu konforme al 
la voloj aŭ la preĝoj de unu individuo. Eĉ se io tia 
okazus laŭ miaj personaj deziroj kaj preĝoj, mi klare ne 
rajtus pretendi, ke ili okazigis ĝin. Se mi preĝas ke 
morgaŭ la suno leviĝu, mi ne bezonas multe da fido por 
kredi ke tio okazos; sed estus plene maldece pretendi, 
ke ĝi okazis “ responde al miaj preĝoj.” Kiam Reĝo 
Eduardo (tiam Princo de Kimrujo) resaniĝis de febro, 
laŭ multaj personoj estus inalpie dubi, ke la multaj 
preĝoj faritaj por li estis la efektiva kaŭzo de lia resaniĝo. 
Ce aliaj restis kaj restos la konvinko, ke li egale estus 
resaniĝinta ĉiuokaze. Inter la du opinioj kiu povas 
aŭtoritate juĝi ? Efektive ŝajnas al mi, ke ambaŭ 
estas arogantaj. Infano ofte devas esti kontenta 
akcepti la decidon de la gepatroj, sen kompreno de ĉiu 
ilia motivo (supoze ke oni efektive maltimus atribui 
motivojn al Dio). 

Rilate multajn aferojn (kiaj bataloj, vetero, kaj simile) 
kiuj necese favoras unu partion, kaj malfavoras la alian, 
nepre okazas, ke unuj petoj plenumiĝas, kaj aliaj ne. 
Kiu povas mezuri la rilaton inter peto kaj rezulto ? aŭ 
montri la influon de preĝo ĉe tiaj aferoj pruvebla jese 
aŭ nee ? 

Sed ĉe la cirkonstancoj de la vivo individua, la afero 
estas tre malsama. Eĉ tie restas mistero; eĉ pri la 
propra vivo, oni scias nur neperfekte kaj fragmente. 
Tamen, estus hipokrite Ŝajnigi, ke oni ne scias pli multe 
pri ĝi ol pri la universo. Oni ja povas en la propra vivo 
konstati rilaton inter siaj deziroj kaj flia plenumiĝo, kian 
estus nur impertinente provi konstati, ekzemple, inter 
siaj deziroj kaj la historio de nacio. Se mi diras, “ Mi 
preĝis por forto, kaj la peto doniĝis, ĉar mi ricevis ĝin,” 
estas eble nomi min superstiĉa, sed oni ne povas akuzi 
min pri kruda malkonvenaĵo, kiel se mi dirus, “ Mi 
preĝis ke la suno leviĝu, kaj mia peto plenumiĝis.” Por 
respondo rajte nomebla tia, oni devas rigardi al sia 
persona sperto. 

Sed ju pli intime io rilatas la personan sperton de unu, 
des pli ĝi foriĝas de la sfero de aliaj. La eroj de persona 
kaj individua sperto, pri kiuj oni povas plej libere paroli, 
preskaŭ necese estas supraĵaj. Kaj kvankam mi ne 
dubas, ke eĉ bagateloj estas parto de la Dia parolo al 
individuoj, ili ne tre konvenas por konvinki aliajn. 
Aliflanke, la personaj spertoj samtempe sufiĉe profundaj 
kaj individuaj esti la plej indaj preĝtemoj (laŭ la senco 
de aparta peto), kaj ricevi respondon per “ providencaĵoj ” 
aparte impresaj, preskaŭ ĉiam estas tiaj, kiajn (pro mal- 
sama* kialo) oni ne povastreliberepriparoli. Mallonge, 

• Sama (?). ‘Irad. 

la tuta forto de la pruvo prave konvinka por la 
individuo, ĝenerale dependas de faktoj de persona sento, 
kaj de etaj koincidoj inter okazajoj kaj implikitaj ĉenoj 
de antaŭa sperto, kiaj ne estas komunikeblaj per vortoj, 
eĉ se la humileco tion permesus. Por partopreno, do, en 
tiu ĉi universala sperto de la popolo de Dio, oni tre 
limiĝas per la individua kaj aparta instruo de la propra 
vivo—kaj al mi ŝajnas tre dece ke tiel estu. Mi kredas, ke 
(se ĝi estas vero) oni ne povas tro klare kaj senŝanceliĝe 
aserti, ke el la privata sperto oni konvinkiĝis pri la 
realeco de Dia respondo al preĝo; sed mi kredas ankaŭ, 
ke oni devus nur plej singarde priparoli la sperton mem. 
Simplanimuloj, kiuj vivas multe en la praktiko de preĝo, 
kaj kies kutima atendo al Dia respondo konstante (kaj 
ofte, por ili, mirinde) plenumiĝas, ofte tentiĝas publikigi 
tion, kio devus resti sankta por ili mem, aŭ esti parto- 
prenita nur de tiu, kiu “ havas orelojn por aŭdi.” Mi 
timas, ke multe da malbono povas fariĝi per tro libera 
kaj volonta sciigo, aparte prese, pri “ rimarkindaj 
respondoj al preĝo.” Ofte okazaĵoj konvinke elokventaj 
por la koncernatoj, ŝajnas al. aliaj nura “ babilado.” 
Uia rakontado nur tro facile liveras okazon al la amo al 
signoj kaj mirindajoj; kaj, plie, ĝi ofte vidigas la plej 
bedaŭrindajn efikojn de senkonscia memgraveco—ia 
plej senkaŝan tendencon rilatigi ĉion al si mem kiel 
centro, kaj ignori la faktan partoprenon de aliaj en la 
okazaĵoj priparolataj. Oni preskaŭ inklinas diri pri tiaj 
historioj, ke kredeble ili estas des malpli edifaj, ju pli 
mirigaj. 

Car la vera povo kaj animonvenka influo de Dia 
komuniko plej konvinke sentiĝas ne ĉe tiaj aferoj eksteraj 
kaj dismontreblaj, ne ĉe spertoj monere pasigeblaj de 

mano al mano. Trankvila kaj maUaŭta la voĉo kiu 
venkas; eble tre ordinaraj la cirkonstancoj, kiuj per 
kuniĝo akiras la signifon de aparta mesaĝo. Ĝuste kiel, 
vidante kunigitaj kaj metitaj antaŭ nin literojn kiuj kune 
formas vorton respondan al nia penso, ni konkludas ke 
ili estas tiel aranĝitaj de iu konanta la penson; tiel same, 
tiu, kiu kutime ne nur petas, sed ankaŭ atendas, la Dian 
instruon, vidante ke okazas fojon post fojo kombinoj de 
okazaĵoj, alĝustigoj de detaloj eĉ plej etaj, ricevas 
nerezisteblan senton, ke la fingro de Dio montras la 
lecionon, kiun Li difinas por lia lerno. 

Senutile estas demandi al tiu, kiu neniam aŭskultas, 
ĉu kaj kiel Dio respondas al preĝo. Por povo aŭdi la 
respondon, estas bezona koro ricevema kaj volonta. 
La Alta kaj Sankta, loĝanta la eternon, restas ĉe tiu, kiu 
havas spiriton humilan kaj molan, kaj nur tia lernos koni 
lian voĉon. 

Sed por tiu, kiu efektive ĝin konas eĉ iomete, iom post 
iom iĝas klare, ke preĝo kaj respondo estas nedisigeblaj. 
La respondo estas kiel la respondo de la atmosfero al la 
pulmoj, de lumo al la okuloj. La humila kaj mola koro 
malfermas sin al la Kreinto, kaj pleniĝas de lia enesto. 
Tiam la lumo ja brilas inteme; tiam la spiro mem de la 
vivo enbloviĝas al homo de la Spirito de Dio. Inspiro— 
la enblovo de supre, per kiu sola ĉio ĉiela en ni fariĝas 
—jen la alia aspekto de adoro. 

Por vera adoro, do, necesas inspiro. Inspirita estas la 
preĝo kiu glorigas la vivon, potenca per la potenco de la 
Fonto el kiu ĝi fluas. Nek adoro nek inspiro estas inde 
pripensebla, unu aparte de la alia. 

Mi ja kredas, ke la deziro de la koro ofte doniĝas 
responde al peto. La precizan rilaton de kaŭzo kaj efiko 

inter peto kaj plenumo mi ne kuraĝas konfide difini, 
kvankam ke tia rilato ekzistas mi ne dubas. Sed ofte, 
kiam la kunrilato estas tre rimarkebla, ŝajnas al mi pli 
racie kaj pli respekte supozi, ke la preĝo havis la naturon 
de profetaĵo, de Dia antaŭombro, ol ke la esprimita 
deziro permesiĝis esti la efika kaŭzo de la Dia ago. La 
respondo al peto per plenumo montras, mi kredas, ke la 
petinto estis tiugrade sub Dia influo; ke lia volo, rilate 
tion almenaŭ, harmoniis kun la Dia. Jen penso tre 
kuraĝiga por la koncemato; kiun ne ĉiam estas saĝe aŭ 
prave proklami sur la tegmentoj. “ Leviĝoj ĝis preĝo ” 
(mi denove citas el la profundaj vortoj de A. H. Clough) 
ja estas inter la sanktaĵoj, for de kiuj ne decas facilanime 
levi la vualon. 

Kredeble neniu, vere kaj profunde spertinte komunion 
kun Dio, kiom ajn neplenan kaj intermitan, volonte provus 
senigi ĝin de ĝia mistero, kvankam li ja deziregus kom- 
prenigi al aliaj kion li lernis pri ĝia povo kaj beneco. Pro 
la multaj, kiuj sincere deziras scii la veron pri ĉi tiu plej 
profunda kaj urĝa el ĉiuj komunaj interesoj, mi kredas, 
ke ĉiu, kiu havas tian sperton, devas provi ĝin esprimi per 
vortoj taŭgaj kaj indaj. 

Parolante, do, pri preĝo, adoro, aŭ komunio kun Dio, 
ni komprenu kaj instruu, ke ĝi estas io pli granda, pli 
profunda kaj ampleksa, ol nura peto kaj ricevo. Ni 
konfesu, ke la plej simpla kaj balbuta voko por helpo— 
la voĉo de la “ infaneto nokte krianta, sen vorto krom 
krio ”—tiom certe trafos la orelon de la Patro de 
spiritoj, kiom la plej profunda preĝo iam voĉita de sank- 
tulo aŭ martiro. Ni memoru, ke laŭ la instruo de nia 
Sinjoro mem, la voĉo kiu pli nepre ol ĉiu alia (se povas esti 
gradoj de nepreco) aŭskultiĝos de la bona Paŝtisto, estas 

la voĉo de tiu, kiu vagis plej foren de la ŝafejo, kaj plej 
profunde konscias la forecon—la voĉo de la perdito pro 
kies ekreveno hejmen estas en la ĉielo aparta ĝojo. Sed 
ni neniam forgesu, ke sur la hejmena vojo estas altoj 
super altoj; ke ju pli la animo suprentiriĝas de la Patra 
amo kaj zorgo, des pli ĝi pleniĝas kaj enpenetriĝas de la 
lumo de lia vizaĝo—tiu lumo, kiu plej hele brilas en la 
mallumejoj nepre trapasendaj de la suprencelanto. Ni 
ne forgesu, ke la rekompenco de fideleco ĉe tio, kio estas 
plej malgranda, estas la voko al io pli granda—pli pro- 
funda kaj alta, pli plena de Dia signifo; kaj ke tiuj 
“ influoj de la Dia enesto,” al kiuj “ sin cedi ” estas la 
esenco de vera adoro, devas penetri plej internen de nia 
esto, kaj submeti ĉiim penson al la leĝo de Kristo—tiu 
leĝo de la Spirito de vivo, per kiu ĉio karna iom post iom 
forpuriĝas kvazaŭ per fajro konsumanta. Ni memoru, 
ke vivi en la spirito de preĝo estas vivi pli kaj pli kon- 
stante kaj intime en la apudesto de Tiu, antaŭ kiu la 
anĝeloj vualas la vizaĝojn, Tiu, kun okuloj tro puraj por 
rigardi malbonon. Ja decas, do, ke ĉi tiu mirinda savo— 
la veno antaŭ lian vizaĝon—estas atingebla nur kun timo 
kaj tremo. La preĝoj kiujn li akceptas ne estas preĝoj 
farataj laŭ homa volo, aŭ uzataj kiel rimedo kontentigi la 
dezirojn de la karno aŭ de la racio; ili estas la sopiroj de 
la spirito baraktanta reiri al Tiu, kiu ĝin donis, aŭ ĝojanta 
en la lumo de lia vizaĝo. La spirito liberigata el la leĝo 
de peko kaj morto ne povas rigardi malantaŭen al teraĵoj. 
Ĝia vojo kondukas pluen kaj supren, ĉiam “ en lumon,” 
kaj ĝiaj sopiroj estas la vibroj komunikitaj al ĝi de la 
Fonto kaj Centro de lumo; ili obeas leĝon senŝanĝa kiel 
la leĝoj de lumo mem, kaj ilia funkcio estas detrui kaj 
forkonsumi la pereantan eluzitan vestaĵon de la spirito, 

forigi de ĝi makulojn kaj malhelpojn, kaj en la pleneco 
de la tempo venigi ĝin “en la liberecon dela gloro de la idoj 
de Dio,” la rajtan “ heredajon de la sanktuloj en lumo.” 
Cu oni ja ne povas respektege diri, ke laŭ vera kaj pro- 
funda senco, Dio mem estas la Respondo al preĝo ? 

CAPITRO IV 


LIBERA MINISTRADO 

Nia ministrado estas nomebla libera (angle, free : = 
libera, senpaga) laŭ diversaj apartaj sencoj. 

1. Ĝi estas partoprenebla de ĉiu. 

2. Ĝi funkcias sen antaŭaranĝo. 

3. Ĝi ne estas pagata. 

Ni kredas, ke la sola esenca kvalifiko por la ofico de 
ministro estas la sanktoleado de la Sankta Spirito; 
kaj ke sen privilegiado de personoj ĝi verŝiĝas sur 
virojn kaj virinojn, sur junajn kaj maljunajn, sur 
klerajn kaj neklerajn. La donaco, ni kredas, estas pure 
spirita; tiom ekster nia reguligo, kiom la pluvo el 
ĉielo, kaj egale nepra, egale abunda, egale necesa por 
fruktodono. 

Inter ni kaj aliaj Kristanoj, la diferenco kuŝas ne ĉe la 
fakto, ke ni kredas tiun sanktoleadon Kbera donaco, aŭ 
eĉ ke ni neas, ke ĝi estas aĉetebla por mono, sed ĉe la 
fakto, ke nia kompreno de ministrado rilatas ekskluzive 
al ministrado spontana kaj spirita. Kredeble ĉiu 
konsentus, ke sen aparta donaco de supre estas neeble fari 
akcepteblan preĝon, aŭ semi en la koroj de aliaj la vivan 

semon de la regno. Estas klare, ke oni ne povas doni, 
kion oni ne ricevis. Nedisputeble estas, ke kion oni 
donace ricevis, oni devus donace doni; ke la donaco de 
Dio ne estas aĉetebla por mono, nek limigita funkcii nur 
pere de aranĝoj homaj. Neniu, kiu kredas je la realeco 
de la donaco de “ profetado ”—alivorte, je parolo laŭ 
la senperaj inspiroj de la Spirito de la vero—maltimus 
provi ĝin aĉeti aŭ bridi. “ Kie estas la Spirito de la 
Sinjoro, tie estas la libereco.” Nia doktrino pri libera 
ministrado, kompreneble, baziĝas sur viva kredo je la 
konstanta enblovo de tiu Dia Spirito, ke per siaj 
elektitaj iloj li donas lumon kaj parolon, por la helpo 
de ĉiu. 

Sed ni iras ankoraŭ pluen, kredante tian spiritan 
ministradon ĉiosufiĉa. Jen la vera divergo inter ni kaj 
niaj kunkristanoj, kies granda plimulto kredas, ke por 
plena lojaleco al la komuna Sinjoro necesas io pli ol ĉi 
tiu ministrado pure spirita. Aliaj kristanoj de tre fruaj 
tempoj faris distingon inter kleriko kaj laiko, kredante, 
ke fondiĝis de Kristo mem almenaŭ du sakramentoj 
iusence “ necesaj por savo”; kaj la plimulto, aŭ 
almenaŭ la plej grandaj, kutime uzadas liturgiajn 
formojn de publika diservo. 

Funde de nia sindeteno de ĉiuj ĉi ĝenerale akceptitaj 
aferoj, kuŝas la konvinko pri la plensufiĉeco de individua 
kaj senpera komuniko kun la Patro de niaj spiritoj; kaj 
profunda kredo, ke per sia veno en la kamo, la Sinjoro 
Jesuo Kristo malfermis novan kaj vivan alirejon al Dio, 
anstataŭa kaj nuliga je la antaŭa reĝimo de ritoj kaj 
ceremonioj; ke ĉiujn kredantojn li rajtigis ofici kiel 
“ reĝoj kaj pastroj ” (tio estas, li vokis ilin kaj regi kaj 
fari akcepteblajn oferojn lianome) ; kaj ke li ebligis al 


ty Google 


Ŭriginal from 

NEW YORK PUBLIC LIBRARY 



LIBERA MINISTRADO 


65 

ili elmontri la naturon kaj la rezultojn de tiu adoro laŭ 
spirito kaj vero, kiu neniel plu limiĝas en temploj man- 
konstruitaj, kaj de tiu regno, kiu estas “ ne manĝo kaj 
trinko, sed justeco kaj paco kaj ĝojo en la Sankta 
Spirito.” 

Ja maltime agis la fruaj Amikoj, per unu fojo aparti- 
gante sin de la klerika sistemo, kun ĝia respektinda kaj 
longestablita pretendo esti la Didifinita perilo de spirita 
nutro. Tion farante, ili sendube alprenis sintenon ne- 
amikan al la “ salajrulaj pastroj,” kaj iliaj “ turdomoj ” 
kaj “ tielnomitaj ordinancoj,” kiu, kiom ajn relative 
komprenebla je la epoko, estis ne nur tre ofenda, sed 
ŝajne eĉ iom maljusta. 

Tamen, post ses- aŭ sepdek jaroj da severa persekut- 
ado, elportita kun eksterordinara pacienco kaj konstant- 
eco, ilia rajto adori Dion propramaniere plene allasiĝis, 
kaj kiel stranga rezulto de ŝanĝoj parte en la Societo 
mem, kaj parte en la ĉirkaŭa mensa medio, okazis, ke la 
Amikojn, kiujn oni antaŭe nomis aparte pestaj herezuloj, 
oni komencis opinii el ĉiuj nekonformistoj* la malplej 
danĝeraj kaj ofendaj. 

Mi kredas, tamen, ke tiel povas esti nur dum ni 
kontentas esti en stato pure pasiva kaj malkreska. Ciu 
provo propagandi niajn apartajn doktrinojn estas nepre 
ofenda. Eble ni ne plu kredas, ke estas nia devo prediki 
kontraŭ la ekzisto de aparta pastraro, kaj la observo de 
“tielnomitaj ordinancoj,” kiel pozitive kondamnindaj 
aŭ pekaj. Sed la diro, ke ni kredas ilin tute nenecesaj, 
estas preskaŭ egale maltima, kaj mi apenaŭ supozas, ke 
ĝi estas pli plaĉa. Tamen, oni ne povas kaŝi la fakton; 
kaj malgraŭ la doloro, kiun, en la nunaj tagoj de libera 
* T.e., Kristanoj neanglikanaj. N.d.l.t. 

kaj viva interŝanĝo de sento, oni nepre kaŭzas esprimante 
la kialon por aparteco, neniu vera Amiko dezirus eĉ 
iomete maski aŭ vuali nian malnovan ateston kontraŭ 
eksteraj observoj kaj ilia akompananta institudo pagata 
ministraro. 

Kaj tiurilate estas granda faciligo povi dti la tre 
rimarkindan fakton, ke dum pli ol du jarcentoj ekzistis 
aro da personoj kiuj tute forlasis d tiujn “ ordinan- 
cojn,” sed kies vivoj tamen abunde atestas la realecon 
de ilia kristaneco. 

Miaparte, mi plivole lasus tiun fakton paroli por si 
mem, ol provus montri dun konkludon, kiun mi opinias 
juste tirebla el ĝi. Tamen, la demando ĉu la klerika kaj 
sakramenta sistemo vere estas esenca parto de Kristan- 
ismo, aŭ nur homa alkreskaĵo, tiel profunde tuŝas la 
estontecon de la Kristanismo mem, ke ĝi postulas kon- 
sideron. Cu ne, aparte nun, multaj volonte aŭskultus la 
Kristanismon de Kristo Mem, se nur ili povus trovi ĝin 
malimplikita de la ege “ disvolvita ” Kristanismo de la 
ĥegemoniaj Eklezioj ? 

Mi certe ne pretendas, ke la Societo de Amikoj efektive 
prezentas perfektan vivantan ekzemplon de tielnomita 
“ primitiva Kristanismo revivigita.” Sed mi ja kredas, 
ke ĝia idealo estas vera, la sole vera ; tiu de Eklezio, aŭ 
“ kolektiĝo, ,, vivanta kun la unu celo plej fidele obei la 
instruon de Kristo mem—lian propran instruon, ne tiun 
de la parolintoj lianome, ili estu eĉ apostoloj, krom laŭ 
kiom ĝi akordas kun lia. Vivi la Predikon sur la Monto, 
kaj la ceteron de la evangelia instruo, kaj en ĉio aŭskulti 
por la vivanta voĉo de la bona Paŝtisto—viglante 
konstante ke neniu homa tradicio fortiru de ĝi nian 
atenton—jen nia konfesata celo kaj unuigilo kiel Societo. 

Nia konvinko pri ĝia sufiĉeco estas la bazo de nia ekzisto 
kiel aro aparta. 

Ni kredas, ke nek la divido de Kristanoj en klerikojn 
kaj laikojn, nek la uzo de sakramentaj ceremonioj, estis 
ordonita de Kristo mem. Sen ia dubo, ambaŭ aferoj frue 
naskiĝis en la Eklezio; sed memorante, ke la fruaj 
Kristanoj, kiel ni mem, estis homoj eraripovaj, kaj ke 
nedisputeble ili estis necertaj, kiuj ritoj kaj ceremonioj 
estas observendaj, ni ne sentas, ke ilia praktiko estas por 
ni decidiga. 

La institucio de aparta pastraro, kaj tiu de la sakra- 
mentoj, kompreneble formas esence unu sistemon. For- 
lasante entute tion, kion ili nomis “ adoro monta kaj 
Jerusalema, ,, kontraste al la adoro laŭ spirito kaj vero 
kiu limiĝas en neniu tempo aŭ loko, la fruaj Amikoj 
trafis la radikon de la tuta afero. 

Mi tute ne intencas entrepreni montri, ke ili estis 
pravaj tion fari. Tre forte kaj kompetente Robert 
Barclay detalis kaj defendis la kialojn de ilia agado en sia 
fama “ Apologio.” La mia pli modesta provo estos 
priskribi la perpleksojn kiuj pretigis min danke akcepti 
tion, kio ŝajnis al mi mem plene kontentiga malimpliko 
de esenca Kristanismo for de ĉio, kion oni povas sincere 
supozi nekomprenebla, kaj neinda ĝian altan kaj 
spiritan karakteron. 

Mi devas konfesi, komence, ke mi neniam sukcesis 
klare kompreni pro kio oni nomas la aluditajn “ ordinan- 
cojn 99 esencaj partoj de la Kristanismo, nek trovi plene 
kontentigan klarigon de iliaj precizaj (supozataj) efikoj. 
Pri la ĝenerala naturo de iliaj kialoj kaj dirataj rezultoj 
mi kompreneble ne estas senscia. Sed ŝajnas, ke inter 
la okazaĵoj el kiuj la ordinancoj naskiĝis, kaj la plej 

fruaj konataj priskriboj pri la institucioj mem, ekzistas 
vasta interspaco de malklaro. Plie, estas fame konate, 
ke teologoj tre malsame instruas pri la spiritaj rezultoj 
aŭ de ordinacio, aŭ de ĝusta partopreno en la sakra- 
mentoj, krom ankaŭ pri la kondiĉoj necesaj por ilia 
“ valideco.” 

Jen kie sentiĝas la praktika malfacilo de la sistemo. 
Se la demando havus intereson pure spekulativan, kiom 
ĝoje mi kaj aliaj nekleruloj lasus ĝin en la manoj de la pli 
kompetentaj ĝin trakti! Sed ĝi estas demando praktike 
kaj urĝe grava, kiun, rilate almenaŭ unu el la sakra- 
mentoj, neniu piulo povas eviti. Ciu plenaĝa anglikano 
(ĉiu, tio estas, kiu estas tia laŭ religia senco) frontas 
solenan admonon fari, aŭ proprariske lasi nefarita, agon 
kies sekvoj havas vastan kaj misteran influon por bono 
aŭ por malbono sur lian animan farton. Nenia meza 
vojo estas ebla, kaj la anglikana Prayer Book promesas 
nenian certon ĉe aŭ la faro aŭ la nefaro. Estas prezentite, 
ke “partopreno neinda ” implikas malprecizajn sed 
terurajn danĝerojn—danĝerojn eble, kvankam ne klare, 
pli grandajn ol tiuj rezultantaj el nefaro de ago “ ĝenerale 
necesa por savo.” Sed kiel certiĝi, ke la partopreno estas 
inda ? “ Vere penta koro, kaj viva fido . . . viva 

kaj konstanta fldo al Kristo nia Savinto . . . kaj 
perfekta amo al ĉiu ”—se tiuj estas la necesaj 
kondiĉoj por “ inde partopreni en ĉi tiuj sanktaj 
misteroj,” kaj se, kiam ili mankas, oni nur “ manĝas 
kaj trinkas juĝon al si ” ilin partoprenante, ĉu mirinde, 
ke la perpleksita koro restas en stato de konstanta 
nesereneco, kaj timas preskaŭ egale la faron kaj la 
nefaron ? 

Tia, almenaŭ, estis la mia sperto dolora kaj longedaŭra. 

La admono sin ekzameni por certiĝi pri indeco partopreni 
nur pligrandigis la embarason kaj aflikton. Car ĉu la 
sinekzameno povas fari alie, ol kreskigi la senton pri 
neindeco ? Kaj kiel estas eble, ke oni supozu sin kom- 
petenta juĝi pri si mem ? 

Mi ne forgesas, ke la Prayer Book proponas (se ne diri 
preskribas) kiel rifuĝon for de tiaj dilemoj, ke oni sin 
turnu al “ iu diskreta kaj klera ministro de la Dia Vorto ” 
por “ absolvo, kaj spirita helpo kaj konsilo.” Mi plene 
konsentas la konsekvencecon de la proponata rimedo, 
kiu, ŝajnas al mi, konflrmas la evidentan kaj jam aluditan 
fakton, ke la pastra kaj sakramhnta sistemoj estas inter- 
dependaj, kaj devas akceptiĝi aŭ ne kiel tuto. La Pro- 
testanta sendependemo malebligis, ke mi akceptu tiun 
logikan sekvon el la anglikana doktrino pri la Sankta 
Manĝo. Por mi, sin turni per konfeso al pastro por 
absolvo estis neeblaĵo, kiel ĝi estas ankoraŭ nun, mi 
kredas, por la granda plimulto de anglinoj, kaj kiel, 
kredeble, por anglaj viroj ĝi ĉiam restos. Sed 
mi dubas, ĉu logika starejo ekster tio estas ebla por 
tiu, kiu plene alprenas la anglikanan doktrinon pri 
sakramentoj. 

Mi ne deziras supozigi, ke mia sperto en ĉi tiu rilato 
konsistis nur el la perpleksoj kaj skrupuloj jam priskri- 
bitaj; aŭ diri, ke mi tute ne povis kvietigi ilin laŭ 
maniero kiun mi trovis provizore kontentiga. Estas vere, 
ke el perpleksoj kaj skrupuloj naskiĝis duboj kaj deman- 
doj (per kiuj, efektive, svarmis la aero mem kiun mi 
spiris), tiel ke dum la dudek jaroj en kiuj mi regule 
“ komuniiĝis ” kiel ano de la anglikana eklezio, mi neniam 
povis senti mian praktikon bazita sur plene klara kaj 
firma tero de konstatita vero. Tamen, dum tiuj jaroj, 

malgraŭ (aŭ pliĝuste kune kun) ĉiuj demandoj kaj 
duboj pri la vera intenco de nia Sinjoro—se, efektive, 
intencon li havis—rilate al aparta primemorigo per la uzo 
de pano kaj vino pri lia morto, mi ja fervore provis laŭ 
mia kapablo solvi la problemon praktike—fari la agon de 
ekstera “ komuniiĝo ” vera okazo por denova sindediĉo, 
kaj intema kaj spirita nutriĝo per la pano de vivo. Tiuj 
tempoj efektive ofte estis okazoj de profunda spirita 
beno; sed mi neniam sentis ilin tiaj alisence, ol necese 
estas ĉiu ago de vera preĝo, pento, sindediĉo, aŭ danko. 
La beno ŝajnis al mi tute spirita, kaj el kaŭzoj spiritaj. 
La rilato inter tiuj fontoj de beno kaj la uzo de pano kaj 
vino neniam iĝis klara por mi. Ju pli profunda la ravo 
de komunio kun Kristo kaj kun liaj, des malpli kon- 
cepteble ŝajnis, ke ĝi dependu de la oficiala plenumo de 
eUaborita ceremonio. 

ŝajnis al mi, ke la Biblio, al kiu en nia Protestanta 
lando oni ĉiam turnas nin por solvo de la problemoj pri 
kiuj la Romkatoliko konsultas sian pastron, neniom 
helpas difini la kondiĉojn necesajn por ĝusta partopreno, 
aŭ direkti elekton inter la diversaj sakramentaj teorioj 
nun renkontataj. A 1 ĝi apelacias ĉiuj teologiaj skoloj 
egale, kaj estas evidente, ke libro ne povas decidi inter 
rivalaj interpretoj pri si. Tamen, ĝi ja helpis min, 
direktante min al la konkludo, ke eble neniu elekto inter 
la diversaj teorioj estas bezona. A 1 mia nehelpata racio 
ŝajnis, ke komparo inter kiu ajn modema eŭkaristia 
teorio, eĉ la plej milda, kaj la Novtestamentaj rakontoj 
pri la adiaŭa vespermanĝo de nia Sinjoro kun liaj dis- 
ĉiploj, klare montris, ke de kiam la rakontoj skribiĝis, 
okazis vasta ka j neklarigita kresko, aŭ almenaŭ disvolviĝo, 
de la originala ideo. La tuta formularo uzata en la 

Komunia Diservo sajnis porti sencojn preskaŭ nemezure- 
ble malsamajn je ĉio, kion mi povus mem eltiri el la unu 
mallonga esprimo, “ Tion ĉi faru por memorigo pri mi.” 
A 1 mi, sola kun la Skribo, la evangeliaj rakontoj prezentus 
nenian ideon de intenco fondi ceremonion; tre malpli 
ligi al ĝia observo tiom timigajn eblaĵojn por bono aŭ 
por malbono, en okazo ne nur de neplenumo, sed eĉ de 
neadekvata plenumo. La rakontoj de Mateo kaj Marko 
pri la lasta vespermanĝo, kiuj enhavas nenian aludon al 
ebla ripeto de la festo, ŝajnas al mi egale kompletaj, egale 
signifaj, kun tiu de Luko, kie troviĝas la aldono, “ Tion 
ĉi faru por memorigo pri mi.” La aludoj en la Epistolo 
al la Korintanoj pri malordaĵoj en la tiea eklezio certe 
montras, ke la Korintanoj kutimis renkontiĝi por 
“ anonci la morton de la Sinjoro, ĝis li venos,” per manĝo 
de pano kaj trinko de vino; kaj la vortoj de la apostolo 
pri Dia komuniko al li mem pri la cirkonstancoj de la 
lasta vespermanĝo efektive ŝajnas montri lian kredon, ke 
ili ĥavas sufiĉan bazon por tiu moro. Sed, alifianke, la 
vortoj kiujn li tie atribuas al Kristo, “ Tion ĉi faru, tiel 
ofte , kiel vi trinkos , pro mia rememoro,” ĉiam ŝajnis al mi 
klare malakordaj kun la ideo de ordono manĝi panon kaj 
trinki vinon kun la celo memorigi lian morton; kaj 
prezentantaj la ideon de pli respektega rememoro pri li 
en ĉiu socia kunveno, kaj eble speciale ĉe la Paska aŭ 
aliaj religiaj festoj. Do mi estis plene preta konsenti la 
kredon de la Amikoj, tiel forte prezentitan de Barclay en 
sia “ Apologio ” (Prop. xiii). 

Mi skribas miajn pensojn laŭ formo iom aŭtobio- 
grafia, ĉar mi opinias, ke la ŝajno de memcentreco 
estas preferinda, ol la reala aroganto preterpasi 
sian scion; kaj ankaŭ, ĉar mi deziras montri kiel 

neeviteble (kaj samtempe, mi kredas, senkulpe) ĉe la 
sincera peno obei samtempe la instruon de Jesuo 
Kristo, kaj tiun de la Eklezio, oni povas implikiĝi en 
problemojn tro profundaj kaj perpleksaj por ordinaraj 
mensoj. 

En tempo kiam mi tiamaniere deviĝis elekti inter obeo 
al la konscienco, kaj ekstera adoro kun aliaj kristanoj— 
kaj kiam kun granda doloro mi jam du jarojn eksko- 
munikis min laŭe—estis por mi plej granda senŝarĝiĝo de 
la animo trovi aron da Kristanoj kun la simpla, kaj, mi 
kredas, la sola inda kompreno pri la Kiistanismo, 
ke ĝi estas reĝimo tute spirita; stato de lumiteco kaj 
vera adoro en kiu formoj kaj ombroj forpasis, kaj oni 
celas nur la substancon. Estis en la kvietaj kunvenoj 
jam priskribitaj, ke mi mem unue lernis la plenan signifon 
de la vortoj, “ baptante ilin en la nomon . . . kaj la 
partoprenon de la korpo de Kristo.” La eksteraj 
observoj, per kiuj ĉi tiuj “ sanktaj misteroj ” figuriĝas 
en la diservoj de aliaj eklezioj, estis por mi malhelpaj pli 
ol helpaj, kaj mi ne povas eviti la suspekton, ke ili estas 
tiaj por multaj. 

Car se ili ne helpas, ili necese malhelpas. Povas esti, 
ke por homoj ĉe iuj stadioj de edukiĝo, aŭ en iuj landoj, 
la faro de ceremoniaj agoj estas natura kaj reala maniero 
ricevi aŭ esprimi veron. Mi ne povas supozi, ke ĝi estas 
la spontana lingvo de inteligenta adoro en ĉi tiu lando, 
kaj nuntempe. Por mi persone, la granda kaj ĉefa 
leciono instruita de nia dia Majstro, en la sanktaj 
adiaŭaj horoj de sia lasta vespero kun la disĉiploj, 
banaliĝas kaj kaŝiĝas rigardate kiel la fondo de ceremonio; 
sed, rigardate kiel personigata aŭ vivata parabolo, 
elbrilas denove kun plena majesto kaj patoso. Kiam oni 

sentas sin premata de tio, kio (pardonu al mi la nere- 
teneblan veron) al kelkaj el ni ŝajnas la neinteligenta 
kutimo konstante lipeti formon, unufoje por ĉiam uzitan 
de Kristo por elmontri la centran veron de lia vivdona 
surtera vivo; enorele sonas liaj ripetitaj avertoj 
al la disĉiploj kontraŭ ilia ĉiama emo kompreni liajn 
vortojn laŭlitere—interpreti ilin rilate al la manĝo 
kiu pereas, anstataŭ kompreni, ke ili estas spirito kaj 
vero. 

Kio instigas min paroli tiel forte, estas la timo, ke per 
volviĝo en vesto de superstiĉa uzado, la “ vortoj de 
eterna vivo ” neeviteble kaŝiĝas for de la atingo de la 
plej bezonantaj ilin. Kio ajn degradas la religion ĝis 
afero de ekstera observo, kio ajn ŝajne metas la senre- 
zonan partoprenon en eksteraj agoj samŝtupa kun 
tiu interna restado en la vorto de Kristo kiu faras 
liajn disĉiplojn liberaj, nepre estas homa kaj granda 
baro sur la hejmena vojo, por kies malfermo al ĉiuj li 
venis. 

Tiuj, kiuj sentas kun ni pri la intenco de nia Sinjoro 
okaze de lia lasta vespermanĝo kun la disĉiploj, nature 
injdinas simile kompreni la malmultajn aludojn kiujn li 
faris al bapto. Estas klare, ke en la Nova Testamento, la 
vorto havas sencojn diversajn. Se oni kredas (kion 
almenaŭ sugestas la vortoj de la apostolo Paŭlo), ke estas 
nur “ unu bapto,” oni nepre devas supozi, ke ĝi estas tiu 
bapto “ per la Sankta Spirito kaj per fajro ” kiun Johano 
profetis la ofico de Tiu, por kiu li mem, kun sia “ bapto 
per akvo” estis preparanta la vojon—Tiu, kiu devis 
pligrandiĝi, dum Johano malpligrandiĝis, kaj kiu diris 
pri si, post kiam li “plenumis ĉian justecon” per 
submetiĝo al la bapto de Johano, ke ankoraŭ restas 

por li “ bapto por esti baptita ”—bapto certe ne 
ekstera. 

Kune kun la observo de ritoj kaj ceremonioj, forpasas 
ankaŭ la bezono por aparta pastraro. Nedisputate estas, 
mi kredas, ke la sola kristana pastreco priparolita en la 
Nova Testamento, estas tiu “ reĝa pastreco” al kiu 
vokiĝas ĉiu kredanto; ke li prezentu sin kiel vivantan 
oferon, sanktan, plaĉantan al Dio. 

ŝajnas al mi, ke delegante al aparta kaj oficiala kasto 
la funkcion gvidi la adoron de kunveno, oni povas 
forgesigi la fakton, ke la pastra ofico apartenas al ĉiu 
kredanto, kaj malfortigi la senton pri persona respondeco. 
La ekskluziva difino de unu viro kiel parolisto por la tuta 
adorantaro necese sufokas en aliaj la impulson fari voĉan 
ministradon (almenaŭ dum tempo de publika diservo) ; 
kaj rilate al la ĉiutaga vivo, la ideo pri “animoprizorgisto” 
ŝajnas egale nekonforma al la kvakera kredo, ke la devo 
“gardi unu alian por bono” restas pli-malpli sur ĉiu 
ĉeestanto. 

Kompreneble, krom la esence pastra ofico oferdoni 
laŭdon kaj dankon, ekzistas multaj pluaj ekleziaj oficoj, 
kiujn plenumas, kaj ofte noble plenumas, la pastraro 
anglikana. Tiuj aliaj oficoj—kiaj instruado, vizitado al 
malsanuloj, helpo al malriĉuloj, kaj similaj—estas tute 
apartaj de tiu pastra pretendo kontraŭ kiu la Amikoj 
ĉiam protestis (kvankam vulgare konfuzataj kun ĝi). 
Estas vere, ke oni povas dubi, ĉu ĉiu civiliza, mildiga, 
filantropia, kaj bonfara infiuo de aparta pastraro sur la 
loĝantaro, speciale en regionoj kamparaj, povus egale 
efektiviĝi se la ideo pri esenca distingo inter kleriko kaj 
laiko subite nuliĝus. Ciuokaze, la demando pri la praktika 
rezulto de tia nuliĝo, aŭ alivorte, de akcepto al la kvakera 

principo pri libera ministrado, apenaŭ kuŝas en la videbla 
horizonto. Certe estas, ke en la nuna tempo, neniu 
veremulo povas paroli sen estimo kaj admiro pri la 
pastraro ĝenerale, kaj pri multaj el ili sen plej profunda 
respekto. De longe forpasis la tempo, kiam oni povus 
sendistinge uzi frazojn kiaj “ salajrula ministraro ” pri 
aro de homoj, kies vivoj en sennombraj kazoj estas tiom 
videble kaj noble altruistaj. La konfuzo inter la kon- 
diĉo de servo kaj la motivo instiganta ĝin estas eraro 
evidenta, kvankam ofta. 

Tamen, ankoraŭ restas la grava demando, kian efikon 
sur la spiritan karakteron de la ministra ofico verŝajne 
havos la fakto, ke ordinacio malfermas antaŭ kiu ajn 
junulo 8ufiĉe kapabla kaj respektinda la pordojn de 
honorinda profesio, per kiu li rajtas laborenspezi vivri- 
medon kaj subteni familion. 

Cu la kvakera principo, ke spirita ministrado neniam 
estu porpaga, ne estas almenaŭ la plej alta idealo ? 
Tamen, tre nature oni povas demandi, ĉu en la praktiko 
ĝi ebligas sufiĉan provizon por la instruo kaj edifo de la 
eklezio. 

KaJ ĉi tie, kompreneble, funde de la diferenco de 
praktiko inter Amikoj kaj aliaj Kristanoj, kuŝas radika 
diferenco de sento kaj penso. Ni Amikoj kredas, ke ne 
estas necese, ke difinitaj aroj de kredantoj estu ĉiu sub la 
spirita prizorgo de pastro. Ni kredas, ke ĉiu individua 
Kristano havas la rajton kaj la devon alproksimiĝi Dion 
propramaniere—sidi sub la senpera instruo de Kristo 
Mem, kaj esti preta preni sian parton, se iam lin vokas 
la unu Kapo de la Eklezio, en voĉa preĝo, laŭdo, 
danko, aŭ admono, por la helpo, konsolo, kaj edifo de 
ĉiuj. 

Se, do, en kunveno, aŭdiĝas nenia voĉa ministrado, ni ne 
sentas pro tio, ke ĝi ne estas okazo por kunadoro. Kelkaj 
malgrandaj kunvenoj ofte, aŭ eĉ kutime, okazas en 
silento senrompa, kaj en ĉiu kunveno oni lasas spacon 
por tiu adoro kiu estas ekster vortoj. Oni sentas, ke la 
respondeco por la viva kaj sana stato de ĉiu kunveno 
restas, aŭ devus resti, kolektive kaj individue, sur ĉiu 
ĝia ano. 

Estas evidente, ke ministrado tiel zorge ŝirmita kiel la 
nia kontraŭ ĉia premo ekstera, povas esti viva kaj daŭra 
nur rezulte de profunda kaj ĝenerala religia sperto. La 
praktika apliko de ĉi tiu nia fundamenta principo sen- 
dube prezentas malfacilaĵojn, gravajn kvankam venke- 
blaj n. Nia fideleco al ĝi estas severe provata de modernaj 
kondiĉoj; sed de tiu fideleco dependas, mi kredas, eĉ 
nia vivo kiel Societo. Ce nia pli propagandema sinteno 
dum la lastaj jaroj, kiel ĉe la granda postulo al tempo kaj 
forto farata de la moderna agemo ĉiuspeca, troviĝas kon- 
stanta tento uzi metodojn malpli purajn, malpli severe 
neprofitemajn, ol tiuj, al kiuj nin ligas ĉiu nia tradicio. 
Mi kredas, ke se ni ne havas sufiĉe da fido kaj pacienco 
konservi la liberecon de nia ministrado, eĉ ofere de 
ŝatateco, nia lumo neeviteble estingiĝos ĝuste kiam ĝi 
estas plej urĝe bezonata. 

La permeso de ministrado virina ŝaĵnas nature rezulti 
el la neuzo de ĉiu ministrado krom spontana kaj 
spirita. La sperto montras, ke por tia ministrado 
virinoj ofte estas altgrade taŭgaj. 

La tuta kvakera vidpunkto rilate ministradon kon- 
sistas en tio, ke oni kredas grava ne la eksteran kaj 
videblan simbolon, sed sole la gracon internan kaj 
spiritan. La diro, ke ambaŭ estas esencaj, aŭ ke ĉiu 

estas esenca al la alia, ŝajnas nepre konduki al nesolveblaj 
malfaciloj, se ne esti rezonado en rondo. Se el la du nur 
unu estas esenca, oni kompreneble ne povas dubi kiu. 
A 1 la demando, ĉu interna kaj spirita graco, alivorte, 
sankteco, povas flori sen uzo de rito aŭ ceremonio, nur la 
sperto kaj observo povas doni finan respondon. “ Per 
iliaj fruktoj vi konos ilin.” Tre povas esti, ke iu naskita 
kaj edukita en la Societo sentus malfacilon proponi tiun 
provilon. Sed tial ke nur en matura vivo mi eniris ĝin, 
eble por mi ne estas maldece diri, ke la Amikoj havas ja 
nenian kaŭzon timi la demandon ĉu la praktika normo 
de sankteco ĉe iliaj anoj atingas la nivelon de tiu ĉe aliaj 
Kristanoj. Se tiel estas—se amo, ĝojo, paco, pacienco, 
komplezo, bonkoreco, fido, mildeco, kaj modereco ne 
mankas inter ni—ni ja rajtas demandi, “ Pri kio estas 
nia ministrado manka aŭ maltrafa ? ” 

“ A1 ĝiaj rezultoj,” kelkaj sendube respondus, “ man- 
kas ne kvalito, sed kvanto. Kiom ajn bonegaj la rezultoj 
en la vivo kaj konduto de individuoj, kiel tuto la Societo 
ne kreskas, kaj tial ne estas sana membro de la unu 
Eklezio.” Pri nia longa malplimultiĝado en antaŭa 
tempo, kaj nia nuna malrapida kresko, mi traktos 
aliloke. Ci tie mi kontentiĝos per la simpla respondo, 
ke la nombra kresko aŭ malkresko de sekto ne 
estas kontentiga mezurilo pri la spiritaj rezultoj de ĝia 
ministrado; ĉar nurajn nombrojn influas aliaj faktoroj, 
el kiuj kelkaj tre malmulte rilatas al spirita sano. E 1 tia 
statistiko oni ricevas nur malprecizan ideon eĉ pri la 
nombro de personoj eble infiuataj de la predikado. 
Sendube oni konsentos, ke la persona kaj la laŭnombra 
proviloj tre povas liveri malsamajn rezultojn; ke la 
plej pura formo de religio malofte estas la plej populara, 

kvankam ĝi kredeble havos la plej daŭran influon, kaj 
en la fino la plej vastan. Sed, se pnreco kaj popu- 
lareco iasence malakordas, ĉu oni povas dubi kiun 
preferi ? • 

Mi jam diris, ke nia fundamenta ŝtono estas la kredo, 
ke Dio ja efektive komunikas, per senpera kaj viva 
enblovo de iom el la spiro de sia propra vivo, kun ĉiu 
spirito kiun li kreis. La kredo pri senpera Dia komunikiĝo 
kun ĉiu ne estas aparta al ni. Kio estas aparta al ni, 
estas nia atesto pri ĝia libereco kaj sufiĉeco. La bazo 
de nia ekzisto kiel aparta kredantaro estas nia atesto, ke 
la vera evangelia ministrado estas sendependa de formoj 
kaj ceremonioj, kaj de ĉiu homdevena limigo aŭ kondiĉo. 
Ni deziras ŝirmi ĉi tiun superegan funkcion de la homa 

* Kiel mi jam diris, mi kredas, ke ekster la Sodeto malmultaĵ scias, 
kiagrade ankoraŭ daŭras la moro, ke Amikoj sentantaj vokon al 
ministrado vojaĝu, kiel ni diras, “ por servo al la vero,” aŭ “ sub 
sento pri religia koncerno,” ne nur de loko al loko en Anglujo, sed 
ankaŭ tra la tuta mondo. Efektive, ili propramove entreprenas, kaj 
plenumas, rimarkindan nombron da diversaj “ servoj,” jen tutsole, 
jen kun helpo de unu aŭ pli da Amikoj “ liberigitaj ” por akompani 
la ministron. La malgrandaj kunvenoj, ĉe kiuj estas nur malmulte da 
voĉa ministrado, ricevas apartan prizorgon kaj atenton de la pli 
grandaj, kies ili estas parto; kaj aliaj Amikoj kutime vizitas ilin de 
tempo al tempo. 

Ekzistas ankaŭ spedala servo, al kiu ministrantaj Amikoj iam 
sentis oftan vokon, kaj kiu ankoraŭ ne formortis, kvankam en la 
lasta tempo ĝi estas multe pli malofta. Mi aludas al la moro 
okazigi kunvenojn por adoro kaj redproka edifo de domo al domo— 
ordinare, sed ne ekskluzive, inter anoj. Tiajn vizitojn oni sentas 
okazoj aparte oportunaj kaj konvenaj por 2a uzo de tiu talento 
“ paroli laŭ la stato de ” la individuo, kiun iuj Amikoj, spedale en 
antaŭaj tempoj, ŝajne posedis ĝis rimarkinda grado. Mi kredas, ke 
kiam takte faritaj de la malmultaj posedantaj veran kvalifikon por 
delikata kaj iafoje animesplora servo tia, ili estas profunde 
valoraj, sed eble ankaŭ aparte emaj degeneri al io nek edifa nek 
dezirinda. 

8 pirito kontraŭ ĉiu influo maltrankviliga, tiel zorge, kiel 
maristo ŝirmas sian kompason kontraŭ ĉio, kio povus 
tiri ĝian montrilon for de la poluso; kaj pro simila kialo 
—ke ni kredas, ke la senpera influo de la Dia menso sur 
la homan estas la unusola senerara gvidilo en la vojaĝo 
de la vivo, kaj ke la povo per kiu ĝi koniĝas estas nur tro 
facile flankentirebla de homaj influoj. La Protestanta 
instinkto de sendependeco en ĉi tiu profundega regiono 
havas, mi kredas, signifon kaj valoron tre gravajn. 
ŝajnas al mi, ke la kvakera tradido de “ nerezisto ” 
altiris proporde multe pli da ĝenerala atento, ol la pro- 
funda kaj malceda sendependemo de la Kvakerismo— 
ĝia flrma proklamo, ke ĉiu havas personan respondecon 
al sia Kreinto, kaj nur al li. La superega graveco kiun la 
Amikoj atribuas al konformeco inter konduto kaj 
konfeso—al severa honesteco kaj verdiro, kaj aliaj 
klaraj moralaj devoj—havas, mi kredas, intiman 
rilaton al ilia forlaso de ĉia dependo de observcj eksteraj 
aŭ oflciala subteno kaj absolvo. Kiam ĉiu fremda puri- 
gorimedo formetiĝis, dstaras “la demando de bona 
konscienco.” Kaj kie ordinacio ekstera videble ne 
sufiĉas ebligi efikan ministradon al la profundaj bezonoj 
de afliktita spirito, tie la ministrado, kiu rezultas d la 
fajraj “ baptoj ” de Didifinita disciplino, montriĝas en 
sia plena digno la sola vera kvalifiko por atingi la atestan- 
ton en aliaj koroj. 

Mi dubas, ĉu ajna Protestanta sekto konscias kiom la 
Amikoj la altan valoron de la disciplino de sufero. Ke 
nur per profunda sperto de intema provado kaj ekstera 
aflikto, oni plene kvalifikiĝas ministri la vorton de la 
vivo al aliaj, montras la ofta kvakera esprimo, “ ministro 
profunde baptita.” Kelkaj Amikoj sentas ĝian neceson 

tiel forte, ke ili emas malkonfidi, se ne kondamni, ĉion 
en ministrado, kio al ili ŝajnas “ supraĵa ” aŭ facile pro- 
duktita. Sankta respekto, kiu ofte profundiĝas, mi 
kredas, ĝis sindeteno eĉ tro zorgema, ĉiam akompanis la 
faron de nia plene libera ministrado—ministrado libera 
de influoj homaj aŭ eksteraj, ĝuste por ke ĝi estu templo 
sankte rezervita por la muldado—la detena aŭ deviga 
potenco—Dia kaj interna. 

La danĝero de nia profunde “ intema ” idealo estas, 
kompreneble, ĝia tendenco naski skrupulojn kaj iom da 
malsaneca sinesploremo, kaj speciale ĉe ministrado. 
Plene konsdante la profundan veron, ke tiu, al kiu la 
netaksebla talento de ministrado konfidiĝas, devas 
trapasi multajn “ baptojn,” kaj ke apartaj afliktoj ofte 
antaŭiras specialan repleniĝon de la sankta ujo, Amikoj 
ofte eĉ sentas, ke estas preskaŭ profane paroli en religiaj 
kunvenoj, krom sekve de dolora sperto tia. Facile estas, 
vidi la danĝeron tid limigi la manieron laŭ kiu la Dia 
volo komunikiĝas al individuoj. ŝajnas kaj probable, 
kaj konforme al la sperto, ke ministrado vere spirita 
variu rilate formon kaj profundon ĉe mensoj diversaj. 
Klare, la voĉo de preĝo kaj laŭdo, kaj ankaŭ (ĉu ne ?) de 
“ atesto ” kaj de “ profetado,” povas esti aŭ infaneca, 
aŭ profunda. Sed konfesi tiun diverson neniel estas eĉ 
iomete cedi kredon, ke por parolo estas nepre necesa la 
Dia rajtigo. La skrupula trozorgo, kiu limigus ĉian 
ministradon en unu tipo, tre diferencas de la spirito de 
sankta timo, kiu en ĉi tiu afero estas antaŭ ĉio la 
komenco de sciado. Mi kredas, ke la plej pretaj akcepti 
respektege ĉion proponitan en simpla obeo—la plej 
deziremaj mem lemi, por povi obei—estos ankaŭ la 
unuaj senti, ke krom sub la influo (laŭ la antikva 

kvakera diro) de “ freŝa sanktoleado de supre,” neniu 
devus maltimi rompi la silenton en kiu interna preĝo eble 
estas leviĝanta el aliaj koroj. Eble la plej trafa esprimo 
de tio, kion ni kredas vera ministrado, estas—vortoj 
parolitaj dum kaj pro efektiva komunio kun Dio. 

APAKTAJ ATE8TOJ 


Ekzistas iuj flankoj de Kristana praktiko, al kiuj ni 
kutimis atribui apartan gravon, kvankam nia “ atesto ” 
konceme ilin ne implikas kontraŭecon al la kredoj de 
aliaj Kristanaj eklezioj (kiel tiu, kiun ni ĵus konsideris, 
rilate al la libereco de ministrado kaj la neuzo de ordinan- 
coj). La ideo pri “atestado”—la praktikado de pli 
severa obeo al la instruo de Kristo ol opinias necesa la 
plimulto de la nomitaj per iia nomo—tre forte impresiĝis 
al Amikoj tuj de la komenco, kaj la persekutoj kiujn ĝi 
venigis sur ilin nur tiom pli neforigeble brulstampis ĝin 
en la Kvakeran menson. 

La predikado de la fruaj Amikoj estis, super ĉio, 
predikado de justeco. Mi kredas, ke mi ne multe eraras, 
dirante, ke de la komenco la Amikoj atribuis pli grandan 
valoron al la praktiko, kompare kun la teorio, ol okazas 
ĉe la plimulto de aliaj Kristanaj eklezioj. Obeo al la 
lumo, kiu konvinkas pri peko, estis la centro kaj ĉefaĵo de 
la predikado de George Fox; kaj en liaj epistoloj 
kaj aliaj skribaĵoj troviĝas forte praktika tono, kiu 
ŝajne trovis egale viglan respondon ĉe tiuj, kiujn li 
alparolis. 

Sendube, la fruaj Amikoj ordinare ja praktikis ĝis 

mirinda grado kion ili predikis; kaj ili tre rapide 
ĝajnis, kaj ĉiam konservis, reputacion pri fidindeco. A 1 
mi ŝajnas neeviteble, ke alvoko al la atestanto en ĉiu 
koro trafu pli profunden, kaj portu sekve pli bonan 
frukton de obeo, se ĝi estas malimplikita de ĉia konfido je 
eksteraj pasportoj al la Dia favoro. Ne nur la ideon 
pri ebla “ efikeco de sakramentoj ” aparte de viv- 
sankteco, sed ankaŭ la ideon pri “ anstataŭigo ” aparte 
de efektiva sperto pri la aliformiga povo de la justeco de 
Kristo, energie malkonsentis la fruaj Amikoj, kaj mi 
kredas, ke en tiu insisto pri la identeco de justeco kaj 
savo kuŝas la ĉefa sekreto de ifia forto. Ciaokaze, 
ekzistis rimarkinde konstanta penado subteni altan kaj 
definitivan normon de Kristana moralo, parte per la 
regularo de la Societo, parte per famifia tradicio, disci- 
pfino, kaj ekzemplo. Kelkaj “ atestoj,” t.e., moroj 
konscience alprenitaj, instruitaj, kaj vartitaj, trans- 
doniĝis de generacio al generacio kun severa zorgemo, 
kiu, kvankam ĝi foje preterpafis sian celon kaj tendencis 
al reakcio, tamen formis la intemajn risortojn mem de 
agado, kaj produktis kaj subtenis apartan kaj iom kurio- 
zan tipon de Kristana karaktero. 

La esenco de la kvakera “ atesto ” estas konforma 
vivado; praktika starigo de la kiel eble plej alta normo 
de senkompromisa obeo al la instruo de Jesuo Kristo, 
kiel ĝi troviĝas en la Evangefioj, kaj interne spertiĝas 
kiel la Lumo—la Spirito de la vero. Efektive, la 
Amikoj sentis, ke estas kontraŭ ĉi tiu instruo iuj aferoj, 
pri kiuj la granda amaso de konfesantaj Kristanoj ne 
sentas tion. Ifi atakis tiujn aferojn ne tiom per vortoj, 
kiom rekomendante kaj observante severan sindetenon 
de ili ĉiakoste, en spirito ne tre malsimila je tiu de la 

Reĥabidoj en antaŭa tempo. La origina kvakera ideo 
esti8 antaŭ ĉio havi “purajn manojn”—stari aparte de 
malbono proprapersone, sed sen spedala voko al parolo 
sin deteni en silento.* 

Kompreneble, la sindeteno pro konsdenca motivo 
de tio, kion aliaj libere faras, dam povas malplaĉi. 
Apartaĵo tia neeviteble interpretiĝas kid esprimo de ero 
da neaprobo, se ne da efektiva mallaŭdo, pri la moro 
ordinara. Mi ne scias kid eviti tion, se oni ne estas 
kontenta maUeviĝi ĝis la nivdo de malpleja lumiteco. 
Ni devas, mi kredas, kuraĝe dporti la miskomprenon, 
memorante, ke la disdplo ne estas super sia instruanto, 
kaj ke iam nia Majstro mem “ ne havis honoron en sia 
propra lando.” Se ili jam aŭdis lian vorton, ili aŭdos 
nian ankaŭ. Intertempe, ni povas konsoliĝi per la scio, 
ke konduto havonta grandan influon ofte kaj necese 
malplaĉas por la momento. 

ŝajnas, ke la fruaj Amikoj (aŭ “ infanoj de la lumo,’ > 
kiel ili kdkafoje sin nomis) trovis sin en kvazaŭ spontana 
unuanimeco pro la ĉefaj punktoj rilate kiujn ilia kredo 
pri Kristana devo superis tiun de iliaj ĉirkaŭuloj. La 
Jara Kunveno, kiu ne fondiĝis ĝis 1672 (dudek jarojn 
post la dato kiam George Fox komencis prediki), 
trovante, ke la “ atestoj ” kontraŭ militado, ĵuroj, 
kaj superfluaĵoj, jam estas plene praktikataj, kate- 
gorie nomis ilin kid apartenantajn al “ nia Kristana 
konfeso,” kaj ordonis, ke enketado pri la fiddeco 
de Amikoj al ili estu farata per diflnitaj demandoj 

* En la angla originalo, la aŭtoro aldonas (kiel ekzemplon pri la 
funkciado de niaj principoj, kaj de nia organizo) “ Rakonton pri la 
maniero laŭ kiu, antaŭ la fino de la dek-oka jarcento, la Sodeto en 
Ameriko sin liberigis de ĉia partopreno en la sklavkomerco.” 

direktitaj de tempo al tempo al ĉiu suba kunveno. [Vidu 
Aldonon D.] 

La moro direkti tiajn demandojn al la subaj kunvenoj 
daŭris ĝis nun, kvankam de tempo al tempo la demandoj 
mem aliiĝis, kaj pri la plimulto el ili, oni en la lastaj jaroj 
instrukciis, ke ili devas esti serioze konsideritaj, sed ne 
responditaj. Tiu ŝanĝo en nia praktiko kredeble ne 
estas sen iom da utilo kaj malutilo. La sistemo postuli 
respondojn al la demandoj estis, fakte, disciplinilo tre 
potenca, ĉar ili konsideriĝis kaj respondiĝis kun skrupula 
zorgo kaj precizeco, kaj en la okazo de raporto malfavora, 
ia individuo, kiu laŭ ĝenerala opinio ne plu subtenis la 
atestojn de la Societo, povis esti “metita sub traktadon,” 
kaj, se obstina, fine eksanigita. En antaŭa tempo ĉi tiu 
fina puno de malfideleco okazis pro kaŭzoj multe malpli 
gravaj, ol la juĝataj sufiĉaj nuntempe.* 

ŝajnas al mi, ke en la naturo mem de atesto kolektiva, 
speciale se ĝi implikas la starigon de normo escepte 
severa kaj pura, enestas serioza danĝero, ke tio, kio ĉe 
kelkaj, eble eĉ ĉe la plimulto, estas sincera kaj spontana, 
de aliaj alpreniĝos imite, kaj sen persona konvinkiteco, 
iĝanta tiel nur senenhava kredkonfeso. Tial mi ĝojas, 
ke rilate aferojn pri kiuj povas ekzisti konscienca difer- 
enco de opinio, oni nun permesas al anoj multe pli da 
libero ol antaŭe. ŝajnas al mi, ke nia forto dependas 
grandaparte de nia turniĝo pli al la evangelio ol al la leĝo, 
de nia fido pli al la puriga povo de enloĝanta, instruanta 

*La esprimo “metita sub traktadon ” nomas la preskribitan 
antaŭaĵon al eksiĝo. Kiam kontrolanto, trovinte privatan admonon 
senefika, deviĝas venigi kazon de malbonagado antaŭ la Monatan 
Kunvenon, la kunveno komisias al unu aŭ du Amikoj viziti kaj per 
admono kaj konsilo, “ trakti ” la kulpulon, kun ceio instigi lin ke li 
konfesu kaj forlasu la kulpon, kaj tiel ne puniĝu per eksiĝo. 

Spirito, ol al ekstera kadro de reguloj. Cio povanta 
stimuli pretendon al lumiteco pli multa aŭ pli alta ol la 
efektive posedata, ja grave kaj bedaŭrinde kontraŭas 
niajn konfesatajn prinripojn; kaj mi kredas, ke oni 
ne povas pli certe venigi la Sorieton en malkrediton kaj 
kadukon, ol postulante antaŭ-aranĝitan samkredecon 
pri tiuj apartaj atestoj, kiuj venas el lumiteco aparta. 

Ju pli alta kaj delikata la idealo, des pli granda la risko 
ĝin formuli, kaj trudi al aliaj. ŝajnas al mi saĝe, pli kaj 
pli firme insisti pri obeo al la larĝaj klaraj leĝoj de la devo, 
kiujn ĉiu Kristano konfesas starigitaj per nia unu 
superega normo, la skribitaj vortoj de la Majstro mem; 
sed samtempe lasi pli kaj pli da libero por la detala 
ellaborode ĉiuj belaj kaj harmoniaj tamen variaj rezultoj 
de persona fideleco al la inspiroj de la Sankto S pirito en 
la koro. Ciu klara peko kontraŭ la moralo, ĉiu falo sub 
tiun normon de “ paca senkulpa vivado,” kiun ĉiu kon- 
fesas la provilo pri la realeco de intema lumo, povas kaj 
ja devas esti afero de eklezia disriplino—afero, tio estas, 
pri kiu oni devas “gardi unu super alia por bono,” kaj obeo 
devas esti kondiĉo por sana membreco. Sed kiam la disri- 
plino provas reguligi detalojn, kies tuta signifo kaj valoro 
dependas de tio, ke ili estas instigitaj de konscienco sub 
la viva kaj ĉiama gvido de la lumo, tiam nepre la homa 
sin trudas en la regionon de la dia, kaj oni bremsas kaj 
malhelpas kaj malfortigas ĝuste tiun muldadon deinteme, 
kiun atendi, kaj al kiu sin cedi pri ĉio, estas nia ĉefa celo 
kiel Societo. 

Sed kvankam en ĉiu celo al kolektiva sindisriplino 
estas danĝero de senkonvinkiteco, kiu signifas malforton, 
se ne efektivan malsincerecon, oni memoru aliflanke, ke 
ĉe unuiĝo estas ne nur konata fonto de forto, sed ankaŭ 

tre valora ŝirmo; protekto por decaj instinktoj de modest- 
eco. Por tinj, kiuj subtenas normon de konduto escepte 
altan, kaj speciale pri detaloj,troviĝas reala sendanĝereco, 
kiel ankaŭ komforto, en agado kuna. Dum oni paŝas en 
la piedsignoj de honorataj antaŭuloj, kiom ajn libere oni 
elektis la vojon, oni ne havas la tenton pretendi ĝian 
eltrovon; nek estas bezone ĝin zorgege pravigi, kvazaŭ 
instigis ĝin nur skrupulo aŭ prefero individua. En la 
praktika rezulto de la kolektiva sperto de nombro da 
kundisĉiploj, troviĝas, mi kredas, kiel oni racie povas 
atendi, aparta pureco kaj konveneco. Ne estas mal- 
facile pravigi la saĝon per kiu niaj apartaj atestoj 
ellaboriĝis, kvankam estas facile vidi ankaŭ la malbonon 
de tro rigida insisto pri ili. 

Nia Societo ĝuas la elastecon kiu rezultas el la foresto 
de skribita konstitucio; kaj la preciza funkciado 
de ĝia disciplino tute ne estas facile sekvebla. Ĝiaj 
“atestoj,” kvankam klare komprenataj kaj tre konataj, 
nenie estas formulitaj aŭ difinitaj per aŭtoritata 
dokumento. La “ Iibro de Disciplino ” konsistas, kiel 
mi diris, el ĉerpaĵoj el “Epistoloj” kaj “Konsiloj” de 
tempo al tempo eldonitaj de la Jara Kunveno. Ci tiuj 
estas en la formo de frataj admonoj, kiuj antaŭsupozas 
akcepton al niaj principoj; kaj kvankam zorge vortitaj, 
ili ne traktas difinojn kaj argumentojn. Efektive, ĝis 
grado lriu, mi kredas, apenaŭ kompreniĝas ekster la 
Societo, niaj atestoj rezultas malpli el konformeco al 
reguloj observigitaj aŭ eĉ precize starigitaj de homa 
aŭtoritato, ol el individua kaj spontana obeo al la 
diktoj de la individua konscienco—sekvo al la gvido de la 
dia lumo brilanta en la koro. Ili estas kolektivaj, sed 
ne formulitaj; aferoj de disciplino, tamen ne preskribitaj 

aŭ reguligitaj; apartaĵoj konataj kaj eĉ konegataj, 
tamen pri la forto de ilia subteno variantaj senlime laŭ 
la individuo. 

La tradicia respektego por la individua konscienco 
ankoraŭ estas tiel forta, ke la preciza naturo de la baro 
kiun Amikoj sentas rilate ian agon tre povas vualiĝi de 
ioma mistero. La frazeologio de la Societo, kiu preskaŭ 
estas aparta idiomo, vive portas ĉi tiun senton pri 
devigo superega sed (al flankaj personoj) mistera. 
“ La vero postulas,” ke io fariĝu aŭ ne. Amiko “ sentas 
baron en la menso,” aŭ “ ne sentas facilon procedi ” 
kun entrepreno. Pri iu afero “ ŝajnas ” (al John 
Woolman, ekzemple) “ ke oni povas ĝin distingi de la 
pura saĝo.” 

Kiel oni bone scias, troviĝis individuaj Amikoj, kiuj 
abunde argumentis, el ĝeneralaj konsideroj, la moralajn 
demandojn implikitajn en niaj “ atestoj.” Malgraŭ 
iliaj skrupuloj pri la uzo de “ karnaj bataliloj,” aŭ de 
troforta lingvaĵo, neniam mankis al Amikoj la batalemo. 
Tamen, ilia praktiko plejparte estas pli elpalpita ol 
elpensita; iliaj atestoj estas ekzemploj de problemoj 
solvitaj per antaŭenirado pli ol de teorioj konstruitaj 
spekulative ; kaj pri ili ĉiu vera Amiko sentas, ke antaŭ 
sia propra Majstro li staras aŭ falas, ke estas nur Unu 
kies ekzemplon li devas rigardi, kaj nur unu Gvidanto 
kiun li deziras obei. Kiel ĉe nia publika ministrado, 
tiel ankaŭ ĉe la malpli gravaj aferoj de ĉiutaga vivo kaj 
praktiko, ni vigle gardas nian individuan liberecon 
kontraŭ homa sinintermeto, por ke ĝi estu tiom pli 
senrezerve sub la povo de ĉiu Diinfluo. 

Kaj krom tio, ke ni gardas la propran liberecon, ni ne 
provas limigi la liberecon de aliaj. Kvankam nia 


Digitized by 


Go^ 'gle 


Ŭriginal from 

NEW YORK PUBLIC LIBRARY 



APARTAJ ATESTOJ 89 

konscienca sindeteno de kelkaj agoj neeviteble kom- 
preniĝas kiel iusence iometo da riproĉo aŭ malaprobo pri 
ili, ni tamen zorgas ne kondamni iun, kiu agas obee al 
sia propra ricevo da lumo. Mi kredas, ke ni devas 
sentime kvankam humile konfesi, kela praktika atestado, 
al kiu ni sentas vokon, implikas, ke ni estas kiel “ urbo 
starigita sur monto.” Sed ni ne provas starigi regulojn 
aplikeblajn tuj kaj samgrade al ĉiu. La vojo hejmen ne 
povas esti tute sama por loĝantoj sur la monto kiel por 
loĝantoj en la valo; nur la celo estas sama. # 

La plej grava kaj la plej konata el la apartaj atestoj 
pri kiuj mi devas nun paroli, estas tiu, kiun niaj anoj 
konstante faris kontraŭ ĉia militado. La Amikoj ĉiam 
kredis, kaj agis konforme al la kredo, ke militado kaj 
batalado ĉiuspecaj estas kontraŭ la spirito kaj la 
instruo de Kristo, kaj sentis, ke kiel liaj disĉiploj, ili ne 
povas partopreni ilin. Kia ajn la danĝero, ili firme 
rifuzadis batali laŭ la ordono de ajna homa aŭtoritato. 
Kompreneble, tiu agmaniero ofte venigis ilin en kon- 
flikton kun la civilaj aŭtoritatoj, kaj bezonas por sia 
pravigo (kaj neniu konscias tion pli ol la Amikoj mem) 
la rajtigon de aŭtoritato pli alta ol la nacia. 

Ja gravega estas la situacio kiun ni tiel kuraĝis teni— 
la sinteno de tiuj, kiuj sentas sin vokitaj agi kiel la salo de 
la tero, kiel kondukantoj kiuj rifuzas kondukiĝi. Mi ne 
hezitas konf esi, ke tiu sinteno de ebla rezisto al la postuloj 
de nia lando antaŭ komuna danĝero estis la parto de la 

• Mi esperas, ke oni memoros, ke tra la tuta libro mi celas klarigi 
la signifon de nia idealo, tute ne kontroli ĝis kioma grado ni efektive 
vivas konforme al ĝi. Pri la efektiva stato de la Sodeto, mi ne povas 
formi opinion aŭskultindan, kaj se mi havus tian opinion, mi ne 
dezirus ĝin publikigi. Mi deziras klarigi la sekreton, ne de nia 
malforto, sed de nia forto. 

kvakera idealo, kiun dum iom da tempo mi serioze 
hezitis akcepti. Tiel longe, kiel mi supozis ĝin akom- 
panata de aŭ bazita sur kondamno al tiuj, kiuj kon- 
science kredas, ke ilia devo al Dio vokas ilin senrezerve 
obei la postulojn de sia lando por milita servo, mi ne 
povis akcepti ĝin. Sed kiam mi komprenis, ke la 
kvakera atesto kontraŭ ĉia militado estis ne ia etika 
regulo tuj kaj universale aplikebla, sed simple la pro- 
prapersona kaj proprariska obeo al tio, kion oni lemis 
konfesi Dia aŭtoritato, eĉ kiam ĝiaj ordonoj superas kaj 
kontraŭas la naciajn, tiam mi tuj sentis, ne nur ke ĝi estas 
plene tenebla, sed plie, ke ĝi estas la sola konvena por 
fidela disĉiplo. 

Tiel longe, kiel nia lando estas nur tre neperfekte 
Kristana, estas evidente, ke ĉiam povas okazi nesuperebla 
kontraŭeco inter la postuloj al lojaleco kaj obeo faritaj 
ĝianome, kaj tiuj de la spirito de Kristo. Trakti 
malobeon al la leĝo kiel malgravaĵon ja ne estas agi laŭ 
lia spirito; tamen, neniu Kristano, vokite elekti kiun 
Mastron li obeos, povas eĉ momenton heziti. ŝajnas al 
mi, ke se iu estas preta en vera martiro-spirito leviĝi super 
la moralan normon de la nacio, kaj servi sian landon laŭ 
plej alta senco per malobeo kaj kontraŭstaro al tiuj ĝiaj 
postuloj, kiujn en la koro li kredas malbonaj kaj malpiaj, 
estas neeble rifuzi al li la respekton kaj admiron, kiun 
oni sentas por la martiroj de antaŭa tempo. Mi ja ne 
scias kiamaniere la nacia normo de devo estas plialtigebla 
—alivorte, kiel la nacio iam povas plene Kristaniĝi— 
krom per la fideleco de individuoj, ĉiakoste kaj ĉiariske, 
al koncepto pri devo pli alta ol tiu de la nacio ĝenerale. 

Ci tie, kompreneble, nin frontas la demando: Cu nia 
koncepto pri devo ja vere estas pli alta, ol tiu de la nacio ? 

Cu efektive la instruo de Jesuo Kristo vokas nin rifuzi 
partoprenon en kia militado ajn ? 

A 1 mi ŝajnas, ke pri tiu temo ne nur la atesto de la 
Amikoj, sed ankaŭ la instruo de la Majstro mem multe, 
kaj iasence neeviteble, miskompreniĝis. La temo estas 
profunde malsimpla, kaj multo dirita kaj skribita pri 
ĝi sonas tute sensubstanca kaj nepraktika, pro tio, ke 
sufiĉe kompreniĝis nek la profundo kaj komplikeco de la 
malbono, nek la amplekso kaj plena signifo de la 
principoj kiujn ĝi kontraŭbatalas. “Mi diras al vi: Ne 
kontraŭstaru al malbono; sed al tiu, kiu frapas vian 
maldekstran vangon, tumu ankaŭ la alian.” Ci tiuj 
vortoj celas ja ne sklavan submetiĝon, aŭ mildan in- 
diferenton, sed obstinan persiston en benado—sentiman 
venkon de malbono per bono. Ili estas pli ĝustadire 
alvoko al senlanĝa kaj fundamenta principo, ol nura 
kondutregulo. La tuta teksto odoras spiriton de arda 
konfido al la supereco de bono—al la povo de la Perfek- 
tulo, kiu levigas sian sunon sur la malbonulojn kaj la 
bonulojn, kaj sendas pluvon sur la sendankajn kaj la 
maljustajn; ĝi vokas nin esti perfektaj, kiel ankaŭ nia 
Patro estas perfekta. 6i estas ne konsilo ke ni forlasu 
eĉ iomete la konflikton kontraŭ malbono, sed certigo ke 
Tiu, kiu estas kun ni, estas pli forta ol ĉiu, kiu povas esti 
kontraŭ ni, kaj ke liaforte, per bono kontraŭbatalante 
malbonon, ni povas kaj devas ĝin venki. 

Kiu volas sekvi Tiun, kiu tiel parolis, devas leviĝi 
super ĉiun personan konsideraĵon, kaj super la tenton al 
revenĝo—ne cedi al ili. Jen, sendube, la spirito en kiu 
William Penn gajnis siajn venkojn en la fruaj tagoj de 
Pensilvanio—tiujn venkojn sensangajn, pro kiuj ĉe la 
Indianoj, kun kiuj li faris traktaton de paco neniam 

rompitan, lia nomo ĝis hodiaŭ restas vorto amata kaj 
honorata. Kiam li, kaj liaj sekvantoj, ŝanĝis ilian 
malkonfidon kaj malamon en firman amikecon, ili tion 
fari8 ne kuŝigante sin kiei ŝafoj buĉotaj, sed antaŭenirante 
al ili renkonte, kun manoj malfermitaj kaj koro fidema, 
respekte kaj malavare konsentante iliajn rajtojn, kaj 
pagante al ili justan prezon por iliaj landoj. 

Ni estas vokitaj ne malaltiĝi ĝis la nivelo de bataiantaj 
pajenoj,* sed leviĝi super ĝi. Ekzistas malalto pli pro- 
funda ol tiu de la milita spirito—la malalto de sinplaĉa 
mamonadoro, kiu (mi hontas ĝin konfesi) povas sin 
maski sub la nomo “ ne-rezisto.” Kiam la salo tiuma- 
niere sengustiĝas, ĝi ja taŭgas por nenio, krom por esti 
elĵetita kaj piedpremita. Tamen, mia nuna temo estas 
ne la karikatura prezento, sed la esenco kaj vera signifo, 
de tiu “ atestado kontraŭ ĉia militado,” kiu dum ducent 
jaroj estis samtempe la fiero kaj la riproĉo de la 
Kvakerismo. Ili troviĝas en la fakto, ke unuope la 
Amikoj, kiel individuoj kaj kiel societo, gvidiĝis per obeo 
al la spirito de Kristo sin deteni de batalado, kaj, kiom 
tio estas ebla, sin liberigi de ĉia partopreno en malpaco 
kia ajn. La konstato de tiu fakto, kiel firma kaj kom- 
prenebla starejo, tute ne estas provo (aŭ montro ke estas 
necese) starigi ĝeneralajn kaj ĉionampleksajn kondut- 
regulojn aplikeblajn al ĉiu okazo, ĉiu persono, kaj ĉiu 
socio. Efektive, la formulado de tiaj ĝeneralaj reguloj 
estas fremda al la spirito de la Kvakerismo. Sin cedi 
senrezerve al la Dia gvido; firme, kaj ĉiakoste, rifuzi 
partoprenon en tio, kion la propra konscienco instruiĝis 
kondamni—jen la antikva kaj netaksebla kvakera 
idealo. Cu ĝi ne estas la plej bona, la plej efika, kaj la 

• Pajeno:— A. } pagan; F. } palen; I. pagano; Ekl. Lat. } paganus. 

plej Kristana maniero atesti kontraŭ malbono, kaj veki 
la konsciencojn de aliaj ? 

Ke malpaco kaj malkonkordo, aŭ internacia aŭ inter- 
individua, estas grandega malbono—tion, mi kredas, 
neniu Kristano, eĉ neniu raciulo, povas dubi. La deman- 
do, pri kiu ni Amikoj malsame kredas ol aliaj Kristanoj, 
estas ne la demando ĉu la paco estas dezirinda—ĉu 
efektiv® ĝi ne devus esti la celo de ĉiu politika klopodo— 
sed la demando pri la rimedoj ĝin akiri aŭ konservi. 
Aliaj Kristanoj ne neas, ke kverelado kontraŭas la 
spiriton de Kristo. Niaflanke, ni ne neas, ke oni devas 
konstante fari sanktan militadon kontraŭ malbono 
ĉiuforma. Sed la uzon de perforto por batali la perforton 
ni opinias procedo sinmortiga kaj senutila; ni sentas, 
kiel Kristanoj, ke la iloj de nia militado ne estas laŭkar- 
naj. Ni ne povas, per konsento fari militan servon, nin 
meti absolute je la dispono de potenco, kiu iam ajn povas 
uzi siajn soldatojn por celoj tiel dubindaj kaj ofte tiel 
nesanktaj. 

La tiala rifuzo partopreni militadon iamaniere ajn ja 
estas tute malsama afero ol la starigo de ĝenerala teorio 
pri ĝia “ malpermeseco.” Mi konfesas, ke al mi ŝajnas 
nek prave nek saĝe, mallaŭdi tiun, kiu agas obee al sia 
kredo pri devo, kiom ajn ĝi diferencas de la nia. Mi 
opinias, ke neniom utilas ignori la forton de la kon- 
sideroj, kiuj al multaj ŝajnas pravigi militon. Persone, 
mi estas preta konfesi eĉ plie, ke, pro la komplikaj 
cirkonstancoj de la mondo (inter kiuj troviĝas historiaj 
faktoj kaj traktataj devoj), ekzistas kazoj en kiuj oni 
povas havi efektivan devon batali por tio, kion oni 
kredas justa afero; kvankam mi ne konkludas el tio, ke 
partopreno en tia milito estus pravigebla por ĉiu individuo. 

Eliu dirus, ke en la tempo de la Hinda Ribelo, la 
General-gubernatoro de Hindujo malprave agis, perme- 
sante la uzon de armiloj por protekti la virinojn kaj 
infanojn ? Mi dubas, ĉu iu Amiko tion asertus. Sed 
estas egale memorinde, ke al neniu vera Amiko konvenus 
la ofico Gubernatora. Mi supozas, ke neniu nacio, kiu 
de la komenco de sia historio estis plene Kristana, povus 
sin trovi en la situacio, kiun ni okupis en Hindujo en 
1857. Se la tuta mondo estus Kristana, laŭ la vera kaj 
plena senco de la vorto, estas evidente, ke tiaĵo ne 
okazus. Se, de la komenco, ni estus estintaj nacio 
efektive kristana, nia tuta historio nepre estus diferenca, 
kaj (ni Amikoj kredas) senlime pli nobla. 

Ni ne pretendas starigi ĝeneralan regulon, kies obeiĝo 
tuj kaj senofere forigus de la nacioj en ilia senregeneracia 
stato la militon. Nacion plene kristanan la mondo 
ankoraŭ ne vidis. Tre povas esti, ke tia nacio, se ĝi nun 
subite estiĝus, suferus nacian martiriĝon. Intertempe, 
tre malfaciligas la aplikon al nacia agado de puraj 
kondut-principoj la neperfekteco de nia Kristaneco, kaj 
la miksita kaj komplika naturo de naciaj aferoj. Sed 
tion diri ne estas nei, ke tiaj principoj ekzistas. Konfesi 
la malfacilecon, eĉ la neeblecon, de ilia subita kaj 
universala praktikigo, ne estas malkonfesi ilian fermen- 
tan povon. Kiam ni Amikoj diras, ke io estas “ justa,” 
ni ne aludas ian eksteran kaj rigidan kondutregulon, 
sed tion, kio en ĉiu individua kazo vere estas la plej bona 
kaj la plej alta agmaniero ebla por la koncernato. 
Dirante tion, mi ne asertas, ke la justo mem varias. 
Mi nur diras, kion kredeble malmultaj neus, ke la homa 
idealo pri la justo estas ne senmova, sed progresema. 

Ni tamen diras plie, kion neas ja multaj, ke la idealo 

rivelita al ni en la vivo kaj la vortoj de Jesuo Kristo nia 
Sinjoro, kaj grade ellaborita en lia popolo per lia ĉiam en- 
estanta interna influo, estas la plej alta kaj la plej pura 
konceptebla; kaj sekve, ke dia vera progreso nepre estas 
proksimiĝo al li. Tiu Kristana idealo, ekokupante la 
homan animon, nepre estingos la spiriton kiu kondukas 
al malpaco kaj batalo. 

Estas ĝenerale supozite, ke la Amikoj ĉiaokaze havas 
skrupulon pri la uzo de fizika forto. Tiu ideo, mi kredas, 
neniel estas vera pri la Societo, kvankam ĝi povas havi 
faktan bazon rilate kelkajn individuojn. Kiel Societo, 
la Amikoj ĉiam konfesis la “ justan aŭtoritaton de la 
civila magistrato,” kaj, mi kredas, neniam disputis, ke 
estas permeseble uzi “ la glavon ” (kion ajn la esprimo 
signifas) por subteni tiun aŭtoritaton.* George Fox 
mem diversfoje admonis al magistratŭnoj, ke “ ne vane 
ili portu la glavon,” sed ke ili uzu ĝin por la puno ne de 
bonfarantoj, sed de malbonfarantoj. 

Efektive, mi kredas, ke tio, kio igas la militadon 
malaminda por Kristanaj okuloj estas ne la uzo de forto, 
aŭ eĉ la suferado kiun ĝi kaŭzas, sed la pekaj pasioj aŭ 
“ voluptoj ” de kiuj ĝi naskiĝas, kaj kiujn, ho ve! ĝi 
tiel abomeninde servas. La senpasia puno administrita 
de senpartia kaj leĝe starigita aŭtoritato estas afero ja 
tre diferenca de tiu “reciproka mordado kaj forman- 
ĝado,” kies forigo, ĉu inter nacioj aŭ inter individuoj, 

* Mi kredas, ke apenaŭ estas trovebla Amiko kiu nomus la oficon 
de policano nepermesebla, aŭ skrupulus uzi forton por subteni ordon. 
Oni diras al mi, ke Amikoj ofte kaj sen mallaŭdo servis kiel spedalaj 
policanoj. Rilate la mortpunon, la Jara Kunveno dum la lastaj 
kvindek jaroj efektive esprimis tre gravajn dubojn pri ĝia pravige- 
bleco ; tamen, la temo estas traktata kiel afero “ bezonanta la preĝe- 
man konsideron de koncematoj, ne kiel afero klara ĝis nedisputebleco. 

H 


Difitized 


bv Google 


Original frn-m 

MEW YORK PUBLIC LIBRARY 



96 FUNDAMENTOJ DE LA KVAKERISMO 

estas ĝuste tio kion la juro celas. Mi opinias, ke tiu, 
kiu postulas la pacon, ne povas kondamni suferadon 
kaŭzatan por ĝia subteno, krom pro ĝia senefikeco. 

Mi konfesas, ke mi persone ne povas nei, ke laŭ ĉi tiu 
vidpunkto iuj militoj, aŭ, almenaŭ, iuj militaj agoj, tial 
ke ili havas la naturon de nacia policado, ŝajnas ne nur 
neevitebla j, sed eĉ pravigebla j. Do, kvankam mi apenaŭ 
povas koncepti militon kies origino kaj rezultoj ne estas 
malbono, mi ne povas kredi, ke ĉia milito estas kon- 
damninda tute kaj senrezerve. Plie, ekzistas traktataj 
promesoj, ne subite malkonfeseblaj sen nacia mallo- 
jaleco, kiuj en difinitaj okazoj devigas batalon por 
protekti naciojn malpli fortajn. Ja ne decas, ke 
fervorante por la paco, oni ignoru aŭ malgravigu 
konsideraĵojn tiajn. 

Mi opinias, unue, ke ili devus deteni nin de tro amplek- 
sa ĝeneraligo. Dum ni mem senŝanceliĝe obeas tiun 
superan aŭtoritaton, kiu, ni kredas, instruis al ni manieron 
dediĉi niajn vivojn al la komuna bono pli altan, kaj 
nekonforman al la ekstera batalado; ni tamen devus ne 
maUaŭdi tiujn, kiuj estas pretaj oferi la vivon obee al la 
voko de sia lando, por defendi nin, aŭ prematojn en 
aliaj landoj. Ni tre zorge nin gardu, ke ni ne nomu peka 
agon, kiu povas esti sincere farita de bonulo en obeo al 
sia kompreno pri devo, kaj ni eĉ pli atente zorgu, ke dum 
ni pretendas stari pli alte, ni en la realeco ne hontinde 
malatingu la nivelon de tiaj homoj en nia propra vivo. 
Tamen, fideleco al la lumo kiun ni posedas estas malgraŭ 
ĉio ĉi nia nepra devo. 

Kaj, due, ŝajnas al mi, ke la vera konkludo el kon- 
sidero pri la komplikeco de intemaciaj aferoj estas, ke 
ankoraŭ ne venis la tempo kiam ĉiu publika ofico estas 

tenebla por vera Kristano. Ankoraŭ, mi kredas, nia 
rolo pli estas fermenti la mondon, ol ĝin regi. 

Antaŭ ol milito kaj batalado ĉesos okazi, la mondo 
devas fariĝi regno de nia Sinjoro kaj de lia Kristo. Kaj 
ĝis nun la mondo estas tre malproksima de konfeso tiun 
regadon alimaniere ol per vortoj. Tamen, ni ja “ pre- 
tendas kaj nomas nin Kristanoj ”; ni ja vivas en la 
plena lumo de la eterna evangelio; kaj kiom ajn ĝi estas 
malakceptita aŭ forĵetita, kiom ajn malmulte komprenas 
ĝian spiriton eĉ ĝiaj konfesantoj, ĝi tamen, malgraŭ ni, 
nin levis super la eblecon de plena pajeneco. Ni ne 
povas reveni al la malnova stato de aferoj, ĉe kiu la 
nacioj ne hontis barakti ĉiu por la propraj bagatelaj 
celoj, senkonsidere pri la interesoj de la aliaj. Nun estas 
kontentiga neniu restejo sur nivelo malpli alta ol tiu, 
kiun Kristo montris. Sub la nomo “ altruismo,” tion 
konfesas eĉ tiuj, kiuj traktas la Kristanan religion kiel 
eluzitan superstiĉon. Kaj ĉu ni, kiuj kredas ĝin la Povo 
de Dio por savado, povas fari alie, ol nin cedi kore kaj 
anime al ĝia emancipa influo—al ĝia nedetruebla, 
nerezistebla voko por vivado en frateco ? Kiel, en la 
komenco, por kelkaj estis taglume klare, ke “ Kristanoj 
ne povas batali,” tiel nun, ne nur inter la Amikoj, sed 
en multaj aliaj Kristanaroj, energias la sama spirito, kaj 
konsdencoj vekiĝas kompreni, ke malpaco kaj venĝo kaj 
“ egoisma singrandigo ” estas tute malakordaj je la 
spirito de frateco kiu kuŝas ĉe la fundamento mem de 
Kristaneco. Ja necesas, ke ili vekiĝu. Nun, en la dek- 
unua horo, kiam tuta Eŭropo sin preparas por milito 
[1889], ankoraŭ povas esti, ke la malmultaj en kiuj 
bruladas la pura fajro de Kristana fervoro vidos ekvenka 
kontraŭ premega pliforto la aferon de si mem kaj de sia 

Majstro. Scd, ĉu la nacioj aŭdos aŭ ne, kie ajn renkonti- 
ĝos du-tri Kristanoj, tie ankoraŭ estos protesto kontraŭ 
malpaco kaj egoismo. 

Protesto kontraŭ malpaco kaj egoismo; ne nur 
kontraŭ malpaco, sed ankaŭ ** kontraŭ la avidemo kiu 
naskas malpacon.” Car tiu, kiu esploras la radikon de la 
afero—kiu vere deziras fari sian eblon forigi de la mondo 
ne sole militojn kaj batalojn, sed premon kaj kruelecon 
ĉiuspecajn—nepre ekkonsdas, ke unuapale li devas mem 
liberiĝi de avideco. 

Efektive, kiu povas dubi, ke precipe pro aferoj 
eksteraj kaj materialaj la nadoj kaj homoj treniĝas 
en konflikton ? Kiu kuraĝus aserti, ke se neniu dezirus 
aŭ ricevi aŭ konservi pli ol sia ĝusta pordo de la riĉaĵoj 
de la mondo, estus tiom da batalado, aŭ da preparo por ĝi, 
kiom nun ruinigas la teron ? Pri la ebleco de ĝenerala 
akcepto al arbitracio aŭ al malarmo oni povas esti 
skeptika. Sed skeptikeco pri la ebleco de malegoismo 
persona montrus blindecon tre alispecan. ŝajnas al mi, 
ke por multaj la plej bona espero al povo fari veran 
kunlaboron ĉe la starigo de paco sur la tero, kuŝas en 
penegado sin kaj aliajn levi pli kaj pli alten super la 
avidan spiriton kiu naskas militon. 

La Amikoj instruis antaŭ longe, ke (mi citas John 
Woolman) “ en ĉiu grado de lukso estas la semoj de 
milito kaj premo.” Ke lukso kaj krueleco parencas, 
efektive estas vero preskaŭ memevidenta; sed ĝi estas 
vero kiun oni facile povas forgesi; kaj mi timas, ke eĉ 
Amikoj tre povas teni la familiarajn atestojn kontraŭ 
ĉia militado kaj .kontraŭ superfluaĵoj, sen viva sento pri 
ilia esenca interrilato. 

Tamen, oni apenaŭ povas nei, ke la egoisma deziro al 

nura plezuro, permesate regi, sin satigos koste de la sufero 
kaj seneco de aliaj—ke ĝi ja estas kaŭzo de tiu inter- 
puŝiĝo por gajno, ĉe kiu la malforta estas piedpremita, 
kaj ĉiu furioza pasio stimulita.* La malfacilo de 
prakfika atestado kontraŭ superfluaĵoj ne estas tiu, kiun 
kelkaj el ni sentas rilate militadon—nome, ke ni ne 
scias kie ĝin ekkapti, ke ŝajne nia persona kaj ĉiutaga 
konduto malmulte rilatas al aferoj de internacia politiko, 
kaj ke la tuta problemo forglitas el nia preno per sia 
vasteco mem. Ci tie la malfacilo pli ĝuste estas, ke penadi 
simpligi la vivon por ni mem kaj por aliaj ne placas al ni; 
ke ni ne vidas la belon de la severeco; ke ni amas la 
molecon, aŭ cedas al ĝi pro manko de la puriga fajro de 
espero. 

Tamen, en ĉiu epoko Kristanoj instigiĝis de neel- 
radikebla instinkto iamaniere, kvankam ofte super- 
mezure, malsaĝe, eĉ sindifekte, sin liberigi de luksa kaj 
sinindulga vivmaniero; ili sentis devon iradi kiel 
disĉiploj de Tiu, kiu “ ne havis, kie kuŝigi sian kapon 99 ; 
formeti ne nur ĉion pekan, sed eĉ ĉion pezan, por ke ili 
kuru la kuradon antaŭ ili metitan, ke ili boksu ne batante 
la aeron, sed kiel konkurantoj por la premio. 

Efektive, estas tute nefacile difini precize kia aŭ kioma 
sindorloto estas malkonforma je Kristana simpleco, ĉar 
tio necese varias. Sed la principon mi kredas klara. 
En la vivo, kiel en la arto, ĉio nehelpa malhelpas. Por 
plena trafo de la vivcelo, oni forigu ĉion fremdan. Ce 
ĉiu speco de penado, morala, intelekta, aŭ korpa, la 

• Mi kredas, ke estas ĝenerale sdate, ke multaj el la panikoj kiuj 
ofte mem naskas militon, kaj kiuj tendencas subteni la grandegajn 
kaj senmoraligajn ŝarĝojn de “ armita paco,” estas grandaparte 
okazigitaj de tiuj, kiuj havas financan intereson en ili por cdoj 
aĝiotaj aŭ ĵumalvendaj. 

esenca kondiĉo de vigleco estas severa fortondo de super- 
fluaĵo. Cu estas verŝajne, ke la plej alta vivo, la vivo de 
la Kristano, estas ebla laŭ kondiĉoj pli facilaj ? 

Kaj ju pli alta la vividealo, nepre des pli grandaj la 
oferoj, kiujn ĝi postulas. Dum oni leviĝas de la malpli 
ĝis la pli altaj celoj de la vivo, multaj aferoj necese iĝas 
superfluaj—alivorte, oni iĝas sendependa de ili, aŭ ilin 
preterkreskas. Ci tiu ideo tre diferencas de tiu pri 
asketa sindisciplino aŭ abnegado; kaj certe ĝi estas pli 
sana kaj pli inda. 

La kvakera idealo, laŭ mia kompreno, postulas 
konstantan pesadon de unu afero kontraŭ alia— 
konstanta pliŝato al la daŭra kaj profunda, ol al la 
pasema kaj supraĵa. “ Pezeco ” estas ĉe la Amikoj 
aprobesprimo karakteriza kaj forta. La ofero de radi- 
ka kaj solida bono al ekstera parado estas abomeninda 
por la kvakera instinkto. “ Sin etendi al la neatin- 
gebla,” ekkapti ombrojn, kaj sin embarasi per pli ol 
estas bezona por simpla sana vivo, estas kontraŭ ĉiuj niaj 
plej bonaj tradicioj. 

Por tiu, kiu memoras la esence relativan signifon de la 
vorto “ superflua,” estas evidente, ke tia atesto kontraŭ 
“ superfluaĵoj ” ne estas rigida regulo aŭ troŝparemo 
rilate eksterajn aferojn. Efektive, ŝajnas al mi, ĝi 
postulas almenaŭ tiom klare la malavaran uzon de ĉio 
vere helpa al “ nia plej bona vivo,” kiom la forlason de 
malhelpaj superfluaĵoj. Sendube atesto kontraŭ super- 
fluaĵoj tre povas degeneri en formalecon, kaj per misa- 
pliko fortranĉi multon vere sanan, bonan, kaj belan. 
La Arto grandaparte ekziliĝis for de multaj kvakeraj 
hejmoj; kaj tia severa rigoreco, kaj eble ankoraŭ pli la 
tre natura reakcio kontraŭ ĝi, sendube estis kaŭzo de iom 

multa malbono. Tamen, mi kredas, ke estus tute erare 
supozi, ke la ekstrema simpleco de vestaĵo kaj de aliaj 
ĉirkaŭaĵoj kiun elektis la pli rigoraj Amikoj, kaj kiun la 
Societo iam faris afero de disciplino, origine alpreniĝis 
kun celo sinhumiliga aŭ asketisma.* 

Mi kredas, ke laŭ senco tre profunda, la asketismo 
kontraŭas al la vera kvakera spirito, kiu deziras en ĉio 
ne sin intermeti en la Dian disciplinon kaj gvidon, kaj 
kiu, mi kredas, rigardus la ideon de memelektitaj 
ekzercoj por subigi la kamon same malfavore, kiel 
antaŭaranĝitajn formojn de diservo. Ofte okazis, 
sendube, ke Amiko kredis necese submetiĝi porti la 
“ simplan vestaĵon ” “ kruce al ” natura inklino, kaj 
sentis tion valora ekzerco. Sed la simpleco ne estis 
elpensita tiucele; ĝi estis elektita (aŭ pli ĝuste, kiel 
Amikoj dirus, gvidis al ĝi la Vero) pro sia esenca kon- 
veneco kaj dececo. Ĝi rezultas el la instinkte sentita 
neceso, ke ĉio subiĝu al principo. Ĝia ĉefa signifo 
kuŝas en tio, ke ĝi estas protesto kontraŭ sklaveco al 
pasantaj modoj—jen kial ĝi estas kostumo konstanta. 
Oni sentas ankaŭ, ke la vestaĵo mem devus elmontri 
tiun internan spiritan trankvilon, kiu nature ne tenden- 
cas al ekstera ornamo; la konata Amika kostumo do 
estas ekstreme sobra kolore kaj simpla fasone. 

Signife estas, tamen, ke precize difinita kvakera 
kostumo ne ekzistas. Certe la vestaĵo mem aspektas su- 
fiĉe neta, kaj, al la nesperta okulo de ekstera observanto, 
povas ŝajni, ke ĝi prezentas senvarian samecon—tamen, 
vere ĝi ne estas uniformo samsence kiel la kostumo de 
monaĥino aŭ de soldato. Ciurilate, ĝi estas kreskaĵo, 

• Per “ asketismo ” mi celas la praktikon de ajna homelpensita 
religia aŭ spirita disciplinado; aŭ memelektita, aŭ preskribita. 

tradido, lingvaĵo; kaj ĝi povas riccvi konstantan se 
malrapidan modifiĝon. Fakte, du tute simpla vestaĵo 
de mallaŭta koloro, sen omamo aŭ garno, se kutime 
portita, efektive estas kvakera kostumo; kvankam unu 
du detaloj kvazaŭ akcidente akiris tradician signifon kiel 
distingiloj, kiujn, laŭ sia sento pri insignoj, oni povas 
alpreni aŭ ne. En la nuna tempo, kelkaj Amikoj 
kontraŭas tion pro principo. Aliaj ankoraŭ vidas en ili 
“barilon’ , aŭ ŝirmilon. Kelkaj, plie, kredas, ke inter 
Amikoj ili faras utilan kaj bonan servon kiel koniloj, 
kaj ke ne estas malbone, ke eĉ por eksteruloj la Amikoj 
estu facile rekoneblaj. Sed la grava principo, kiun la 
Societo kiel tuto dam konfesis, estas, ke sin klinante ĝis 
konstanta aliigo de la fasono de sia vesto obee al la 
kaprico aŭ la ŝanĝemo de la amaso, oni malŝparas tempon 
kaj monon por kiuj Kristana virino apenaŭ povas 
ne trovi pli bonan uzon. “ Simpla Amiko ” estas 
tiu, kiu sin vestas laŭ la firmaj principoj, kiujn li 
mem trovas aprobindaj, ne sklaviĝante al la pasantaj 
modoj. 

Facile estas diri, ke li nur interŝanĝas unu servutecon 
por alia. Ja povas esti, ke tio foje okazis, kaj ĉe kelkaj 
familioj aŭ kunvenoj okazas eĉ nun. Sed la kristaliĝo 
en rigidan formalecon, kvankam ebla tendenco, neniel 
estas parto de la vera kvakera idealo. 

Rilate la alprenon de definitiva kostumo pro konvinko, 
almenaŭ en matura vivo, mi persone forte sentas, ne nur 
ke pro moralaj kialoj tia vestmaniero estas la ĝusta kaj 
la plej digna, sed ankaŭ, ke la efektiva sperto montris, 
ke ĝi liveras pluan pruvon pri la vero, ke la vivceloj 
malpli altaj povas prosperi nur kiom ili restas sub- 
metitaj al la pli altaj. La liberiĝo de neceso por 

ĉiama sanĝo, krom tio, ke ĝi ŝajnas al Amikoj rekomen- 
dinda kiel konvena al la digno de “ virinoj konfesantaj 
la piecon,” havas ankaŭ la malpli altan utilon, ke ĝi 
permesas gradan perfektigon de la definitiva kostumo 
mem. Ciu scias, kiel admirinda, en sia severe limigita 
kampo, la rezulto povas esti. En la vestaĵo de kelkaj 
ankoraŭ restantaj reprezentantoj de la malnova skolo de 
Kvakerismo, la senmakula delikateco, la precizeco kaj 
perfekteco de simpla bonkvalita kudraĵo, la ripozeco de 
la molaj nuancoj, kune produktas rezulton, kies kvieta 
belo havas por la menso lriel por la okulo apartan ĉarmon. 
Mi ne povas opinii, ke tiu muta elokvento estas 
malŝatinda; aŭ ke la zorgo, ke eĉ la vestaĵo mem parolu 
lingvon de trankvilo, mildeco, kaj pureco—ke ĝi portu 
sur si kvazaŭ tuŝon de la eterno—estas afero ne inda la 
atenton de Kristana virino. 

La principo de Kristana simpleco, laŭ nia kredo, devus 
aplikiĝi en ĉio—vestoj, mebloj, moroj, kaj parolmaniero 
—ĉio devus forpuriĝi de superfluaĵoj, kaj de nura imito 
kaj formaleco. Ekzemplo de ĉi tiu provado kribri for de 
nia parolo ĉian troaĵon kaj ĉian makulon de flato kaj 
superstiĉo, estis la “ simpla lingvaĵo ” ; plej bone konata 
pro la uzo de ci anstataŭ vi ĉe parolo al nur unu persono; 
kaj dela vortoj unua, dua , k.c., por la tagoj dela semajno 
kaj por la monatoj, anstataŭ la ordinaraj nomoj “ derivi- 
taj de pajenaj diaĵoj.” Kiel oni scias, multaj el la nuna 
generacio de Amikoj plene forlasis tiajn apartaĵojn. 
La lingvaj kaj moraj ŝanĝiĝoj de ducent jaroj forigis de 
tiaj esprimoj multe da ilia originala signifo, kaj sendube 
la nuna tendenco estas al la forviŝo de ĉiu apartaĵo. 
Tamen, laŭ la pli larĝa senco, ankoraŭ troviĝas ĉe ni 
speciala atento al simpleco kaj garditeco de parolo, kaj 

certe ĝi estas afero tre inda prizorgon, ne nur pro motivoj 
malaltaj, sed pro la plej altaj ankaŭ. 

La principo de skrupula gardo super la lipoj, tiel forte 
karakteriza de ĉiuj Amikoj indaj la nomon, kulminas ĉe 
ilia unuvoĉa atesto kontraŭ ĵurado. Tion, efektive, la 
Amikoj ĉiam opiniis afero de simpla obeo al klara ordono 
de Jesuo Kristo; kaj mi kredas, ke nenio krom longa 
kutimiĝo povus konsentigi sinceran disĉiplon al la ordi- 
nara interpreto de liaj vortoj; t.e., ke li malpermesis 
nur la blasfemadon, aŭ “ profanan ĵuradon.”* Ci tiun 
skrupulon sentis ankaŭ multaj, kiuj ne estas Amikoj. 
Tamen, nedisputeble al nia Societo apartenas la kredito 
de tio, ke per longa kaj severa suferado pro sia “ atesto,” 
ĝiaj anoj havigis klaran leĝan konsenton, ke sufiĉas ilia 
simpla deklaro. Tion farante, ili starigis principon, kiu 
nun komencas esti konfesata ĝenerale—la principon ke 
por ĉiu kazo oni havu la saman regulon, la verdiron; 
ke oni sentu sin ligita egale per sia vorto kiom per 
skribita kontrakto. Apenaŭ estas dubeble, ke per tiu 
simpla kaj sendekliniĝa obeo al la klara ordono de 
Jesuo Kristo, la Amikoj faris multon por plialtigi la 
normon de verparolo en nia lando.f 

La rifuzo pagi dekonaĵojn estas parto de la atesto 
kontraŭ pagita ministrado, pri kiu mi sufiĉe parolis en la 
antaŭa ĉapitro. Ci tie nur estas bezone diri, ke en ĉiuj 
ĉi kazoj de rezisto al la postuloj de aŭtoritato—por 

• “ Mi diras al vi: Tute ne ĵuru, nek per la ĉielo . . . nek per la 
tero, . . . nek per via kapo . . . Sed estu via parolo, jes, ĵes ; ne, 
ne; ĉio ekster tio ĉi estas el malbono.” ( Mateo v, 34-7.) 

tLa venko, kiun la Amikoj tiel gajnis, preparis la vojon al pli 
granda libero por ĉiuj; kaj nuntempe ĉiu (“ konfesanta kun ni ” aŭ 
ne), kiu pro religia skrupulo ne konsentas ĵuri, estas egale libera fari 
deklaron. 

milita servo, por ĵuro, aŭ por dekonaĵoj—la celo estas je 
la propra kosto atesti kontraŭ postulo nejusta aŭ 
malpia. Mi opinias, ke oni rajtas pretendi, ke pro- 
prakoste oni rifuzas postulon eĉ pormonan, kiam la 
postulanto havas povon preni la monon aŭ ĝian ekviva- 
lenton perforte, kaj kiam oni neniam rezistas tiun 
perforton. Fojon post fojo Amikoj pacience submetiĝis 
al la forpreno de sumoj multe pli grandaj ol la originale 
postulataj, ankaŭ al severa kaj eĉ dumviva mallibereco, 
kaj aliaj punoj, prefere ol per propra ago konsenti al 
devigoj kies originon aŭ celon ili kredis maljusta. 
Antaŭ tiaj pruvoj pri neprofitemo, oni apenaŭ povus 
miskompreni la motivon por la rifuzo pagi. Rilate 
dekonaĵojn, tamen, pro ia Tithts Commutation Act 
[pridekonaĵa leĝo], la cirkonstancoj fariĝis tiel kom- 
plikaj, ke nur malmultaj Amikoj nun sentas rifuzon pagi 
ilin konvena metodo atesti kontraŭ pagita ministrado. 
En 1875, la Jara Kunvenojeneprotokolissiansentonpri 
la aliiĝo en la stato de la afero: “ La kunveno kredas, ke 
la tempo nun venis, kiam la metodo fari ĉi tiun ateston 
devas lasiĝi al la konsciencoj de Amikoj individue.” 

Inter malpli gravaj aferoj pri kiuj pro principo Amikoj 
kontraŭstaris la ordinarajn morojn, oni povas dti “ la 
superstiĉan observon de tagoj,” precipe la observon de 
fastoj aŭ dankfestoj preskribitaj de la civila registaro 
(kiunnineopinias kompetenta preskribi devojn religiajn); 
la porton de funebra vestaĵo, kaj la meton de “ laŭdaj 
surskriboj ” sur tombŝtonojn. En Amika efiterigejo 
oni permesas nenion krom la nomo, kaj la datoj de 
naskiĝo kaj morto. La portado de funebro estas 
evidente nekonsilinda, pro tio, ke ĝi okazigas nenecesan 
elspezon kaj zorgon, en tempo kiam la menso devus esti 

lasita kiom eble sen ĝeno; kaj ankaŭ ĉar ĝi estas 
e3primo (kaj esprimo tiel formala, ke ĝia sincereco estas 
dubebla) de malĝojo kaj melankolio rilate Diajn dis- 
ponojn, kiujn, kiom ajn dolorajn, oni devus deziri akcepti 
kun kontenta submetiĝo. Klare, multo estas direbla 
subtene de ĉi tiu apliko de la principo ke oni simpligu 
siajn morojn, kaj konformigu siajn vestojn kaj aliajn 
ĉirkaŭaĵojn pli al la daŭraj ol al la pasemaj cirkonstancoj 
de sia vivo. 

La kiom ebla simpligo de la vivo—ĉu tio mem ne estas 
inda celo ; eĉ plie, nepra necesaĵo por atingi la bonege- 
con ? 

Ni ĵus traktis aferojn kompare negravajn—pajlerojn, 
kiuj montras, kiel afero pli solida ne povus, la direkton 
de la vento. Ui estas gravaj, ne en si mem, sed rilate al la 
principoj per kies obeo ili ellaboriĝis. Simpleco—“ la 
simpleco kiu estas en Kristo”—la simpleco, ne de 
elbaro, sed de Dia ĉionsubiga superegeco—jen la reganta 
noto de nia idealo, kaj ĝi estas noto al kiu la homa koro 
i^grade ĉiam respondas. Funde de ĉia arto, de ĉia belo, 
kaĵ\ (ĉu mi ne povas aldoni ?) de ĉia bono, kusas la 
prinĉipo de submeto—la neceso por ĉiama elekto inter 
la daŭra kaj pasema, la esenca kaj la supraĵa. La 
Kvakerismo estas sincera penado obei ĉi tiun principon 
en la Kristana vivo; pesi “ en la pesilo de la sanktejo ” 
la nutron kiu daŭras, kontraŭ la nutro pereema; alkro- 
ĉiĝi al la eterna, ofere, se necese, de ĉio tempa. 

Kompreneble, mi ne estas tiel absurda, kiel pretendi, 
ke ĉi tiu penado estas aparta al la Kvakerismo. Mia 
celo en ĉi tiu libro estas montri la eternajn kaj firmajn 
principojn de vero, al kiuj la Kvakerismo alvokas— 
ĝiajn fortikaĵojn. Kaj mi kredas, ke en la nunaj tagoj 

de rapida kresko en ĉiu materiala kaj intelekta riĉo, la 
severa forkribro de aferoj flankaj kaj nenecesaj, kiu 
kuŝas funde de nia ribelo kontraŭ akceptitaj ekleziaj 
ritoj, kaj kiu detale branĉiĝis en ĉi tiujn malpli gravajn 
atestojn (ofte rigide kaj foje eĉ ridinde ellaboritajn de 
individuoj), estas procedo ĉiam pli urĝe bezonata. 

La ĉiama danĝero, ke oni fordonu sian laboron kaj 
vivon “ por tio, kio ne kontentigas,” neniam estis ‘pli 
granda ol en la nuna tempo de rapidado kaj pleneco, 
kiam nur por stari senmove estas necese fari deddan 
volpenon. Ce kiom multaj la vivo portiĝas antaŭen, de 
fluo kiun ili ne scias rezisti, al celoj kiujn ili nur mal- 
precize konscias, kaj enkore sentas senvaloraj! Cu la 
servuto al eksteraĵoj estis iam pli prema, ol ĝi nun estas 
por multaj, kiuj ŝajne estas, kaj devus vere esti, plene 
sendependaj de ili? Kiomaj atingis la nedireblan ripozon 
ĥavi la pezcentron en la ĝusta loko, sin apogi sur nenio 
povanta cedi ? 

Ekzistas nenia “ reĝa vojo ” sin liberigi de super- 
fluaĵoj. Ĝi estas dumviva procedo de severa puriĝo, 
kiu ĉiupaŝe postulas la oferon de la malpli alta al la pli. 
Sed ĝuste kiel ĉi tiu severeco estas la necesa prezo de 
atingo al la plej alta, tiel ankaŭ ĝi estas la sorĉo per kiu 
vivo kaj signifo kaj valoro doniĝas al la malpli alta. Ĝi 
bruligas, sed ĝi ankaŭ briligas; dum ĝi detruas ĝi 
radiigas. Mi kredas, ke nenio montriĝas plenvalore, 
krom kiam ĝi estas ĝuste submetita al tio, kio estas pli 
grava. Oferante la pli altan al la malpli, ne nur oni 
marĉandas malproflte, sed ĝuste la aferon mem kiun oni 
tiel aĉetas, oni samtempe difektas. Tio, kion oni 
idoligas, polviĝas en la procedo. Kontraŭe, la idolo 
kiun oni kuraĝas detronigi povas per tiu ago mem ricevi 

la vivon. De homa amo la plej intima, ĝis la plej 
bagatela ekstera ornamo, ĉio bela ŝuldas la perfektecon 
al deca submetiĝo je tio, kio estas ankoraŭ pli alta. 
“Kiu perdos sian vivon . .. tiu savos ĝin.” Malfacila 
parolo, efektive, sed neŝancelebla kiel la nepereema 
roko. 

NIA MI8IO 

Mi nun provŭ klarigi la prindpojn kaj morojn al kiuj, 
kiel Sodeto, ni kondukiĝis per (laŭ nia kredo) obeo al la 
Spirito de la vero. Mi sdas, ke al niaj kunkristanoj 
ŝajnas, ke kelkrilate ni eraris pri la voĉo de nia Gvidanto, 
kaj ke, eble pro manko de sdo, sed tamen plorinde, ni 
forbaras nin de plej valoraj privilegioj, eĉ konscie 
ignoras plej sanktajn ordonojn. Tre grava, do, 
estas la demando pri kiu ni tiel diferencas de preskaŭ 
ĉiu cetera Kristanaro:—Kio, efektive, estas esenca 
Kristaneco ? 

“ Per iliaj fruktoj vi ekkonos ilin.” Ja maldece 
estus, ke mi provu taksi la relativan fruktoportecon de 
tiu branĉo de la Kristana Eklezio kiun mi aniĝis, kaj de 
tiu branĉo, en kiu mi edukiĝis. Mi estas okupinta min 
sole pri nia idealo, ne pri la grado de nia sukceso aŭ ne 
ĝin realigi. Mi tamen sentas devon diri, ke mi ne povas 
akordigi la fakton de la signoj de vivo kaj spirita energio, 
kiujn mi trovas interne kiom ekstere de la Societo, 
kun la ideo, ke aŭ unu aŭ la alia estas vere disigita 
for de la radiko de la vivanta Vinberujo. Cu de tio 
sekvas, ke niaj apartaj principoj kaj praktikoj estas sen 
graveco ? 

Mi mem ne povas kredi, ke tio estas rajta konkludo el 
la konsentita fakto, ke interne de niaj limoj kiel ekstere, 
troviĝas vivoj sendube sanktaj kaj Kristanaj. Efek- 
tive, ĉi tiu fakto ŝajnas montri, almenaŭ, ke ne ĉio 
dependas de aŭ observo aŭ neobservo de eksteraj 
ordinancoj—ke bonfide oni povas ilin aŭ uzi aŭ forlasi 
sen detruo de la Kristana vivo. Tamen, tiu konstato 
ne konfliktas kun kredo, ke en demando pri ordinancoj 
kaj ordinacia ministrado implikiĝas rezultoj profunde 
gravaj por la karaktero de nia Kristaneco, kaj ke pro 
tio estas dece provi ĝin kompreni kiel eble plej klare. 

En ĉi tiu demando kuŝas la ŝlosilo mem de la situacio, 
kiun okupas la Societo de Amikoj kiel kredantaro aparta. 
Ni kredas, ke en la nuna tempo ni vokiĝis subteni 
nian lokon en la universala eklezio speciale kiel 
atestantoj, ke la spirita vivo ne dependas de eksteraj 
ordinancoj. 

La gravecon de nia aparta pozicio iom kaŝis al kelkaj 
inter ni la fakto, ke ne plu ni povas havi kontraŭ Kris- 
tanoj alikredaj la intense bataleman sintenon de la fruaj 
A,mikoj. Ili kredis, ke ili havas devon ataki la “ salaj- 
rulajn pastrojn ” de tiu epoko kiel “ renegatojn,” kaj 
subtenantojn de la misteraj povoj de mallumo. Sed en 
la nuna tempo tia juĝo montrus aŭ plej densan senscion, 
aŭ efektivan frenezon. Ni ne povas ne scii, ke granda 
piimulto el la pastraro estas inter la plej sindonaj kaj 
malprofitemaj el la filoj de lumo, uzantaj sian oficon, 
kun ĉiu cetera forto korpa aŭ mensa, por antaŭenigi la 
Dian regnon kaj disprediki la evangelion. Nenion ni 
pli deziras, ol batali kun ili, flankon ĉe flanko, kontraŭ la 
komuna malamiko; kaj efektive ni ofte troviĝas asociin- 
taj kun ili ĉe tia laboro. 

Simile, estus neeble por ni nuntempe paroli samtone 
kiel la fondintoj de la Societo, kvazaŭ ni posedas tioman 
lumon, ke per komparo ĉiu cetera Kristano estas 
opiniebla palpanto en densa mallumo. Foje la fruaj 
Amikoj parolis pri la “ ekapero de la evangelia tago ” 
per la rivelo farita al ili, kvazaŭ tio estis preskaŭ tiel 
grava kiel ĝia unua proklamiĝo dekses jarcentojn 
antaŭe. En la nuna tempo ni ne povas honeste aŭ 
juste pretendi starejon tiel ege superan je tiu de niaj 
najbaroj. Ciufianke ni vidas montrojn de fideleco kaj 
fruktodono, kaj brilon de ekzemploj kiujn ni ĝojas 
admiri, kaj deziras imiti. 

Kaj pro tio, mi kredas, sentiĝas pri nia relativa 
situacio en la Kristana Eklezio ia malcerteco kiu estas 
kaŭzo de ioma malforto inter Amikoj. Kelkrilate, estas 
pli facile konservi sintenon de batalemo, ol de nura kvieta 
aparteco; kaj en la nunaj tagoj de libera interSanĝo de 
sento, ne estus mirinde, se kelkaj el niaj anoj, precipe el 
la pli junaj, komencus iomete pridubi la gravecon de nia 
pozicio aparta. 6i efektive estas pozicio ne daŭre 
okupebla krom rezulte de spirita disdplino profunda kaj 
penetra. La atesto kontraŭ dependo de eksteraĵoj estas 
trafa nur se ĝi rezultas el la propra sperto. Por kom- 
preni la valoron de atesto al la sufiĉeco de la pure spirita, 
oni devas mem dekutimiĝi de ĉia sopiro al la ekstera kaj 
palpebla; kaj tiu dekutimiĝo ne estas procedo facila, aŭ 
heredigebla de generacio al generacio. Se la pli junaj 
Amikoj ne instruiĝos en la sama severa lernejo kiel iliaj 
prapatroj, ili nepre ne konservos la teron kiun gajnis la 
fideleco de antaŭa generado. 

Aliaj aferoj ankaŭ, mi kredas, tendencis malklarigi 
nian rilaton kun la ekstera mondo, kaj akcenti kiom 

grave estas, ke Amikoj pririgardu sian vojon, kaj kon- 
sideru kien ĝi kondukas—ĉu ni vere gardas la pozicion 
kies defendo estas nia speciala devo, aŭ ĉu ni lasas nin 
forlogiĝi celi al aferoj malpli gravaj. En la ĉeffluo de la 
Sodeto estas multaj sub- kaj kontraŭfluoj, kaj ĝia 
lastatempa historio estas unu de ŝanĝo kaj reakcio; do 
por novalveninto estus malfacile kaj tromemfide provi 
antaŭdiri ĝian estontecon. Tamen, mi permesos al mi 
priskribi kelkajn tendencojn kiuj energiis kaj ankoraŭ 
energias ĉe ni, preparantaj la kondiĉojn de nia laboro 
estonta. 

Estas bone sciate, ke la Societo, kiu tre rapide estiĝis 
meze de la dek-sepa jarcento, en la dek-oka komencis 
malplinombriĝi, kaj multajn jarojn daŭre malkreskis. 
En multaj partoj de la lando, kie iam estis malfacile trovi 
lokon por ĉiu ĉeestanto, nun staras kunvenejoj fermitaj 
kaj benkoj malplenaj. Sed en la lastaj kvar- aŭ kvindek 
jaroj, nia nombro komencis malrapide kreski; kvan- 
kam la kresko tiagrade malatingis proporcie tiun de la 
ĝenerala loĝantaro, ke iasence oni povas diri, ke kompare 
kun aliaj sektoj ni ankoraŭ perdas teron. La efek- 
tiva kresko, tamen, kvankam malgranda, estas fakto 
signifa.* 

La grandan malkreskon dum la dek-oka jarcento, kaj 
parto de la dek-naŭa, kredeble kaŭzis, almenaŭ parte, la 
fakto, ke post la fruaj jaroj de kresko kaj persekuto 
sekvis tempo de ekstera trankvilo, en kiu la valoro 
asignita al kion oni povas nomi kvakera tradicio iĝis 

• La nombre da anoj, laŭ la etato de 1862, tiam estis 13,844; en 
1889 ĝi estfo 15,574. Antaŭ 1862 oni ne raport» pri la nombroj. (En 
1914, la nombro da anoj Iaŭ la oficiala etato estis 19,962. La dferoj 
rilatas nur al la “ Londona Jara Kunveno.” En la mondo estas 
ĉirkaŭ 150,000 “ Amikoj.” NjU.t.) 


ty Google 


Ŭriginal from 

NEW YORK PUBLIC LIBRARY 



NIA MISIO 


“3 


troa, kaj pro tio la disciplino de la Societo tro rigidiĝis. 
Ĝi ankaŭ aplikiĝis kun severeco klare ne tute saĝa aŭ 
sana; kaj kredeble eĉ pli prema per sia rigideco kaj 
detaleco de kontrolo estis la malpli difinita detena infiuo 
de publika opinio en la limoj de sekto malgranda kaj 
tre ekskluziva. Ĝis antaŭ ĉirkaŭ kvindek jaroj, oni 
preskaŭ senescepte eksigis ĉiun anon, kiu edziĝis “ ekster 
la Societo, ,, t.e., kun neano. Estas facile kompreni, ke 
tiu kutimo faris multon ne nur malpligrandigi la nombron 
da anoj, sed ankaŭ, kredeble, fremdigi la koron de 
postaj generacioj. Tiom da junaj anoj perdis aŭ 
rezignis anecon pro tiu aŭ simila kaŭzo, ke se nenia 
ŝanĝo fariĝus, la tempo estis antaŭvidebla kiam la 
Societo ĉesus ekzisti. 

Sed en la frua parto de la dek-naŭa jarcento—rezulte, 
grandaparte, de la influo de Joseph John Gurney kaj lia 
fratino Elizabeth Fry—leviĝis nova ondo de religia kaj 
bonfara agemo; kaj ĉirkaŭ samtempe, kvankam kun 
kioma rilato al tiu impulso mi ne scias, okazis sufiĉe 
granda malrigoriĝo de disciplino. Ne nur malpliseveriĝis 
la praktiko rilate edziĝon ekstersocieten, sed multajn 
aferojn malpli gravajn, pri kiuj ekzistis ĝena kaj kredeble 
eĉ malutila rigideco, oni komencis lasi al persona juĝo. 
En 1861 okazis revizio de la “ Libro de Disciplino, ,, kaj 
la revizio refiektis kaj sankciis la malseveriĝon de 
disciplino rilate tiujn aferojn. En tiu jaro ellasiĝis la 
lasta parto de la kvara demando, pri “simpleco de parolo, 
konduto, kaj vesta]o, ,, kaj oni faris aliajn ŝanĝojn en la 
demandoj tiamaj. Kiel jam dirite, la Jara Kunveno ne 
plu postulas respondon al la demandoj, krom al tiuj 
rilatantaj regulecon enla okazigo kaj ĉeesto de kunvenoj. 
En la praktiko, ĉi tiuj ŝanĝoj signifas, ke la subteno de 

ĉiuj niaj apartaj “ atestoj ” (kiel de tiu kontraŭ dekona- 
ĵoj) estas nun “ lasita al la konscienco de la individuo,” 
kaj ne prienketita de la kunvenoj per disciplino. La 
tuja rezulto, kiel oni povas atendi, estis granda ekstera 
kaj videbla aliiĝo—rapida malapero de karakterizaj 
apartaĵoj, kaj sendube granda senŝarĝiĝo por la pli junaj 
anoj. 

Alia, kaj pli rekta, rezulto de la “evangelia ” influo 
de la Gurneyoj, kaj de aliaj Amikoj samideaj, estis la 
ekleviĝo de tajdo de agemo en ĉiuspecaj direktoj bon- 
faraj, fllantropiaj, kaj misiaj. La antaŭa timo pri 
“ agemo kreitaĵa”—alivorte, pri entrepreno de ajna 
religia laboro sen rekta instigo kaj eĉ deviga influo de 
6upre—ŝajne iagrade anstataŭiĝis de timo enterigi sian 
talenton. La Kristanan devon eliri por serĉi kaj savi, 
diskonigi la vorton de vivo, kaj lasi sian lumon lumi 
antaŭ la homoj, jam bele ekzempligis kelkaj eminentaj 
geanoj. Multaj el la pli junaj Amikoj kaptis la flamon 
de ilia fervoro, kaj nuntempe de ĉiu direkto kuniĝas 
influoj, kiuj ŝajne pi*eskaŭ neebligis tiun “ kvietan sida- 
don,” tiun atendadon, ĉe kiu pli frua generacio de 
Amikoj trovis sian forton. 

Kun la nova tajdo de arda fervoro kaj bonfaro venis 
granda ŝanĝiĝo en la reganta tono de religia sento. La 
Biblio, kiun, pro timo ke la litero uzurpos la lokon de la 
spirito, Amikoj estis preskaŭ metintaj sub buŝelon, 
ekokupis situacion pli honoran, kaj oni komencis 
akcepti pli “ evangeliajn” kredojn pri la unika aŭ escepta 
naturo de ĝia inspiriteco. Iom post iom, la gravecon 
antaŭe rezervitan por la ideo de “ alrigardo por ĝusta 
gvido ” oni atribuis al tiu pri la neceso instrui “ sanan 
doktrinon ”; kaj en kelkaj direktoj oni nun povas 

rimarki videblan tendencon al pli da doktrina difino, kaj 
popularigo de metodoj, ol antaŭ kvindek jaroj estus 
toleritaj.* 

Kvankam ĉi tiuj modernaj tendencoj sendube akom- 
paniĝis de kresko de nia anaro, kaj kredeble iagrade 
kontribuis al ĝi, tiuj, kiuj sentas, ke la Kvakerismo 
havas sian radikon kaj forton en profunda sperto interna 
kaj spirita, kiu liberigas de ĉia dependo de eksteraj 
aferoj, de tempo al tempo forte protestis kontraŭ ili. En 
Ameriko la protesto kontraŭ (aŭ, kiel tiuj, kiuj protestas 
kredeble preferus diri—la enkonduko de) ĉi tiu moderna 
kaj kompare supraĵa fazo de religia agemo kaŭzis gravajn 
skismojn kaj bedaŭrindaĵojn. Je ĉirkaŭ la jaro 1826, 
gvidate de Elias Hicks, granda partio de Amikoj en tiu 
lando tute apartiĝis de la ĉefa aro; kaj la “ ortodok- 
suloj ” suspektas, ke konfesante obeon al la interna 
lumo, ĝi iĝis sekto pli-malpli unitariana aŭ racionalista. 
En Anglujo, tamen, la du ĉefaj fluoj antaŭeniris flankon 
ĉe flanko, kaj okazis nenia konsiderinda dividiĝo de la 
rivero. 

Ambaŭ partioj pretendas sin apogi sur la principoj de 
la fruaj Amikoj. Tiuj, kiuj subtenas super ĉio la dok- 
trinon de la interna lumo, kaj ke senpera inspiro kaj 
gvido estas nepre necesaj por la nasko de bona vorto aŭ 
faro, kaj aparte de vera adoro, povas abunde pruvi el la 
skriboj de Fox, Barclay, Penn, Penington, kaj aliaj 
patroj de la Societo, ke tio estis la fundamento kaj la 
konstanta temo de ilia instruo. Tiuj, aliflanke, kiuj sin 

* Multaj aliaj kaŭzoj, kompreneble, kunhelpis okazigi la fianĝiĝojn 
aluditajn. Mi ne estas kompetenta provi priskribon iomete ade- 
kvatan, kiom ajn malgrandskale, pri la lastatempa historio de la 
Societo ; kaj por la supraj vortoj mi celas nur ĝenerale montri la 
ĉefan dividon de penso ĉe ni. 

okupas el tuta koro kaj animo pri laboroj misiaj kaj 
“ evangeliaj,” diras ja vere, ke la fruaj Amikoj ne tiel 
“ atendis gvidon ” kiel esti kontentaj sidadi trankvile 
sen provo dispeli la mallumon ĉirkaŭan, kaj ke tio, kio 
altigis la individuan konscion ĝis la loko de superega 
aŭtoritato—kaj tiamaniere disvolvis pretendon al io 
parenca je persona senerareco—estis ne la “ primitiva,” 
sed la “ mezepoka ” instruo de la Societo. 

Troviĝas danĝeroj, kompreneble, en ĉiu ekstremo—en 
la troŝato al videbla kaj palpebla agemo, kaj en la nedeca 
intenso de sinesplorema kvietismo. Troa “ interneco ” 
iafoje ŝajnas tendenci al spirito eksterordinare maldolĉa 
kaj juĝema, sub kies ombro nenia freŝa kresko estus ebla. 
Ĝi evidente endanĝerigas la cerban sanon. Troa 
“ ekstereco ” malfortigas kaj detruas la esencon mem de 
nia atesto, kuraĝigas senvaloran kreskon de dependo je 
homoj, kaj apenaŭ povas esti sen danĝero por sincereco. 
Sed tamen la kaŭzo de la divergo, mi kredas, kuŝas pli ĉe 
diverso de talento ol ĉe kontraŭo de principo. Ambaŭ 
funkcioj ja estas bezonataj. Kie fonto de vivo vere 
elŝprucas interne, ĝi nepre emas superflui. La folioj 
kaj floroj estas tiel necesaj por la sano kaj fruktodono de 
arbo, kiel la radiko. Kaj ŝajnas al mi, ke la sekreta 
forto_de nia Societo, kaj ĝia aparta kvalifiko por servo en 
la nunaj tagoj, kuŝas en ĝia konscio pri la unueco de la 
interna kaj la ekstera, kaj en la profunda kaj pura 
spiriteco de ĝia celo rilate ambaŭ. 

Ekzistas nuntempe, mi kredas kaj certas, speciala kaj 
urĝa bezono por tiu atesto al la lumo—lumo kaj interna 
kaj ekstera—kiu estis la aparta ofico de la frua Kvaker- 
ismo. Ke tiu Kvakerismo, kiel ĝi nun staras, estas la 
ilo plej taŭga komuniki tiun ateston al la nuna generacio, 

mi ne estas egale certa. Sed se ne, kulpa grandaparte 
estas nia degenereco kiel Societo—nia falo en rigidan 
formalecon dum la dek-oka jarcento, kaj en vantan 
serĉadon por ŝatateco en la dek-naŭa. Sed malgraŭ ĉiu 
tia defalo dekstre kaj maldekstre, ŝajnas al mi, ke 
ankoraŭ restas en la maljuna arbo sufiĉe da vivo por 
freŝa elkresko de fruktodonaj branĉoj—ke la kadro de la 
Societo ankoraŭ estas tiel fortika kaj elasta, ke se nur la 
pli junaj anoj kontente kaj decide sin submetos al la 
necesa Dia disciplino, ĝi povos esti valorega ilo por nova 
generacio de Amikoj plenkonvinkaj. Nenia nova ondo 
de “ agemo kreitaĵa,” nenia prudenta adapto de Kvaker- 
ismo al modernaj gustoj, revivigos ĝian povon meze de la 
nuna generacio. Nur freŝa elŝpruco de la malnova povo 
—la senŝanĝa kaj neŝanĝebla povo de la lumo kaj vero 
mem—renkontita kaj invitita per freŝa submetiĝo de ĉiu 
koro, povas energiigi tion, kio malfortiĝas ĉe ni, kaj fari 
nin pli ol iam beno al la nacio. 

Se ĉi tiu povo estus plene malaperinta el inter ni, 
malmulte utilus ameme priparoli ĝian forlasitan loĝejon. 
Sed ĝuste pro tio, ke inter nia tre disigita restaĵo, ankoraŭ 
restas iom de la antikva spirito, mi sentas deziron ĝin 
veki, ĉe niaj propraj anoj speciale, kaj se eble ankaŭ ĉe 
aliaj, per la sperto kiun nia Societo efektive akiris pri la 
povo de religio ekskluzive spirita. 

Apenaŭ estas necese ripeti, mi esperas, ke tio, kion mi 
deziras servi kaj antaŭenigi, estas ne la Kvakerismo, sed 
la vero. Povas esti, ke la sekto ne plu estas bezonata, kaj 
ke ĝi destiniĝis al formorto—pri tio mi ne scias. Sed tiu 
vido al la vero, kiu trovis en la Kvakerismo sian plej 
emfazan esprimon—tiu adoro pure spirita, kaj tiu 
superegeco de la intema lumo, tiel forte prezentitaj de 

Fox kaj Barclay kaj Penington—ili havas ĉiaman valoron 
kaj efikon, kaj la bezono por ilia freŝa konfesiĝo ŝajnas en 
la nuna tago aparte urĝa. 

Inter lumo interna kaj lumo ekstera, ja ne povas esti 
rivaleco. Lumo, ni scias, estas unu; kaj inter ĝiaj 
diversaj montriĝoj ne povas esti kontraŭeco, kvankam 
kompreneble povas esti multe da kontraŭeco inter la 
respektivaj vidoj de diversaj homoj. Efektive, ŝajnas 
egale vane serĉi perilon absolute senkoloran interne kiel 
ekstere, en la propra koro kiel en la Biblio aŭ la Eklezio; 
kaj oni devas esti preta akcepti korekton el ĉiu direkto. 
Tamen, por ĉiu devas ekzisti aŭtoritato plejalta, kaj mi 
ne scias kie ĝi estas trovebla alie, ol ĉe la Apudesto 
loĝanta en la plej interna kamero de la propra koro, ĉar 
nur per tiu aŭtoritato oni povas sin pravigi eĉ ĉe la 
elekto de gvidilo ekstera. Ja estas neeble, konante la 
brilon de lumo interna, pridubi ĝian superegan aŭtorita- 
ton. 

Parolo pri lumo brilanta en la propra koro kiel ne 
konkludiga por la individuo, estus preskaŭ kontraŭdiro 
inter terminoj. Sed ĝuste pro tio, ke ĝi troviĝas interne 
de la individua koro, ĝia kampo estas tre limigita. Tiu 
kialo mem, kiu devigas min akcepti la gvidon de mia 
interna lumo, malebligas ke ĝi estu regulo (kvankam 
iasence ĝi povas servi kiel lampo) por alia. Ciu nepre _ 
ŝuldas ekskluzivan lojalecon al tiu radio de Dia lumo, 
kiu brilas rekte en lian plejinternan sanktejon. 

Neniel do estas mallojale al la lumo interna konfesi, ke 
ekstera normo estas bezona por celoj de kuna agado aŭ 
juĝo, aŭ akcepti pri la realeco de posedo de interna lumo 
provilon eksteran. Tiu, kiu lernis koni en la lumo 
interna la radiadon de la Dia Vorto, konfesos neniun 

voĉou malpli altan la superega aŭtoritato ekstera; kaj 
akceptos neniun provon pri ĝia realeco krom tiu difinita 
de Kristo Mem—justeco de vivado. 

La Amikoj ĉiam senhezite akceptis la Biblion kiel la 
komunan juĝilon pri iliaj agoj kaj instruo,* kaj de la 
komenco konfesis, ke nenia pretendo al Dia inspiro estus 
pravigebla krom per efektiva posedo de la justeco in- 
struita vorte kaj fare de Kristo mem—justeco superanta 
tiun “ de la skribistoj kaj Fariseoj.” 

Kaj ĉi tie frontas nin la fakto, ne ĉiam sufiĉe memorata, 
ke la vortoj “ interna ” kaj “ ekstera,” kvankam nepre 
necesaj, devas esti uzataj zorge. Estas tre grave, ke en 
la konsidero de mia temo, oni memoru la diversajn 
sencojn doneblajn al ili. Mi jam montris (pp. 20-22), ke 
la mistika signifo de “ interna ” aŭ “ ena ” ne estas por 
ni la sola. 

•Robert Barday, kiun generado post generaao opiniu la ĉef- 
kolono de teoria Kvakerumo, klare diraa ; ke la Skriboj estas “ neĉefa 
regulo ”—suba, tio estas, al la instruo de la Spirito, kiu inspiris ilin* 
Li antaŭvidas multajn el la nuntempaj konsideroj pri Ia nepra 
necerteco en interpreto kaj apliko, kiu forigas la eblon trovi ĉe ajnaj 
skribitaj vortoj sufiĉan gvidon por la senfina diverso de individuaj 
cirkonstancoj; kaj li ankaŭ plene konfesas la multajn fontojn de 
eraro ĉe skribaĵoj tiel antikvaj, alvenintaj al ni pere de tiom da 
malsamaj tekstoj kaĵ tradukoj. Li tamen deklaras, ke “ ĉar, kiel ĉiuj 
komune konfesas, ili skribiĝis laŭ dikto de la Sankta Spirito, kaj ĉar, 
malgraŭ eraroj eble englitintaj kun la forpaso de Tempoj, ankoraŭ 
restas sufiĉa kaj klara Atesto al ĉiu esenca doktrino de la Kristana 
religio, ni kredas ilin la sola taŭga ekstera deddilo ĉe polemiko inter 
Kristanoj,” aldonante, “ ni tre volonte konsentas, ke ĉiu nia doktrino 
kaj moro estu juĝata per ili,” kaj “ni ankaŭ volonte jesas, kiel 
pozitivan certan maksimon, Ke tion, kion faras iu ajn pretendante al 
la Spirito, kontraŭan al la Skriboj , oni juĝu kaj nomu Trompo de la 
Diablo. Car ni neniam pretendas la gvidon de la Spirito por fiirmo 
ĉe faro malbona, kaj ni same sdas, ke ĝuste kiel ĉiu malbono kon- 
traŭas la Skribojn, tiel ĝi nepre kontraŭas ankaŭ la Spiriton de kiu la 
Skriboj venis.” (Barday: Apologio, p. 86; Londono, 1736.) 

Ci tiu konata kvakera vorto devas ĉiam kompreniĝi 
kiel aserto, ne nur ke lumo estas trovebla per retiriĝo en 
la plej internan kameron de la propra koro, sed ankaŭ 
ke ĝi estas enestanta, esenca, originala; ke ĉar interne ĝi 
malkaŝiĝas, ĝi devas, se vera, lumi al la tuta estaĵo. 
Justeco, la frukto kaj rezulto de obeo al la lumo, estas 
tiusence kaj interna kaj ekstera. 6i estas ekstera, sed 
ne fremda. 6i estas ekstera en la senco ke ĝi estas 
videbla, palpebla, malferma al la taglumo; afero kiu 
kiel ajn difinita aŭ klarigita estas universale rekonebla, 
kaj kiu laŭ ĉies konfeso pravigas la instruon kiu ĝin 
produktas. 6i ne estas ekstera en la senco ke ĝi venas de 
ekstere, aŭ ke ĝi estas iagrade arbitra, aŭ okaza, aŭ 
dependa de la juĝo de niaj kunhomoj—ĝi estas natura, 
ne arta, provilo kaj rezulto de la stato interna. Nek 
estas ĝi ekstera en la senco ke ĝi rilatas nur al la videbla. 
Efektive, ĝi ja presas sian stampon eĉ sur la korpon mem, 
kaj kompreneble konsistas grandaparte en videbla kaj 
reala regado de la menso super la korpo; tamen, origine 
kaj esence, ĝi estas el la spirito, ne el la karno. 

La konstanta kaj energia serĉado por, kaj apliko de 
justeco, estis tio, kio disringis la fruajn Amikojn de 
nuraj mistikuloj. La “ Amikoj de la Lumo ” ne estis 
kontentaj primediti lumon enfermitan en la propra koro. 
Ili lasis ĝin libere lumi antaŭ homoj. Ili maltime 
proklamis ĝian universalecon, kaj vokis al ĉiu iradi en ĝi. 
Ili firme pretendis, ke ĝi estas la lumo de Jesuo Kristo de 
Nazaret, la vera Suno de Justeco, kaj ke la lumo, spirito, 
kaj graco de Kristo en iliaj koroj estas unu kun la spirito 
en kiu la Skriboj doniĝis. Super ĉio, ili insistis, ke la 
lumo estas la Spirito de la vero, kaj nepre gvidos en ĉian 
veron; ne en ĉionsciecon aŭ senerarecon, sed en veron 

en la koro—veron de vorto, de penso, kaj de faro. Tiel 
ili komprenis la grandan veron, ke la lumo interna kaj la 
lumo ekstera estas egale aspektoj de la Eterna Vorto de 
Dio—tiu Vorto kiu, restanta en ni, estas nia Eterna Vivo. 

De lumo intema—ne sole la vizio de la mistikulo, sed 
puro, justo, sincero, simplo de koro—de tiu lumo, ili 
asertis, ĉiu animo havas ĝermon, kiu, laŭ sia obeiĝo, 
gvidos el la malbono, kiun ĝi kondamnas. Kaj la gloro 
de ilia instruo estas, ke al ĉiu ĝi vokis ellabori sian 
propran savon—kun timo kaj tremo, vere, kaj per la 
forto de Dio energianta en kaj kun li, sed sendepende de 
iu homo, aŭ de io ajn pereema, aŭ disputebla, aŭ akci- 
denta—penti, kaj fari fruktojn indajn je pento; esti 
sobrema, kiel filo de la tago. 

Jen kion mi volas esprimi, parolante pri la pura 
spiriteco de la celo de la Amikoj rilate kaj la inteman kaj 
la eksteran. La interna lumo en kiu ili deziras iradi 
estas lumo ne intelekta, sed puriga; ĝi konsistas ne en 
ravo, ekstazo, sento, sed en klara vido en la profundan 
veron; ĝi gvidas ne al scio, sed al sankteco—kiu efektive 
estas scio de la vero. Ĝi brilas en trankvilo; kaj por 
ĝin nutri estas bone fiankenmeti la propran priokupiĝon 
pri la frapantaj kaj atentonvokaj kaj pasemaj aferoj 
eksteraj, meditante en kvieto pri tio, kio estas eterna, ke 
ĉio vidiĝu ĝustaproporcie. Eksteran provon ĝi invitas 
kaj konfesas; sed tiu provo konsistas en la kvalito de 
ĝiaj eksteraj rezultoj kiel sinrekomendaj al ĉies kon- 
scienco; ĝi sin montras ne per konformo al la instmo 
de aliaj, sed per povo aliformiga. La ekstera stampo 
valora por ni estas ne stampo aŭ signo aplikita aŭ admini- 
strita de ekstere, kaj per rimedoj materialaj, sed la 
ekstera kaj videbla radiado de flamo brulanta interne. 

Ni konfesas la superecon de la lumo interna kiel la 
superecon de la fonto super la rivero, kaj la pureco kaj 
la puriga povo de la rivero estas la pruvo pri la pureco de 
la fonto. Kaj ŝajnas al mi, ke direktante atenton al 
moralaj kaj spiritaj rezultoj pli ol al precizeco de dok- 
trino aŭ ĝusteco de ceremonia observo, la Amikoj 
tieldire “ frapis la ĝustan najlon sur la kapo.” Kiel en la 
tempo de George Fox, tiel ankaŭ nun, tiu alvoko rekte 
al la konscienco ja estas la unu nepra rimedo per kiu la 
homoj povas “ direktiĝi al la lumo,” lerni rekoni Tiun, 
kiu estas la Lumo, kaj instruiĝi trovi en Li sian eternan 
ripozon—la ripozon kiu estas la komenco de potenco kaj 
de venko. 

Se ni prave kredas, ke la savo de Jesuo Kristo estas 
influo pure spirita, flamo kiu trovas en ĉiu homa koro 
pretan brulaĵon, kaj kiu etendiĝas de koro al koro kiel 
fajro de torĉo al torĉo—influo daŭrigata ne per ritoj kaj 
ceremonioj, kaj per “ la apostola sinsekvo ” de ekstera 
ordinacio, sed per tiu sinturno for de malvivaj faroj por 
servi al la vivanta Dio, kiu estas ebla por ĉiu vivanto, 
kaj kiun neniu povas fari por alia—se tiu kredo estas 
vera, tiam restas antaŭ la Amikoj granda tasko ĝin 
proklami, kun granda respondeco per tio, ke ili ĝin 
ricevis kiel heredaĵon. 

Car tiu kredo ankoraŭ ne ĝenerale akceptiĝis. La 
Kristanismo disvastiĝinta kaj florinta estas ankoraŭ 
saturita de fido al ritoj kaj ordinancoj eksteraj, kaj pro- 
funde implikita en rigidaj formularoj. 6i konsistas 
grandaparte el kredkonfesoj kaj doktrinoj, kiuj, ĉu 
teorie veraj aŭ falsaj, estas teneblaj “ en maljusteco,” 
kaj do ne povas vere savi la animojn fidantajn al ili. 

La plimulto de Kristanoj diras aŭ supozas, ke ĉi tiuj 

aferoj estas esence helpaj al ili. Mi ne arogas al mi diri, 
ke ili eraras, kvankam mi konfesas, ke mi kredas la diron 
tro laŭkutima esti konkludiga. Sed pri unu afero mi 
estas certa. Troviĝas granda kaj kreskanta nombro da 
personoj, kiuj ne povas akcepti eksterajn ritojn aŭ 
klerikan instruon. La Kristanismo de Jesuo Kristo 
mem, jen la Kristanismo, kiun la Amikoj solaj, aŭ 
preskaŭ solaj, firme proklamas plensufiĉa. Predikante 
tiun esencan Kristanismon, oni povas alvoki sentime al 
la atestanto en ĉiu koro; kaj mi kuraĝas diri, ke tio estas 
religio ne nur por virinoj kaj infanoj, sed religio kiu 
alvokas al la plej bonaj instinktoj de vira sendependo, 
kaj ilin fortikigas. 

Oni ne supozu, ke mi atribuas la tuton de la modema 
ribelo kontraŭ religio al la greftiĝo de ekleziaj “ disvolva- 
ĵoj ” sur la simplecon kiu estas en Kristo. Mi scias, 
kompreneble, ke multaj aliaj fortoj tendencas fremdigi 
la homojn de Dio, kaj ke multo en la progreso de scienca 
eltrovo ne estas facile akordigebla rapide kun eĉ la 
esenco mem de la religio. Kaj ĝuste pro tio, kela ŝipo de 
fido estas en danĝero, mi sopiras vidi ĝin libera de 
ŝarĝoj nenecesaj. Ĝuste tial, ke la homoj estas tiom 
pretaj forĵeti de si ĉian penson pri la aferoj aparte- 
nantaj al ilia paco, kaj malespere forlasi la solan esperon 
kiu povas purigi iliajn vivojn, mi deziregas vidi tiun 
esperon malimplikita for de ĉio eluzita kaj malhelpa kaj 
neracia. 

La Kvakerismo en sia origino estis decida kaj sukcesa 
provo atingi tion. La gloro de la fma Kvakerismo estis 
ĝia rekteco, ĝia senkompromisa, senceda postulo, ke 
la vivo atestu al la vero, kaj ĝia firma staro kontraŭ ĉiu 
postulo plua. La “ lumo interna ” estis ne nur vorto 


Digitized by 


Go^ 'gle 


Ŭriginal from 

NEW YORK PUBLIC LIBRARY 



124 FUNDAMENTOJ DE LA KVAKERISMO 

kun la plej profunda signifo poezia kaj mistika; ĝi estis 
doktrino de plej severa justeco, kaj samtempe aserto de 
firma sendependo. Tiuj, kiuj konsciis la brilon de Dia 
lumo en la proprajn korojn, bezonis nenian pastran 
absolvon aŭ intermetiĝon. Ui estis kontentaj stari aŭ 
fali laŭ sia senkulpeco antaŭ ĉiu. Eĉ iliaj karceristoj 
ofte fidis al ilia promeso iri mem al malproksima 
malliberejo. Estis bone konate en tiuj fruaj tagoj, ke 
la vorto de Amiko estas fidinda kiei leĝa kontrakto. Eĉ 
ĝis la nuna tempo, kaj, mi kredas, ne senbaze, kroĉiĝas al 
la Amikoj reputacio por aparta verdiremo kaj sobrani- 
meco. 

Mi atentigas tiel insiste pri la firma decido subteni al- 
tan moralan normon en la Societo, ne nur pro la superega 
esenca graveco de justeco; ne nur ĉar mi kredas, ke 
kiom la religio liberiĝas de la ekstera kaj ceremonia kaj 
pereema, ĉi tiu nedetruebla kresko de sankteco havas 
tiom pli da spaco por etendiĝi; sed ankaŭ ĉar oni ne 
povas nei, kaj devas ja neniam forgesi, ke ekzistas reala 
kaŭzo por la suspekto, aŭ almenaŭ la esploro, ordinare 
direktita al ĉiu spirita aspiro aparte alta. 

Inter emocio religia, kaj emocioj el fontoj malpli puraj, 
estas rilato bone konata kaj terura. Ciam ekzistas 
danĝero en tio, ke provante stimuli la unu, oni riskas 
eksciti la alian, kaj danĝero eĉ pli granda, ke la malpli 
alta povas porti la veston kaj aspekton de la pli. La 
historio de religiaj revivals* liveras abundan averton pri la 
danĝeroj, kiuj nepre akompanas ĉiun subitan ekbolon de 
sento, eĉ kiam multo el ĝi estas profunda kaj vera kaj 
daŭra. 

•Movadoj de religia reviviĝo, de subita kaj vastetenda spirita 
vekiĝo. Trad. 

Sendube la fondintoj de la Societo de Amikoj havis 
sian porcion de tia instrua kaj iafoje humiliga sperto.* 
Ili estis kuraĝuloj, kiuj sciis la realecon de sia profunda 
sperto, kaj ne senkuraĝiĝis facile pro kelkaj ekstravagan- 
coj (ŝajne, efektive, tre malmultaj) ĉe siaj disĉiploj. Sed 
oni havas kaŭzon kredi, ke ili forte sentis la gravecon 
speciale gardi la sobremon decan al la filoj de la tago, en 
tempo kiam ilia propra predikado fermentis en homaj 
mensoj kiel nova vino. Krom la granda kaj senŝanĝa 
antaŭgardo, ke ili konstante predikis justecon, apela- 
ciante al la lumo ekstera kiel provilo pri la realeco de la 
lumo interna, ili, konscie aŭ ne, per du apartaj manieroj 
sin ŝirmis kontraŭ la danĝero de spirita, aŭ kvazaŭ- 
spirita, ekscitiĝo. 

Unu ŝirmilo estis la plena konfeso, ke la agado de la 
Spirito de Dio sur la koro estas ne nur instiga, sed ankaŭ 
brida, kaj ke por ĝia ĝusta interpreto oni devas esti 
kvieta. “ Atendu en la lumo ” estis unu ĉefnoto de la 
konsilo de George Fox. Kiel ankaŭ nun, la Amikoj estis 
zorge instruitaj tiom submetiĝi al la detenoj, kiom sin 
cedi alla devigoj, de “plej bona saĝo.” “Vivi profunde,” 
“ paŭzi ĉe la afero,” procedi nur se “ vojo malfermiĝas,” 
nenial malatenti “ baron en la menso,” ĉi tiuj kaj multaj 
tiaj konataj admonoj de la Kvakeroj montras per kiom 
da “ sankta timo ” ilia fervoro kutime moderiĝis. 

La “ kvietismo ” estas, efektive, la natura akompanaĵo 
de la “ mistikismo ” (mistikismo, tio estas, en la senco de 
kredo je la interna lumo). Viva sento pri apudesto 
de la Kreinto nepre naskas kvietecon de la kreito. Kaj 
nur sub la brida kaj rega povo de la respektego tiel 
inspirita povas la homa spirito sendanĝere konscii la 

• La hutorio de James Naylor estas la plej konata kazo ekzempla. 

senperan apudeston de sia Dia Fonto. Ja profunde 
vera estas la antikva hebrea sento: “Cu homo vidos 
Dion, kaj vivos ? ” Religia emocio, eĉ reala, povas esti 
malsaneca. Ju pli profunda la kordo vibrigita, des pli 
terura la danĝero de ĉiu knaro, aŭ devio for de streĉo 
konvena kaj konstanta. 

La dua ŝirmilo kontraŭ la danĝero sin cedi al ekscito, 
aŭ al impuiso nematura aŭ nekontrolita, proviziĝis en 
nia tuta sistemo de “ eklezia organizo” kaj kontrolo, 
kaj aparte en la graveco atribuita al konstato pri 
la “ unueco de Amikoj ” pri proponita religia servo 
antaŭ ol ĝin entrepreni. Ci tio estas kurioza kaj bele 
adaptita gardilo por la burĝonoj de libera ministrado— 
libera en la senco ke ĝi estas tute spontana, kaj instigita 
nur de impulso kiun oni kredas de supre. Tute ne estas 
afero nekonata, eble eĉ ne malofta (mi parolas laŭ nur 
malmultaj observokazoj), ke Amikoj en siaj aferaj 
kunvenoj malkonsilu “ koncernojn ” kiuj ŝajnas al ili 
ne pravigitaj de kialoj sufiĉe pezaj, aŭ pri kiuj ial ili 
nefavore juĝas. 

Ne nur rekte, sed, per ia alta valoro tiel kolektive kaj 
tradicie konsentita al singardemo ĉe trakto pri spiritaj 
aferoj, nerekte ankaŭ, ĉi tiuj ŝirmiloj tendencas naski 
sobrecon kaj paciencon. La Kvakero instinkte kaj 
profunde sentas, ke ĉiu vazo uzota por sankta celo devas 
antaŭ ĉio esti pura. Precipe ĉiu, kiu sin nomas ministro 
de la evangelio, devas aprobigi sin en la plena taglumo 
kiel ne nur predikanto, sed ankaŭ vivanto, laŭ la Spirito 
de la vero. 

Kaj la “ministroj,” oni memoru, ne estas personoj 
ŝirmitaj kaj apartaj; sed viroj kaj virinoj okupataj pri 
la ordinaraj aferoj de la vivo, laborantaj ĉe diversaj 

metioj kaj profesioj, kaj partoprenantaj la ĉiutagajn 
spertojn de tiuj, al kiuj ili ministras. Cu nedajnas aparte 
adaptita al la bezonoj de nia tempo ĉi tiu kombino de 
simpla, sana, sobra sendependo kun la plena kaj senre- 
zerva spiriteco kaj pureco de nia konfesita celo—nome, 
vivo laŭ la senpera gvido de la Spirito de la vero ? 

Jen kie mi vidas en la idealo de la Kvakerismo la 
solan ĉiampravan kaj fruktan idealon dela Kristana vivo: 
nome, obeo al la vero laŭ la senco plej alta kaj plena, 
la vero vivanta—vero, tio estas, ne en la senco de ĝusta 
aŭ ortodoksa kredo pri Kristo, sed de ef ektiva partopreno 
en lia Spirito, la spirito de Tiu, kiu mem estas la vojo, la 
vero, kaj la vivo; lernado per tiu obeo koni lian voĉon; 
kaj konstanta atesto al aliaj pri la realeco kaj la povo 
de lia viva apudesto kaj instruo. Kaj nur unumaniere 
estas tiu atesto farebla; la vivo devas esti penetrita 
de la lumo—la lumo kiu lumas al ĉiu homo venanta en la 
mondon—penetrita kaj ardigita kaj purigita, ĝis ĝi 
brilas kaj interne kaj ekstere. La vivo estas la lumo 
dela homoj. 

En nia j tagoj oni atakas la fidon ĉe ĉiu punkto, ka j de ĉiu 
direkto, kun libereco kaj furiozo nekonataj antaŭ sesdek 
jaroj. Cion skueblan oni skuas ĝis la fundamentoj mem. 
Persone, mi firme kredas, ke ĉi tio, kvankam danĝera, 
estas entute natura, necesa, kaj plejparte bonefika. 
Ioman tempon povas ŝajni, ke ĵetinte brulajon sur 
klaran fajron, oni ĝin estingis; sed se la fiamo estas 
sufiĉe fortika, ĝi denove leviĝos tia la fumo kaj polvo, kaj 
brilos eĉ pli forte pro la venkitaĵo. Kaj tiel same, la 
fido al la eterne vera nepre leviĝos super ĉiu nuna konfuzo 
kaj mallumiĝo de saĝo, por briH kun freŝa povo en la koro 
kiu firme sin tenis al la vero, ĝiaj postuloj estu kiaj ajn. 
K 

La Societo de Amikoj ĉiam (kaj ja saĝe) rifuzis postuli 
subskribon al formularo kiel necesan aŭ eĉ subkompreni- 
tan kondiĉon por aneco.* Ĝi senkaŝe kaj firme akceptis 
la Biblion kiel la solan komunan normon kaj tenejon de 
skribita doktrino, sed por individua gvidiĝo “ en ĉian 
veron,” kaj por la interpreto de la Skriboj, ĝi ĉiam 
kuraĝis fidi senrezerve al la senpera instruo de “la 
Spirito kiu inspiris ” ifin. Ĝis nun ĝi restis fidela al sia 
kredo je la vivanta Gvidanto. Kaj ĉi tiu kredo, mi estas 
certa, estas la sola kiu satigos la bezonojn de la fibera 
penso niatempa. 

Por ke penso estu vere libera, en la senco sentima kaj 
senantaŭjuĝa, ĝi devas ne nur esti malfermita al la tuta 
amplekso de sperto, sed ankaŭ akcepti korekton laŭ 
centraj kaj senŝanĝaj principoj: la konstanteco estas 
necesa kiom la malfermeco. Mi kredas, ke tiu, kiu 
lernis submetiĝi al korekto kaj de ekstere kaj de interne, 
kiu kuraĝas fronti egale ĉiun realan fakton kaj ĉiun 
necesan procedon de mensa discipfino kiuj povas lin 
trafi, havas tre gravan rolon meze de la malserenaj vivoj 
kaj pensoj de la nuna tempo. ĉar dum la homa naturo 
estas kia ĝi estas, ĝi nepre konscias, kiom ajn malklare, 
ke ĝi bezonas no nur nutriĝi per scio, sed ankaŭ esti 
“ potence fortigita en la interna homo.” 

Du aferojn, laŭ mia kredo, la homoj nuntempe 

* Kiam iu petas aniĝon, la Monata Kunveno nomas Amikon aŭ 
Amikojn, kiuj devas viziti lin, kaj raporti al la Kunveno la rezulton 
de la vizito, antaŭ ol oni donas respondon. La kondiĉoj plenumendaj 
estas nenie precize formulitaj, sed la celo de la vizito estas eltrovi, laŭ 
ĝenerala maniero, ĉu la kandidato plene “konvinkiĝis pri Amikaj 
principoj.” La esploro do estas pure persona kaj individua ; kun la 
elasteco kiu karakterizas ĉiujn niajn aranĝojn, kaj kiun ni sentas 
favora al plej plena dependo je Dia gvido. 

bezonas, kaj por ricevi spiritan helpon, devas havi. Ili 
bezonas formon de kredo kaj adoro pli altan, pli puran, 
pli indan, ol la kutime provizita; kaj pruvon pri la 
realeco de la objektoj de kredo pli fortan, ol ordinare 
prezentiĝas. 

Per formo de kredo pli alta, pura, inda, mi celas ne 
plibonigitajn formularojn aŭ liturgiojn; sed, pli ĝuste, 
tiun malfermecon por pliboniĝo kiun fiksita formo 
elbaras, kaj kiun eĉ la belo kaj digno mem de la Angli- 
kana Liturgio tendencas malhelpi. La homoj bezonas, 
mi kredas, manieron de adoro, kiu estos pli simpla, pli 
viva kaj reala—pli vere alta kaj pura ĉar malpli intelekte 
ambicia, kaj ĉar pli freŝe inspirita de homa bezono kaj 
Dia helpo—kaj manieron de parolo pri Diaj aferoj 
malpli laŭkutiman, malpli teknikan kaj artan, pli 
videble fontantan el efektiva sperto, kaj pli fortike 
bazitan sur tero komuna. Ili bezonas ne rajtigitajn 
instruistojn, sed kompetentajn atestantojn; ne aŭskulti 
al predikoj kaj “ Diservoj,” kiom ajn admirindaj, 
faritaj plenume de profesia devo, en preskribitaj limoj 
de ortodokso, je aranĝitaj horoj kaj laŭ reguligita kvanto; 
sed persone kontakti kun tiuj, kiuj vidis, sentis, renkontis, 
kion ili parolas, kaj kiuj parolas ne ĉar ili estas oficiale 
difinitaj por paroli, sed ĉar la pleneco de la koro tion 
devigas—kiuj kuraĝas silenti kiam ili havas nenion 
direndan, kaj ne timas konfesi siajn dubojn, perpleksojn, 
aŭ nescion. La homoj iĝas kritikemaj kaj senpaciencaj 
pri laŭkutimaĵoj; ne nur, mi kredas, pro la disvastiĝo 
de edukado, sed ankaŭ ĉar ili malsatas por la realo, kaj 
(per la mirinda cirkulado de ĉio) trovas sin frontataj de 
ĉiuspecaj problemoj sufiĉe timigaj por ĉiu, kaj duoble 
por tiu kies fundamento estas nefirma eĉ iomete. Kiu 

povas miri, se, vidante ĉiun specon de mizero homa kaj 
besta, de malvirto, krimo, perforto, kaj hereditaj de- 
gradeco kaj malsano, de ŝanĝiĝo kaj danĝero, kaj dis- 
peciĝo de ĉiu rifuĝejo (kaj nuntempe al la mensa vido 
prezentiĝas ĉiu angulo de la lando, eĉ de la mondo)—ili 
rifuzas kontentiĝi per supraĵa aŭ laŭkutima klarigo pri 
la teruraj problemoj frontantaj ilin, kvazaŭ spite al ilia 
fido ? La glatfiueco, la incitega kompleteco, la nekonscia 
blasfemeco, de multaj M ortodoksaj” pravigoj de Provi- 
denco, sufiĉas naŭzi pri nura ortodokseco. 

Ni Kristanoj estas maldelikate vekitaj de la ŝtormo, 
kaj komencas konscii, ke ni bezonis tian korekton kaj 
kribron de penso kaj lingvaĵo kianabundeliverasmoder- 
naj atakoj. Je tia momento, por ajna religia sekto estas 
neesprimebla privilegio esti nekatenite de kredkonfesoj 
kaj formularoj; havi nenion en siaj tradicioj aŭ moroj 
kiu malhelpas ke ĝi profitu el la korekto, aŭ ke ĝi voĉu 
sian ĉiaman kaj senŝanĝan ateston per lingvaĵo la plej 
freŝa kaj fieksebla kaj moderna disponebla. Kaj eble 
ankoraŭ pli granda estas la privilegio, meze de la Babelo, 
esti lerninte la trioble benan povon de silento; private 
kaj publike ĝui la okazon kaj la praktikon de silenta 
medito pri tio, kio estas neparolebla kaj senŝanĝa, kaj 
de atesto al la lumo en tiu kvieto, kiu plej klare reflektas 
la Dian gloron, en kiu la akuzoj de la malamiko plej efike 
estingiĝas. 

Kaj, due, la homoj bezonas ne nur pli puran esprimon 
de kredo, sed ankaŭ pli fortajn pruvojn pri la realeco de 
ĝiaj objektoj. Kompreneble, mi ne volas diri pruvojn 
novajn, aŭ eĉ ke vere nova atestaĵo al eterna vero iam 
povas aperi, kvankam freŝaj aspektoj kaj ilustroj kaj 
riveloj de ĝi montriĝas ja ĉiutage. Pli ĝuste, mi volas 

diri, ke la batalo antaŭe farita tie kaj tie de ĉampionoj 
unuopaj nun flamas laŭ la tuta linio; ke en la nunaj 
tagoj, vole aŭ ne, ĉiu troviĝas meze de ĝi; ke neniu 
povas eviti aŭdi la plej profundajn verojn ĉiudirekte 
disputataj; kaj ke ni bezonas batalilojn, se ne pli forti- 
kajn, almenaŭ pli facile uzeblajn kaj pli plene elprovitajn, 
pli honeste niajn, ol eble sufiĉis en antaŭa tempo. Mi 
kredas, ke pri la realeco de tio, kio sola povas satigi la 
plej profundajn bezonojn de la homa spirito, ni bezonas 
pruvon moralan kaj spiritan pli ol nur intelektan. Estas 
bone, ke kredo religia, kiel ĉiu alia, estu kribrita, kaj 
provita, kaj korektita, kaj pruvita aŭ refutita, kaj ĉiel 
traktita laŭ la postuloj de vero. Por tiu, kiu celas sole la 
veron, timinda estas nenia rezulto el serioza kaj rajta 
esploro pri ajna demando. Sed post ĉio, restas eterne 
vere, ke la homo ne povas per esploro trovi Dion; tamen 
sen Li kiom utilas la vivo ? Por efike armi iun kontraŭ 
liaj malfacilaĵoj, ne sufiĉas liveri al li respondojn la plej 
saĝajn kaj verajn. En tago kiam ĉia aŭtoritato ĉie estas 
tidl malŝatata, la kredo de alia malmulte konsolas. Kaj 
en ĉra tempo kaj cirkonstanco, io pli ol la teorio estas 
bezona por la venko. 

Car kio, efektive, estas tiu “fido,” kiun super ĉiuj 
aferoj tiu, kiu posedas eĉ grajnon da ĝi nepre deziras 
proponi al aliaj ? “ Tiu ĉi estas la venko venkinta la 
mondon, nia fido.” Ĝi estas ne nura kredo, sed povo; 
kaj povo montriĝas nur en ago, nur venkante reziston. 
Povo kiu levos super tentojn, super zorgojn, super 
egoismon; povo kiu faros ĉion nova, kaj submetos ĉion 
al si; povo per kiu perdo aliformiĝos en gajnon, aflikto 
en ĝojon, la morto mem en la pordon al etema vivo: 
ĉu tio ne estas la vera signifo de fido ? 

Mi vidas nenian rimedon disvastigi tian fidon krom 
ĝin uzi; kaj mem, kiam vojo malfermiĝas, agi juste, 
atingi promesojn, el malforteco refortiĝi, fariĝi potenca 
en militado—jes, kaj rericevi siajn mortintojn per revi- 
vigo. Jen la pruvoj kiuj konvinkos la mondon “ rilate 
pekon kaj justecon kaj juĝon ”; tiuj, ne rezonadoj, 
estas la pruvoj pri Dia Fonto de vivo kaj povo, kiujn la 
Amikoj instruiĝis kredi ĉefgravaj. Formularoj eluziĝos, 
eĉ la siatempe plej perfektaj, kaj la plej respektegindaj 
laŭ origino. La signifo de vortoj aliiĝas, kaj la ŝanĝi- 
ĝantaj lumoj de scio distordas ĉiun formon kiu ne 
ŝanĝiĝas kun ili; sed la povo de vivo senfina neniam 
ĉesas influi homajn korojn; kaj la bezono por la helpo 
de la nubego de atestantoj ĉirkaŭ ni estis neniam pli 
urĝa ol nun. 

De ĉiu flanko venas la krio, voĉita aŭ ne; “ Donu al 
ni el via oleo.” Sed ni, kiuj ne estas sen provizo, estas 
severe instruataj respondi, “ Iru prefere al la vendistoj, 
kaj aĉetu por vi mem” 

“ A 1 la vendistoj.” La “ akvo de vivo ” estas por ĉiu 
soifanto; la “ vino kaj lakto ” proponiĝas sen mono kaj 
sen prezo. Sed la oleon, la liveron de lumo por aliaj 
vivoj, ĉi tion oni devas aĉeti. Ne pere, ne sidante 
en komforto kaj absorbante la pensojn de aliaj, oni 
povas fariĝi lampo por elmontri la vojon de la vivo. 
Unue la propra koro devas baptiĝi en fajro, kaj la scio 
aĉetiĝi je la kosto de sufero. Nur scio tid kare aĉetita 
ebligas levi standardon ĉirkaŭ kiu aliaj kolektiĝos por 
batali la bonan batalon de la fldo. 

La aparta barakto de la nuna epoko estas barakto por 
vero. Kaj ni, kiuj maltimis nin nomi infanoj de la 
lumo, ĉu ni ne kuraĝe kunplektu la manojn kun ĉiu, kiu 

baraktas lumen ? Cu ni ne estu volontaj kaj pretaj for- 
meti ĉion pezan—ne nur ĉiun malhelpan posedaĵon aŭ 
kutimon, sed ĉiun vanan provon ligi la veron de Dio per 
homaj formularoj kaj difinoj—kaj senrezerve fidu la 
vivan instruon de la Spirito por ni mem kaj por aliaj, 
“ serĉantaj Dion en sankUco , por ke ni vidu lian povon 
kaj gloron ” ? 

La sankteco—tio estas, obeo—jen nepre la sola ri- 
medo per kiu konstrui, kvazaŭ eur roko, kredon daŭ- 
rontan. Starante firme sur tiu roko, kaj sole tiu, oni 
povas esperi ricevi kelkajn ekvidojn enla Diajn misterojn. 
“ Nubo kaj mallumo estas ĉirkaŭ li,” sed “ vero kaj 
justeco estas la fundamento de lia trono.” Ja ne decas 
provi klarigi ĉiun interrilaton de Dio kun la homoj, 
ankoraŭ malpli la misterojn de lia Esto kaj Naturo. Ja 
vane ni entreprenus klarigi al aliaj tion, kio ĉiam restos 
mistero por eĉ liaj plej fidelaj infanoj. Tamen, ni neniam 
hezitu atesti pri tio, en kion tra ĉi tiu timiga nubo ni de 
tempo al tempo permesiĝis ricevi ekvideton. Neniam 
ni ĉesu laŭeble instigi niajn kunulojn, ke ili ankaŭ levu 
la okulojn ĉielen, kaj (kvankam la vizio povas malfrui) 
atendu ĝin kun neŝancelebla pacienco. Povas esti, ke 
ili nomos nin revantoj, kaj ke ni opinios ilin blindaj. 
Kiam ni parolas pri la steloj, ili eble diros, ke ni vane fan- 
tazias pri nura pentrita plafano. Sed ankoraŭ ne venis 
la fino. Nenia tegmento homfarita restos eterne. Pli- 
malpli frue, ĉio tera nepre pereos kaj dispeciĝos. Tiam 
la infanoj de la tago “ levos siajn kapojn,” sciante ke ilia 
“ elaĉeto proksimiĝas.” 

Car la vera ankrejo de la animo kuŝas ekster parolo kaj 
pruvo, kaj ĉiu firme enradikiĝinta vivo liveras al ĝi 
ateston, kies vortigo estas nek necesa nek ebla. Pli 

profunda ol ĉiu bezono al nura konvinko estas la bezono 
al ripozo kaj firmecp. Por libereco necesas trankvileco. 
En kvieto kaj konfido estas forto. Dum la koro skuiĝas 
kaj agitiĝas de ĉiu ondo de afliktoplena mondo, dum la 
ombroj de pasantaĵoj havas povon distri kaj konfuzi la 
vidon, oni ne povas klare ekkoni tiun veron, kiu sola 
liberigas. 

Vere “ restas sabata ripozo por la popolo de Dio 99 ; 
kontentiga, animonresaniga pleno da ripozo, kiun 
kelkaj el ni jam gustumis. Kelkaj el ni scias kun certeco, 
ke la restejo de niaj animoj estas nenio pereema. Kelkaj 
scias, kio estas esti volonte venigite en ordon kiu fiuas 
percepteble kaj ĉiame el la senŝanĝa volo de Dio, en kiu 
sola la nia povas akordiĝi kaj firmiĝi. Kelkaj estas 
lemantaj ĉiam pli kaj pli plene akcepti la volon de la 
Patro tial, ke ĝi estas la volo de la Patro, kaj tagon post 
tago eniri pli kaj pli vere en la filan spiriton. Sperti pro- 
prakore la akordigan, purigan, energiigan povon de la 
Dia volo, estas trankviliĝi pri si mem kaj pri aliaj; ne 
liberiĝi de sufero, aŭ ĝin ignori, sed malgraŭ ĝi resti 
serena—scii, ke malsupre de ĉiu kreitaĵa agitiĝo estas la 
brakoj eternaj; ricevi forton konsenti ĉion ordonitan 
de tiu patra volo, kaj rezisti ĉion, kio ĝin kontraŭas. 

Tiel prenante sur nin la krucon, ni komencas vidi iom 
de ĝia gloro, sperti iom de ĝia liberiga povo. Pasinte 
mem de morto al vivo, kondukite tra “ diversaj specoj 
de morto 99 en vivon ĉiam pli plenan kaj abundan, ni 
tiam ja povas atesti la savan povon de Kristo; tiam ni 
priparolas kion ni scias kaj niaj manoj palpis, koncerne 
la Vorton de la vivo; tiam ni estas sur propra tero. 

Ni ĉiam kredis, ke (per ilia obeo al ĝi, eĉ en nescio pri 
ĝia Fonto) la lumo de Kristo, la elbrilo de la gloro de la 

Patro, purigas la korojn de multaj, kiuj ne voĉas lian 
nomon—kiuj ĝis nun ne povas rekoni la gloran vizaĝon 
el kiu la lumo brilas. Sed la pleno de la “ lumo neatin- 
gebla ” estas ja aparte por tiuj, kiuj staras antaŭ la 
trono de Dio kaj la ŝafido, kaj kun plenintenca koro 
adorkliniĝas antaŭ la Sidanto sur ĝi. 

Ni pretendas esti popolo trovinta ripozon en Dio, 
popolo kiu konstmas sian domon sur roko, per obeo al 
la “ vortoj de eterna vivo ” donitaj de Kristo, la Vorto. 
Ni rekonas lian voĉon ne nur en la paĝoj de la Skribo, sed 
ankaŭ en la tuta vivirado ordigita de li, kaj ankoraŭ pli 
proksime en la plej interna kamero de la koro; kaj ni 
deziras cedi al ĝi nedividitan lojalecon. 

Nia misio, kiel branĉoj de la vivanta Vinberujo, estas 
lasi la energiadon de tiu Voĉo, Lumo, Spirito, kaj Graco 
de Kristo elmontriĝi en niaj vivoj; kaj, kiom la povo 
doniĝas, atesti al ĝi per vortoj ankaŭ; baptantaj kaj 
baptiĝantaj en tiun Nomon, en kiu sola estas savo. 

Posedante, do, fortikaĵon tiel neatakeblan, funda- 
menton tiel profundan kaj firman, ni neniam ĉesu rigardi 
supren, por ke ni eble “ vidu la ĉielon malfermitan ”; 
ke ni ricevu en la koron, kaj per la vivo rebriligu kun 
ĉiam kreskanta pleneco, la radiojn de la Suno de Justeco. 
Fojon post fojo naĝantaj nuboj povas kaŝi la vizion, nia 
vido povas manki aŭ Ŝanceliĝi; sed senŝanĝa estas la 
gloro mem, kaj nur per reflekto de tiu gloro povas la 
ĥoma vizaĝo aspekti al la ĉirkaŭstarantoj “kvazaŭ 
vizaĝo de anĝelo ”—de Dia sendito kun bona sciigo. 

ANTA 0 PAROLO AL LA DUA ELDONO 

El la komentoj faritaj pri ĉi tiu libro, nur unu mi volas 
respondi. Kelkaj legantoj bedaŭras, ke troviĝas nenia 
aludo al iuj fundamentaj Kristanaj doktrinoj, kaj mi 
timas, ke pli-malpli ili miskomprenis mian silenton tiu- 
direkte. 

Estas vere, ke mi kontentigis min per provo klarigi kio 
en la praktiko estas la forto de nia speciala situacio 
kompare kun tiu de niaj kundisĉiploj—klarigi en kio 
konsistas la fortikajoj de tiu aparta atesto, kiun ni 
deziras subteni en ĝia pureco. 

Por tiu celo, ne ŝajnis al mi necese plene detali nian 
Kristanan kredon—tiun kredon “ jam per unu fojo 
transdonitan al la sanktuloj,” kiun ni posedas komune 
kun la tuta Kristanaro. La Amikoj neniam konfesis 
apartan teologian aŭ historian kredon; kaj mi ne supozis, 
ke la severa limigo de mia temo al aferoj de praktiko kaj 
de spirita sperto povas naski dubojn pri la amplekso kaj 
pleneco de nia unueco kun aliaj Kristanoj pri la komuna 
radiko kaj fonto de nia tuta fido kaj espero. 

Tamen, sendube en nia teologio, kiel ankaŭ en nia 

140 FUNDAMENTOJ DE LA KVAKERISMO 

praktiko, ekzistas io aparta, ĉar la du aferoj ne estas tute 
apartigeblaj. Kiom mi scias, la ĉefaj punktoj doktrinaj 
pri kiuj la fruaj Amikoj kutime sin trovis en kontraŭeco 
al la reganta penso de sia tempo kuŝis en ilia sentime 
proklamita kredo je “ la universaleco de la sava lumo de 
Kristo,” kaj je la ebleco eĉ en la nuna vivo liberiĝi de 
peko—“ stari perfekta en sia nuna rango.” Ili kutimis 
ne nur konsenti, sed insisti, ke la pajenoj, kiuj ne 
havas eksteran konon pri Kristo, saviĝas per lia povo, 
lumo, kaj graco sen ĝi, se nur ili estas fidelaj al la lumo 
kiun ili havas*—“volontekaj obee ” submetiĝas alla Diaj 
traktoj etenditaj iamezure al ĉiu homo. Kaj samtempe 
ili indigne forĵetis kiel “ pledon por malperfekteco ” la 
ordinaran ideon, ke eĉ la plej plena akcepto al la evan- 
gelio en sia pureco ne povas plene liberigi de peko en ĉi 
tiu vivo. Rilate homojn ĉiuspecajn ili maltime parolis 
kun senhezita konfido al la justeco kaj la kompatemo de 
Dio, kiu ĉiun rekompencos laŭ siaj faroj.t 
Mi ne diras, ke ĉiu, kiu nun portas la nomon “ Amiko,” 
estas ankoraŭ fidela al ĉi tiu atesto. La polemikaj de- 
mandoj plej ofte kaj akre diskutataj en la nuna tempo 
ne estas tiuj, pri kiuj antaŭ ducent jaroj la Amikoj plej 
forte batalis. Apenaŭ mi scias, ĉu ekster la Societo la 
aluditaj doktrinoj estus “ ortodoksaj ” aŭ ne. Sed mi 
estas certa, ke dum homaj koroj sin interesas pri la 
eterna bono de siaj fratoj, tiu religio ŝajnos la plej Dia, 
kiu havas en si malplej de la nure arbitra—kiu malplej 
fidas por spirita savo al ekstera scio partoprenita nur de 
la malmultaj; kaj ke tiu kompreno pri Dio justeco 
ĉiam sentiĝos la malplej malinda, kiu plej firme rifuzas 

• Vidu “ Nenia kruco, nenia krono,” de Wm. Penn— passim. 

t Vidu la “ Apologion ” de Barclay (Prop. v, vi, kaj viii). 

kredi je la ebleco, ke Dio de ĉiu postulu tion, kion li ne 
metis en la povon de ĉiu. 

Efektive, ambaŭ kredoj aluditaj ŝajnas flui nature el 
profunda persona sperto de Dia lumo kiel konstanta kaj 
ĉionpenetra influo, meze de kiu ni vivas kaj moviĝas kaj 
estas. Rivelo kiu atingas la fundon de eĉ unu homa 
koro nepre tuŝas ankaŭ la plej vastan amplekson de 
homaj bezonoj. La lumo de la Suno mem de justeco ne 
povas esti alia ol centra kaj ĉiontrafa. Povas okazi, kaj 
efektive okazas, ke la homoj fermas la okulojn al ĝi, kidl 
al la ekstera taglumo; aŭ obeante ĝin ili povas ne 
konscii ĝian naturon kaj fonton; sed ne estas eble 
konfesi ke ĝi estas dia, kaj tamen supozi ĝin malpli uni- 
versala ol la ekstera sunbrilo donacita de la Patro de ĉio 
al la justaj kaj la maljustaj. 

Tamen, distinga elemento troviĝas malpli en la enhavo 
de nia teologio, ol en nia sinteno al teologio; kaj tiu 
karakteriza sinteno de la kvakera menso, kaj mia 
propra partopreno en ĝi, estas tio, kion mi aparte deziras 
komprenigi. 

Oni scias, ke kvankam la Amikoj ĉiam pro principo 
ne uzis kredkonfesojn kaj formularojn, aŭ kiel partojn 
de adoro aŭ kiel kondiĉon de aneco, ili neniam hezitis 
defendi sian kredon, aŭ en ĝia aparta aŭ en ĝia ĝenerale 
Kristana aspekto. La tasko ja tiel abunde plenumiĝis 
kaj de individuaj Amikoj kaj de la Jaraj Kunvenoj en 
iliaj kolektivaj eldiroj,* ke estus duoble malsaĝe ke mi » 

* La libro kiun mi jam diversfoje aludis per sia nuna titolo La 
Libro de Disciplino (antaŭe nomita La Libro de Elderpafoj) estas la 
lasta el serio de similaj volumoj de elĉerpaĵoj el la procedoj de Lon- 
dona Jara Kunveno, eldonitaj kaj reviziitaj de tempo al tempo kun 
ĝia sankcio. A1 tiuj volumoj mi sendas tiun, kiu deziras vidi la plej 
plenan Idarigon de la teologia instruo de la Societo. La sinsekvaj 

provu taskon por kiu mi ne estas kvalifikita. Mi sentas 
min en plena akordo kun tiu singardo ĉe parolo pri Diaj 
aferoj, kiu estas tiel profunde enkreskinta karakterizaĵo 
de la Kvakera menso. La praktiko de silento kiel esenca 
prepariĝo por edifia proksimiĝo al la intema sanktejo 
sendube tre infiuas ĉiun nian kutimon de penso kaj 
parolo. Ni ne multe provas enbari niajn kredojn en 
precizaj vortkonturoj. Kun saĝa simpleco, kiun mi 
deziras partopreni, Amikoj estas dirintaj,* ke ĉe parolo 
pri la energiado de Elaĉeta Amo “ ni preferas la uzon 
de la terminoj de la Skribo; kaj kontentaj pri tiu scio, 
kiun la Dia saĝo bontrovis riveli, ni ne provas klarigi 
tiujn misterojn, kiuj restas malantaŭ la kurteno.” Ni 
ĉiam pli fidis al la influo de la Dia Spirito, ol al formo de 
vortoj, por gvido en ĉian veron. 

Profunda fido je la ĉionpenetra povo de Dia Lumo 
ankaŭ nature tendencas iagrade bremsi tiun senpaciencon 
“ instrui ĉiu sian najbaron,” kiu estas komprenebla ĉe 
tiu, kiu opinias, ke homa instruo estas la sola ilo per kiu 
scio kiun oni supozas necesa por savo estas disvastigebla. 
La tuja rezulto de la ricevo de lumo en la propran koron 
ja estas la impulso ĝin komuniki, atestante al ĝi; ek- 
bruligi (kiom koro povas en koro) respondan flamon en 

eldonoj portas la Jenajn'datojn : 1783, 1802, 1834 (aldono en 1849), 
1861, 1883, 1906-11. ĉe ĉiu revizio ia ŝanĝo fariĝis en la elekto de la 
tekstoj dtitaj ; kaj mi supozas, ke la proporda aliiĝo de la spaco 
donita en ili al diversaj-aspektoj de la vero reflektas pli-malpli ĝuste 
la ianĝiĝojn grade okazintajn en la reganta penso en la Sodeto. Mi 
tute ne povas provi eĉ konturon de tiuj ianĝiĝoj, kaj efektive, kvan- 
kam ilia $tudo estus interesa por la sdvola pri tio, mi ne sentas, ke ĝi 
iomete Kelpus al mi klarigi la idealon al kiu aparte la Amikoj celas. 

• “ Resumo de la Historio, Doktrino, kaj Disdplino de Amikoj,’ 
eldonita kun la aŭtoritato de la Kunveno por Suferoj, en aŭ ĉirkaŭ 
* 79 °* 

aliaj; kaj tid, kvazaŭ pcr signalfajroj, digkonigi de alto 
al alto la bonan sciigon pri savo. Sed ĉi tiu ekbruligado ne 
ĉiam, aŭ eĉ plejparte, fariĝas per vortoj. Fojon post fojo 
vortoj mankas meze de la “ bona batalo.” La intenseco 
mem de la fajro de fido tendencas, mi kredas, fandi 
doktrinon en petegon, kaj vortojn en influon. Zorgo pri 
la predza vortado de vero emas konsumiĝi de fervora 
deziro, ke ĝi estu obeata. 

Eble ne estas mirinde, ke multe kaj ofte miskompreni- 
ĝis nia kutima sindeteno de provo difini la nedifineblan, 
kaj formuli por transdono al aliaj tiujn misterojn antaŭ 
kiuj la plej profunda homa saĝo plej forte sentas la pro> 
pran nesufiĉecon. 6i naskis multajn dubojn pri nia 
ortodokseco kiel aro, kaj kune kun nia forlaso de eksteraj 
ordinancoj, ĝi igis kelkajn dubi eĉ nian Kristanecon. 

Jen kie la misinterpreto de nia silento nature doloras 
nin. Dubo pri aliula “ ortodokseco ” tiom libere in- 
terŝanĝiĝis ĉiudirekten inter Kristanoj, ke ĝi perdis 
multon el sia forto. Sed neniu vera Kristano kontente 
akceptus, ke oni pridubu lian lojalecon al Kristo. Kaj 
ĉar silento kompreneble povas rezulti el plej diversaj 
kaŭzoj—el nekredo kaj indiferento, kiom el sankta 
respekto kaj adoro—mi deziras, pro mi mem, kiom 
ankaŭ pro tiuj kun kiuj mi havas religian kunulecon, 
diri plej forte, ke la libero for de formoj kaj formularoj 
kiun ni postulas—kaj proklamas—ne estas libero pensi 
la proprajn pensojn, kaj iri la propran vojon. 6i estas, 
kontraŭe, la libero per kiu Kristo mem nin liberigis—la 
libero de tiu, Idu havante la substancon, scias ke li ne 
plu bezonas la figuron—la libero de tiu, kiu levas sian 
krucon kaj sekvas Tiun, kiu mortis por li. 

Nia sento kontraŭ formoj ne estas, ke ili tro postulas, 

L 


Digitized by 


Go^ 'gle 


Ŭriginal from 

MEW YORK PUBLIC LIBRARY 



144 fundamentoj de la kvakerismo 

sed pli ĝuste, ke ili tro limigas—ke ili malhelpas kaj 
bridas la vivan funkciadon de la spirito necesan por vera 
adoro kaj interna kresko. La Kvakerismo, kiom mi 
komprenas ĝin, grandaparte estas protesto kontraŭ la 
provo redukti la spiritan vivon ĝis teknika procedo—ĝis 
afero de reguloj kaj difinoj konfide aplikotaj kaj trans- 
donotaj de homaj peruloj, aparta de la kresko de la Dia 
semo en la koro. Ni sentas, ke tiu kresko estas plej- 
parte preter la homa kono—kaŝita nasko, kiu venas el 
fonto nesondebla por la homa menso. 

Kaj se tio estas vera pri tiu parto de “ la mistero de 
pieco ” kiu rilatas al la propra vivo kaj sperto—se rilate 
eĉ tion, kio okazas en la propra koro, oni sentas sanktan 
timon sin intermeti per intelekta esploro aŭ volpeno 
en la misterajn procedojn de vivo kaj kresko—kiom pli 
oni timu glate paroli, aŭ eĉ pensi, pri la naturo de la 
Fonto mem, el kiu venas nia eterna vivo; pri la sankta 
kaj mistera maniero laŭ kiu sola, per devigoj ĉiam ne- 
esploreblaj por ni, tiu Fonto malfermiĝas ? 

Scii proprasperte, ke eterna vivo ja libere malfermiĝis 
por ni—ke ni povas elaĉetiĝi kaj saniĝi kaj fariĝi unu en 
Kristo, kiel li estas unu kun la Patro; scii, ke pro ni la 
Filo de Dio demetis la vivon, fariĝante obeema ĝis morto, 
kaj tio la morto per kruco, ke ni, kredante, havu vivon en 
lia nomo; scii proprakore kio estas veni sub la humiligan, 
elaĉetan, purigan povon de la kruco de Kristo; tio pli 
ol sufiĉas plenigi la lipojn per laŭdo, kaj la korojn per 
danko, kaj liberigi nin por ĉiam de la deziro por klarigoj 
pri la nedirebla. Kiel per morto malfermiĝas la vivo, 
tiel—ĉu malrapide aŭ subite, tamen nepre, kvazaŭ ĉiela 
mateniĝo—videbliĝas la “Dia Radiado,” la “helo de 
la gloro de la Patro,” kaj ni rekonas ĝin, kia ĝi estas— 

“ la lumo de la scio de la gloro de Dio en la vizaĝo de 
Jesuo Kristo.” Kial la rivelo devas esti per morto—Irial 
ni elaĉetiĝas nur per lia submetiĝo pro ni elporti la honton, 
eltrinki la plej maldolĉan kalikon iam gustumitan sur la 
tero, suferi la ekstreman punon de peko kiun li neniam 
faris—tion ni ja povas parte senti, sed nenia lango povas 
esprimi. 

Se, do, ni ne ĉiam glate priparolas, aŭ precize difinas, 
nian kredon pri la naturo kaj laboro de nia Sinjoro 
Jesuo Kristo, tio ne estas pro manko de absoluta kaj 
adora fido al li kiel la ŝafido de Dio, kiu forportas la 
pekon de la mondo; sed ĉar la mistero estas pli granda, 
kaj la fido pli profunda—pli plena, larĝa, forta—ol 
vortoj povas esprimi; ĉar ni ne kuraĝas limigi aŭ difini 
per terminoj de la intelekto tion, komprenebla nur por 
la koro infaneca; ĉar dum ni “ rigardas tiun, kiun ni 
pikis,” sed kiu tamen amis nin per amo eterna, kaj sin 
donis pro ni, ke la amo de la Patro al ni pekuloj vive 
riveliĝu al ni—dum ni lin rigardas, la sola ebla por ni 
lingvaĵo estas tiu de pento, de laŭdo, de amo, kaj de 
adoro. 

C. E. S. 

Mount Pleasant , West Malvern. 

1890. 

ANTAŬPAROLO AL LA KVARA ELDONO 

Nun pasis tridek kvin jaroj de kiam mi trovis en la 
religiaj kunvenoj de Amikoj kion mi povas nomi la 
indiĝenan dementon de mia interna vivo; kaj kvankam 
mi estas profunde danka pro ĉio, kion aneco en la Societo 
signifis por mi, mi tamen dum tiuj jaroj pli kaj pli dubis 
ĉu la senduba disvastiĝo de kion ni kutimas nomi “ la 
principoj de Amikoj ” verŝajne rezultigos grandan 
kreskon de nia anaro; kaj eĉ ĉu tia rezulto estas tre 
dezirinda. Tiom longe, kiom niaj religiaj kunvenoj 
daŭre okazas, kaj niaj principoj ĉiam pli vaste akceptiĝas, 
Ŝajnas al mi, ke ne ekzistas kaŭzo por maltrankviliĝo pri 
ekstera aŭ formala aneco, kaj ke ni eĉ povas ĝoji pri la 
malpliiĝo de nia izoleco. 

Nia fundamenta principo de obeo al la lumo de Kristo 
en la koro ja ne estas la distingilo de sekto. La kresko 
de tiu obeo, mi kredas, mem tendencas al la malapero 
de formoj kaj limoj homfaritaj. Nia kadro, bela kaj 
elasta kiel ĝi estas, certe apartenas al la ekstera kaj 
pereema. La bazo mem de nia idealo estas subigi, kaj se 
necese oferi, ĉion eksteran kaj pereeman al la interna kaj 
centra kaj superega. 

Sed ekstera kaj pereema estas ne nur la kadro de 
organizo. La penso ankaŭ havas formojn, kiuj nepre 
ŝanĝiĝas kaj pereas, dum la vivanta semo de fido kreskas 
kaj disvolviĝas. Jen kial nia libereco de kredkonfesoj 
kaj preskribitaj formoj de adoro estas heredaĵo tiel 
altvalora. Oni ne povas nei, ke kreskanta scio pri la 
faktoj malkaŝis nesuspektitan gradon de necerteco pri 
ĉiu skriba raporto, kaj eĉ pri la vortoj atribuitaj al nia 
Majstro mem. Ja sankta kaj majesta estas la penso, ke 
dum la ekstera instruo de nia Majstro iĝas ĉiam malpli 
precize difinita, liaj disĉiploj pli kaj pli dependas de scio 
ke li estas la Lumo—la vorto de Dio—la helo de la gloro 
de la Patro—la “Dia Radiado* 1 brilanta en la koron. 
kaj penetranta en la vivon. Tamen ĉu tiu intema fido 
ne estas la tagstelo mem leviĝanta en la koro ? 

Esti preta fordoni la eksteran por la interna, la supra- 
ĵan por la centra kaj profunda, la vidatan kaj la tempan 
por la nevidata kaj eterna—jen la leĝo mem de spirita 
vivo kaj kresko. Senŝanceliĝe ni ĝin obeu; kaj tiam, eĉ 
se nia Societo disiĝos kaj forpasos, se niaj moroj kaj 
tradicioj ŝanĝiĝos, kaj eĉ nia penso mem aliiĝos kaj 
korektiĝos per la povo de vero, tamen la Lumo brilos 
pli kaj pli—la Lumo kiu brilas en la plej interna kaj 
centra regiono de nia kaj de ĉia esto—la Lumo de la 
Spirito—“ la lumo de la scio de la gloro de Dio en la 
vizaĝo de Jesuo Kristo ”—la gloro de la Kruco. Jen la 
Centra Lumo de Vivo. 

C. E. S. 

The Porch t Cambridge. 

1907. 

La jenajn Konsilojn oni legas unufoje en la jaro je la fino 
de Unua-Taga matena Kunveno , kaj en Kvaronjaraj 
kaj Monataj Kunvenoj laŭ bontrovo. 


ĜENERALAJ KONSILOJ 

AL NIAJ ANOJ, KAJ AL ĈlU KUNVENANTA KUN NI POR 

KOMUNA DlADORO 

Atentu, karaj Amikoj, ni petas vin, al la energiado 
de la Sankta Spirito, kiu, per sincera pento, kaj 
viva fido al la Filo de Dio, gvidas al repaciĝo kun nia 
Ciela Patro, kaj al la glora espero de eterna vivo, aĉetita 
porni per la unu ofero de nia Sinjoro kaj Savanto, Jesuo 
Kristo. 

Estu zorgemaj en religia kunveno, respektege vin 
prezenti antaŭ la Sinjoron; kaj serĉu, helpite de la 
Sankta Spirito, adori Dion per Jesuo Kristo. 

Alte ŝatu la privilegion de aliro per li al la Patro. En 
preĝado persistu, viglante en ĝi kun danko. 

Ofte vin turnu al la Sinjoro en privata sinretiro, honeste 

ekzamenante vin pri via kresko en graco, kaj via pretiĝo 
por la vivo venonta. 

Estu diligentaj legi private el la Sanktaj Skriboj; kaj 
zorgu, ke ĉiutage ili pie legiĝu en viaj familioj. 

Atentu, ke vi faru profitan kaj religian uzon el la 
horoj en la unua tago de la semajno ne okupitaj de niaj 
Religiaj Kunvenoj. 

Vivu en amo kiel Kristanaj fratoj, pretaj hdpi unu 
la alian, kaj kunsente unu kun alia pri la provoj kaj 
suferoj de la vivo. Gardu unu la alian por bono, elmon- 
trante ardan deziron, ke ĉiu posedu bone bazitan esperon 
en Kristo. 

Serĉu pacon kun ĉiu, dezirante ĉies veran feliĉon. 
Vivu ne por vi mem, sed por aliaj, penante forigi pezajn 
ŝarĝojn, kaj liberigi prematojn; memorante, ke al vi 
estas devo kaj privilegio labori por la fizika, morala, kaj 
spirita bonstato de viaj kunhomoj. 

Dum vi okupiĝas pri la aferoj de la nuna vivo, kun 
sentema konscienco, laŭ la instruoj de la Evangelio, 
atentu la limigojn de la Spirito de la Vero. 

Lumu via lumo per vivo de honesta laboro kaj pacienca 
amo. Faru vian eblon subteni vin kaj viajn familiojn en 
honorinda sendependo; kaj, per prudenta zorgo dum 
vi sanas, provizi kontraŭ malsano kaj maljuneco. 

Konservu severan honestecon en viaj negocoj, kaj en 
ĉiu ekstera koncerno via. Gardu vin kontraŭ la spirito 
de spekulado, kaj la kaptilo de amasiĝanta riĉaĵo. 
Memoru, ke oni estas responda tiom pri la maniero akiri 
posedaĵojn, kiom pri ilia uzo kaj fina dispono. 

Observu simplecon kaj moderecon pri via konduto kaj 
vestaĵo, la meblado de viaj domoj, kaj la stilo kaj maniero 
de via vivado. 

Zorge konservu en via propra konduto, kaj kuraĝigu 
en viaj familioj, veremon kaj sincerecon; kaj evitu 
mondecon en ĉiu formo. 

Vigle gardu vin kontraŭ la enlaso en viajn domojn al 
eldonaĵoj de malutila tendenco; kaj kontraŭ ĉia kunulo, 
indulgo, kaj amuzo, aŭ por vi mem aŭ por viaj infanoj, 
kiu povas id malhelpi kreskon en graco. 

Evitu kaj malkonsilu ĉiun specon de vetado kaj vet- 
ludo, kaj ĉiun komercan spekulon de veta karaktero. 

Pripensinte la multajn malbonojn kiujn naskas la uzo 
de ebriigaj trinkaĵoj, preĝeme vin demandu, ĉu via devo 
al Dio kaj al via najbaro ne postulas, ke vi nek mem uzu 
ilin, nek proponu ilin al aliaj, nek iel ajn partoprenu ilian 
fabrikon aŭ vendon. 

Proponante al vi edziĝon, predpe tion atentu, kio 
helpos vin sur la voj aĝo ĉielen. File respektu la konsilon 
de viaj gepatroj. Memoru la grandan gravon, ĉe tia 
unuiĝo, de samopinieco pri religiaj principoj kaj praktiko. 
Petu konsilon de Dio, dezirante, super ĉiu bono monda, 
ke via unuiĝo ricevu aprobon kaj benon de li. 

Viglu kun Kristana amemo super la disvolviĝantaj 
mensoj de viaj infanoj; hardu ilin al kutimoj de sinrego 
kaj fila obeo; zorge instruu ilin en scio de la Sanktaj 
Skriboj; kaj serĉu la kapablon inspiri iliajn korojn per 
amo al ilia Ciela Patro, ilia Elaĉetinto, kaj ilia Sankti- 
ganto. 

Fine, karaj Amikoj, via konduto kaj vivado estu 
indaj je la evangelio. Penu havi konsciencon ĉiam 
neriproĉeblan antaŭ Dio kaj homoj. Estu konstantaj 
kaj fidelaj en lojaleco kaj servo al via Sinjoro; restadu 
en lia amo; penante konservi la unuecon de la Spirito 
en la ligilo de paco. 

